Culinary Challenge ge molhu chef akah Baros ge Naathif\nއިންޓަނޭޝަނަލް ކަލިނަރީ ޗެލެންޖުގެ ގިނަ އަދަދެއްގެ ކައްކާއިންނާ ވާދަކޮށް، ބަރޮސް މޯލްޑިވްސްއަށް "ބެސްޓް ކަލިނަރީ އެސްޓާބްލިޝްމަންޓް" އެވޯޑު ލިބުނުއިރު، އެންމެ މޮޅު ޝެފުގެ އެވޯޑު، އެ ރިސޯޓުގެ އިބްރާހިމް ނާތިފު ހޯދައިފި އެވެ.\nމި މުބާރާތުގެ މޮސްޓް އައުޑްސްސްޓޭޑިން ޝެފްގެ ވަނަ ނާތިފު އަށް ލިބުނުއިރު، އޭނާ އަށް ގިނަ ކެޓަގަރީތަކުން އެވޯޑު ލިބިފައިވެ އެވެ. މީގެ އިތުރުން ބަރޮސް މޯލްޑިވްސްގެ ޓީމުން ވަނީ ޓީމް ޗެލެންޖު ބައިގެ އެއްވަނަ ވެސް ހޯދާފަ އެވެ. މިބައިގައި ބަރޮސް މޯލްޑިވްސްގެ ފަރާތުން ވާދަކުރީ ނާތިފުގެ އިތުރުން އަހުމަދު ނަސީމް އެވެ.\nކަލިނަރީ ޗެލެންޖުގެ އެންމެ މޮޅު ޕޭސްޓްރީ ޝެފުގެ އެވޯޑު ލިބުނީ ޑަބްލިއު މޯލްޑިވްސްގައި މަސައްކަތް ކުރާ ސްރީލަންކާގެ ރައްޔިތެއް ކަމަށްވާ މަނޯޖް ސްރަންގާ އަށެވެ. އަދި އެންމެ މޮޅު ދިވެހި ޝެފުގެ ވަނަ 300 ޝެފުންނާ ވާދަކޮށް ހޯދާފައިވަނީ ވައްކަރު ރިސޯޓުގައި މަސައްކަތް ކުރާ މުހައްމަދު އާދިލް އަށެވެ. މީގެ އިތުރުން ބެސްޓް އާޓިސްޓުގެ އެވޯޑު ލިބުނީ ހުޅުލެ އައިލެންޑް ހޮޓެލް (އެޗްއައިއެޗް) ގެ ސިސިރާ ކުމާރު އަށެވެ.\nކަލިނަރީ ޗެލެންޖުގެ މެއިން ސްޕޮންސަރު ބީބީއެމްގެ ޑިރެކްޓަރު އަދި ސީއީއޯ މުހައްމަދު މަޒްލޫމް ވިދާޅުވީ ކަލިނަރީ ޗެލެންޖުގެ ސަބަބުން ޒުވާނުންނަށް ފުރުސަތުތަކެއް ފަހިވެގެންދާ ކަމަށެވެ. އަދި މި އަހަރު ކަލިނަރީ ޗެލެންޖުގެ ޝެފުންގެ ބޮޑު ބަޔަކީ ދިވެހިން ކަމަށާ ގިނަ ވަނަތައް ހޯދީވެސް ދިވެހިންކަން އޭނާ ފާހަގަ ކުރެއްވި އެވެ.\n"ވަރަށް ބޮޑު އުންމީދެއް ކަލިނަރީ ޗެލެންޖުގެ ތެރެއިން ދިވެހި ޝެފުންނަށް ފުރުސަތުދީ، އިތުރު ތަމްރީން ދިނުން،" މަޒްލޫމް ވިދާޅުވި އެވެ.\nބީބީއެމްއިން ވަނި މި މުބާރާތުގައި އެންމެ ބޮޑަށް ވިދާލި ދެ ޝެފުން ކަމަށްވާ ނާތިފް އާއި އާދިލް އަބޫދާބީގައި އޮންނަ ކެއްކުމުގެ މުބާރާތެއްގައި ބައިވެރިވުމުގެ ފުރުސަތު ދީފަ އެވެ\nދަރުބާރުގޭގައި މިމަހުގެ 9-12 އަށް ކުރިއަށް ދިޔަ ހޮޓެލް އޭޝިއާގައި ބޭއްވި ކަލިނަރީ ޗެލެންޖުގެ ފަޑިޔާރުކަން ކޮށްފައިވަނީ ވޯލްޑް އެސޯސިއޭޝަން އޮފް ޝެފްސް ސޮސައިޓީސް (ވޯލްޑް ޝެފްސް- ޑަބްލިއުއޭސީއެސް) ގެ ޖަޖުންގެ ޕެނަލަކުންނެވެ. މި މުބާރާތުގައި 620 ކައްކާއިން ބައިވެރިވެފައިވެ އެވެ. މިދިޔަ އަހަރު ބައިވެރިވީ 500 ކައްކާއިންނެވެ. ކަލިނަރީ ޗެލެންޖުގެ މައި ސްޕޮންސާއަކީ ބެސްޓްބައި މޯލްޑިވްސް (ބީބީއެމް) އެވެ.


އެޓޯލް އެއަރ: ޓޫ.ސިކްސް.ޒީރޯ – 04 – RIKAZStudio\nއެޓޯލް އެއަރ: ޓޫ.ސިކްސް.ޒީރޯ – 04\n08/06/2016 އަޙްމަދު ރަޝީދު އެޓޯލް އެއަރ 260, އެޓޯލް އެއަރ: ޓޫ.ސިކްސް.ޒީރޯ\nބަލާބެލުމަށް އުމުރުން ތިރީހުގެ އަހަރުތައް ގުނަމުންދާ އެމީހާވެސް ހިނގައިގަތެވެ. ހިނގައިގަނެގެން އެމީހާއަށް ތިން ފިޔަވަޅުވެސް ނޭޅޭނެއެވެ. ކަނޑާލި ރުކެއްހެން އެމީހާ ވެއްޓިއްޖެ އެވެ. ގޮނޑިބަރިތަކުގެ މެދުން ހިނގަން އޮންނަ މަގު ނުވަތަ ‘އައިލް’ ގެ މެދަށެވެ.\nއެމީހާ ވެއްޓުނީ އައިމަން އިން ގޮނޑި ކައިރިއަށެވެ. އަޤްޞަދު ގެ ފަހަތުން އެއްޗެއް ވެއްޓުނު އަޑު އިވިގެން ބަލައިލި އިރު އޭނާގެ ފަހަތުން ހިނގައިގަތް މީހާ އޮތީ ވެއްޓިފައެވެ. އައިމަން އާއި އަޤްޞަދު އަވަސްވެގަތީ އެމީހާ ނެގުމަށެވެ. ފްލައިޓް ތެރޭގައި ތިބި އެއްމެންނަށް ލިބުނު ޝޮކާއި އެކު އެކި ގޮތްގޮތަށް ރިއެކްޓް ކުރަމުން ދިޔައެވެ.\n“ތީނދަ ގޮނޑި ތިރިކޮށްފަ އަވަހަށް އެ ގޮނޑީގަ ބާއްވަން ހިނގާ!” ހާސްވެފައި ހުރިނަމަވެސް އަޤްޞަދު، އައިމަން އަށް އިރުޝާދު ދިނެވެ. އެތާ ކައިރީގައި އިން އެހެން ފަސިންޖަރެއްގެ އެހީއާއި އެކު ވެއްޓިފައި އޮތް މީހާ ނަގައި ބޭއްވީ އަައިމަން ކުރިން އިން ގޮނޑީގަ އެވެ. އެމީހާ ބޭއްވުމާއި އެކު އެއީ ކާކުކަން އޭނާއަށް އެނގިއްޖެ އެވެ. އެއީ މީގެ އިރުކޮޅެއް ކުރިން އަނގަ ގަދަ ކުރި ދެމީހުންގެ ތެރެއިން އެކަކުކަން އެނގުނެވެ.\nވެއްޓިފައި އޮތް މީހާގެ ވިންދު ހުރިތޯ އަޤްޞަދު ޗެކްކުރަން ފެށިއެވެ. އޭރު އަނެއް ކެބިންގ ކްރޫވެސް އެތަނަށް ފެން ތަށްޓެއް ހިފައިގެން އައިސް ހުއްޓެވެ. ޒީނިޔާ އިނީ އެމީހުންގެ ކުރިމަތިން ފެނިގެން ދިޔަ މަންޒަރުން ލިބުނު ޝޮކާއި އެކު ތާނިޔާ ގެ ސަމާލުކަން އެހެން ދިމާއަކަށް އަނބުރާލެވޭތޯ ބެލުމުގައެވެ.\n“އެމީހާ މީގެ އިރުކޮޅެއް ކުރިން ފާޚާނާ ހޯދަން އެއްމެ ކުރިން ދިޔައީ ބޯޓްގެ ފަހަތަށް… ފަހަތުގަ ހުރެފަ އައިސް ކެބިން ކްރޫ ކައިރީ އަހާފަ ހިނގައިގަތްތަނުން އެ ވެއްޓުނީ!” އައިމަން ކުރިން އިން ގޮނޑީގެ ދެ ގޮނޑިބަރި ފަހަތުގައި އިން މީހަކު، ޖެހިގެން އިން މީހާ ކައިރީގައި ބުނި އަޑު އައިމަން އަށް އިވުނެވެ.\nހިނގައިގެން އުޅޭ މެޑިކަލް އިމަޖެންސީ ބޯޓްގެ ކެޕްޓަނަށް އެނގުމަށްފަހު ކެބިންގ ކްރޫ ރީޝާ އަވަސްވެގަތީ އެނައުންސްމެންޓެއް ދިނުމަށެވެ. ރީޝާ ދިން އެނައުންސްމެންޓްގައި ކިއީ ޑޮކްޓަރެއް ނުވަތަ މެޑިކަލް ދާއިރާގެ މީހެއް އިންނަމަ އެހީވެދިނުމަށް ގޮސްދިނުމަށެވެ. ރީޝާ ގެ އެނައުންސްމެންޓް ނުނިމިގެން އުޅެނިކޮށް އެއްމެ ފަހަތު ގޮނޑިބަރީގައި އިން އިންޑިއާ އަންހެނެއް ތެދުވެގެން އެ ދިމާއަށް އަވަސް ވެގަތެވެ.\n“އައި އޭމް އަ ޑޮކްޓަރ…ޑޮކްޓަރ ނާލިނީ ޕަޓޭލް ފްރޮމް އައިޖީއެމް އެޗް!… ޑަޒް ހީ ހޭޒް އެނީ ޕަލްސް؟” އެތަނަށް ގޮސް ހުއްޓެމުން ޑޮކްޓަރުގެ އަމިއްލަ ތަޢާރަފެއް ދެމުން ޕޭޝަންޓް ގެ ވިންދު ހުރިތޯ ސުވާލުކުރިއެވެ.\n“ނޯ ޕަލްސް … އައި.. އައި ތިންކް މެޑަމް.” ހާސްވެފައި ހުރެ އަޤްޞަދު ޖަވާބު ދިނެވެ.\nޑޮކްޓަރ ނާލިނީ ޕޭޝަންޓް ޗެކް ކުރަން ފެށިއެވެ. އަތުގައި އޮތް އަތްދަބަހުން ކަށިގަނޑު ނަގައިގެން އަޅައި ބެލިއެވެ. އޭރު އެމީހާގެ އަނގައިން ހުދު ފޮނުތަކެއް ފައިބާފައި ހުއްޓެވެ.\n“ހީ މައިޓް ހޭވް ގޮޓް އަ ޝީޒުއަރް އެންޑް ދެން ކޮލަޕްސްޑް. އެނީވޭސް…. އައި އޭމް ސޮރީ ބަޓް ޓެލް ޔޯރް ކެޕްޓަން ހީ އިޒް ނޯރް މޯރް.” އިންޑިއަން އެކްސެންޓް އިން ޑޮކްޓަރ ދިނީ އެމީހާ މަރުވެފައި އޮތްކަމުގެ ޚަބަރެވެ.\nފްލައިޓް ތެރޭގައި މީހަކު މަރުވުމުން ކަންތައްތައް ކުރަން ޖެހޭ ޕްރޮސީޖަރ ގެ ދަށުން ބޯޓްގެ ކެޕްޓަން ނިންމީ އަލުން އަނބުރާ އިބްރާހިމް ނާސިރު އިންޓަރނޭޝަނަލް އެއަރޕޯރޓަށް ޑައިވަރޓް ކުރުމަށެވެ. އެހެންކަމުން މާލޭ ކޮންޓްރޯލް ޓަވަރަށް އެކަން އަންގައި ބޯޓް ޑައިވަރޓް ކުރުމަށް ހުށައެޅި އެވެ. މާލޭ ކޮންޓްރޯލް ޓަވަރުން އެކަމުގެ ހުއްދަ ދިނުމުން ބޯޓް ޑައިވަރޓްކޮށް މިސްރާބް ހިފީ އިބްރާހިމް ނާސިރު އިންޓަރނޭޝަނަލް އެއަރޕޯރޓަށެވެ.\nހުރިހައި ފަސިންޖަރުން ހަމަޖެއްސުމަށްޓަކައި ކެޕްޓަން ވާހަކަދެއްކިއެވެ. ބޯޓް އަލުން އަނބުރާ މާލެއަށް ދަތުރުކުރާ ސަބަބުވެސް އެއްވެސް ފޮރުވުމެއް ނެތި ހާމަކޮށްދިނެވެ. ޒީނިޔާ ގެ ދަރިފުޅު ވަރުބަލިވެގެން ނިދައިފި އެވެ. އައިމަން އިނީ ޒީނިޔާ ގެ ފަހަތު ގޮނޑިބަރިން ހުސްވި ގޮނޑީގައެވެ. މީގެ އިރުކޮޅެއް ކުރިން އަނގަ ގަދަކޮށްފައި އުޅުމަށްފަހު އޭނާގެ އެއްމެ ފަހުވަގުތާއި ކުރިމަތިލާފައިވާ މީހާ އިށީންދެ އިން ގޮނޑީގައެވެ. އެ ގޮނޑިއާއި ޖެހިގެން ހުރި ގޮނޑީގައި އިން މީހާ އިނީ މައިތިރިވެފަ އެވެ. ނަމަވެސް މުޅި މީހާ އިނީ ދާހިއްލާ ފޯވެފަ އެވެ. މީހާގެ ހަންގަނޑު ވަނީ ރަތްވެފަ އެވެ.\n“ތި ބޭފުޅާ އާއި ތިމާގެ މީހެއްތޯ އެ ނިޔާވީ؟” އެމީހާ އިންގޮތް ފެނިފައި އައިމަން ސުވާލުކުރިއެވެ. އެމީހާ ހަމައެކަނި ނޫނެކޭ ބުނުމުގެ ގޮތުން ބޯ ހޫރާލީ އެވެ. “އެއީ ބަލި މީހެއްތޯ؟” އަނެއްކާވެސް އައިމަން ސުވާލުކުރިއެވެ.\n“ނޫން…. މަ ސަލާމަތްކޮށްދީ!!… އެގޮތަށް މަރުވާކަށް އަހަރެން ބޭނުމެއްނޫން!!” އެމީހާ އަޑުން އަޑުނަގާފައި ރޯން ފެށިއެވެ. ފާޑަކަށް ތެޅެންފެށި އެވެ.\n“އޭތް.. ކިހިނެތް ވީތަ؟…. އެމީހާ މަރުވި ގޮތަށް ތި ބޭފުޅާ މަރުވާންވީ ކީއްވެގެން؟؟!!… ނިކަން ހަމަޖެހިބަލަ!!” އެމީހާ ހަމަޖައްސައިދެވޭތޯ އައިމަން މަސައްކަތް ފެށިއެވެ.\n“ކަލޭމެންނަކަށް ނޭނގޭނެ އަސްލު އޭނައަށް އެވީގޮތެއް!!.. ބުލެޓްސްތައް ފަޅައިގެން ގޮސްގެން އޭނާ އޯވަރޑޯޒް އެ ވީ… މަގޭ ހަށިގަނޑުގަވެސް 500 ގްރާމް އެބަހުރި… ޕްލީޒް މަ ސަލާމަތް ކޮށްދީ… ޕްލީޒް!!” ގަތްފައިވާ ބިރާއިއެކު އެމީހާގެ ހަށިގަނޑު ތެގޭގައި މަސްތުވާތަކެތީގެ ބާވަތެއް ރައްކާކޮށްފައި ހުރިވާހަކަ ބުނުމުން އައިމަން އަށް ބުނާނެ އެއްޗެއް ނޭގިފައި އިނދެވުނެވެ. ހަދާނެގޮތެއްވެސް ނޭގުނެވެ.\nކެބިންގ ކްރޫއަށް އެކަން އެނގުމަށްޓަކައި އައިމަން ގެ ބޮލާއިދިމާ މަތީގައި އިން ސްވިޗަށް އޮއްބާލުމަށް އަތް ދިއްކޮލި ވަގުތެވެ. ކައިރީގައި އިން މީހާ ގަދައަށް ތެޅެން ފަށައިފިއެވެ. މުޅި ގަޔަށް ބާރު އަރާފައި ތެޅެން ފެށުމާއިއެކު އަނގައިން ހުދު ފޮނުތަކެއް ނިކުންނަން ފަށައިފިއެވެ. އައިމަން އަށް ހަޅޭއްލަވައިގަނެވުނީ ތަނެއް ދޮރެއް ނުބަލައެވެ. ކައިރީގައި ތިބި ބައެއް މީހުން އެދިމާއަށް ޖަމާވެއްޖެ އެވެ. ތެޅެމުން ދިޔަ މީހާ މައިތިރި ކުރެވޭތޯ އެމީހަކަށް ކުރެވުނު ކަމެއް ކުރަން ފެށިއެވެ. އިރުކޮޅެއް ނުވެ އެތަނަށް ދެ ކެބިންގ ކްރޫ އާއި ޑޮކްޓަރު އައިސް މަޑުކޮށްލިއެވެ. ޑޮކްޓަރ އަވަސްވެގަތީ ބަލިމީހާ ޗެކް ކުރުމަށެވެ. އެވަގުތު އައިމަން އަށް މީގެ ކުޑައިރުކޮޅެއް ކުރިން އެނގުނު މަޢުލޫމާތު ތައް ހިއްސާކުރިއެވެ.\n“އޯހް މައި ގޯޑް. ދިސް އިޒް ބޭޑް. ވީ ނީޑް ޓު މޭކްހިމް ވޮމިޓް!!… ހަރީ އަޕް ގައިޒް. ބްރިންގް ވަޓްއެވަރް ފްލުއިޑްސް ޔޫ ހޭވް!!” ޑޮކްޓަރ ނާލިނީ ހުރީ ކަންބޮޑެވެފައެވެ. ކެބިންގ ކްރޫ އިން އެތަނަށް ގެނައީ ކުރުނބާ ފަނި އަޅައި ޕެކްކޮށްފައި ހުރި ދެ ފުޅިއެވެ.\nފުޅި ކަނޑާލުމާއި އެކު އެމީހާގެ އަނގައިގެ ތެރެއަށް ފުޅީގެ ތުން ކޮއްޕާލިއެވެ. ކައިރީގައި ތިބި މީހުން އެމީހާ ތެޅުނަ ނުދީ ހިފަހައްޓައިގެން ތިބީ ހާސްކަމެއްގެ ތެރޭގަ އެވެ. ޑޮކްޓަރ ނާލިނީ އަަށް އެ ކުރެވޭކަންތައް ރަނގަޅަށް އެނގޭތީ މާ ބޮޑު ހާސްކަމެއް ނެތްކަހަލަ އެވެ. ގަދަކަމުން އެމީހާގެ ކަރުބުޑަށް ކުރުނބާ ފަޅި އަޅަމުން ދިޔައީ އެއްވެސް ބިރެއް ނެތި އެވެ. ކެބިންގ ކްރޫ އިން ތައްޔާރުވެގެން ތިބީ އެމީހާ ހޮޑުލާނެ ކޮތަޅު ހިފައިގެންނެވެ. ކުއްލިއަކަށް އެމީހާގެ ކަރު ތެރޭން ބިރުވެރި އަޑެއް ބޭރުވެގެން ދިޔައެވެ. އެވަގުތު ފަނި ފުޅި އޭނާގެ ތުނބުން ނައްޓާލިއެވެ. އެމީހާގެ ހަށިގަނޑުގައި ހުރި ތެޅުމެއް ނެތެވެ. އެއްކޮށް މައިތިވެއްޖެއެވެ. ވިންދު ޖަހާތޯ ޗެކްކުރަން ފެށުމާއެކު ޑޮކްޓަރ އަތުން އިޝާރާތެއް ކޮށްލީ ކެބިންގ ކްރޫއިންނަށެވެ. ކޮތަޅު ހިފައިގެން ތައްޔާރަށް ތިބުމަށެވެ.\nވިންދު ޗެކްކުރިއިރު ވިންދު ހުރިކަމަށް ޑޮކްޓަރު ބުނިނަމަވެސް އެމީހާގެ ހަށިގަނޑުގައި އެއްވެސް ދިރުމެއް ނެތްކަހަލައެވެ. އެއްމެންނަށް ތިބެވުނީ ހުއްޓުން އަރާފައެވެ.\nހަމަ ކުއްލިއަކަށް އަނެއްކާވެސް އެމީހާ ތެޅެން ފެށިއެވެ. އަނގައިން ހުދު ފޮނުތަކާއެކު ރީނދޫކުލައަކަށް ދާ ދިޔައެއްވެސް ފައިބަން ފަށައިފިއެވެ. އަނެއްކާވެސް އެމީހާގެ ކަރުތެރޭން ކުރިން އިވުނު ބިރުވެރި ގަދަ އަޑު އިއްވާލިއެވެ. މިފަހަރު ކުރީ ފަހަރަށް ވުރެންވެސް ބާރަށެވެ.\n← ޔޭ ހޭ މޮހައްބަތޭން: ނިދީ ބަސްޓްވުން – އެޑިޓް ނުކޮށް ހުރި ވީޑިއޯ\nގޭމް އޮފް ތްރޯންސް ގެ ސީޒަން ފިނާލޭ ވެގެންދާނީ ޝޯވް ގެ އެއްމެ ދިގު އެޕިސޯޑަށް →\nއެއާޕޯޓް ޓަވަރުގެ މަސައްކަތްތައް އަމިއްލަ ތަޖުރިބާ އިން\n15/03/2016 އަޙްމަދު ރަޝީދު Comments Off on އެއާޕޯޓް ޓަވަރުގެ މަސައްކަތްތައް އަމިއްލަ ތަޖުރިބާ އިން\nއައިލެންޑް އޭވިއޭޝަންގެ ހެޑް އޮފް އިންޖިނިއަރިން އަލީ ފިރާގު ނިޔާވެއްޖެ\n27/03/2016 އަޙްމަދު ރަޝީދު Comments Off on އައިލެންޑް އޭވިއޭޝަންގެ ހެޑް އޮފް އިންޖިނިއަރިން އަލީ ފިރާގު ނިޔާވެއްޖެ\nކެބިން ކްރޫ އަކަށް ވާން ބޭނުންތަ؟ މިއޮތީ ފަހި ފުރުޞަތެއް!\n22/04/2017 އަޙްމަދު ރަޝީދު Comments Off on ކެބިން ކްރޫ އަކަށް ވާން ބޭނުންތަ؟ މިއޮތީ ފަހި ފުރުޞަތެއް!


Kalhu Coffee eyi Moyain Boa Ehcheh Kamah Dhiraasaa Akun Dhakkaifi | ungoofaaru.com\nބަނޑޭރިގަނޑު/އާދަޔާޚިލާފް/ކަޅު ކޮފީ އެއީ މޮޔައިން ބޯ އެއްޗެއް ކަމަށް ދިރާސާއަކުން ދައްކައިފި\n6 10,137 މިނެޓެއް ނުވަނިސް ކިޔާލެވޭ\nކަޅު ކޮފީ އަޅުގަނޑުމެންގެ ތެރޭގައި ޙާއްސަކޮށް ޒުވާނުންގެ ތެރޭގައި ވަރަށް މަޤުބޫލު ބުއިމެކެވެ. ކަޅު ކޮފީއެއް ބޮއެ ނުލާ ދުވަސް ފުރިހަމަ ނުވާ ކަމަށް ބުނާ މީހުން ވެސް އަޅުގަނޑުމެންގެ ތެރޭފައި އެބަ އުޅެވެ. އެހެން ނަމަވެސް އެޕަޓައިޓް ޖޯނަލްގައި ޝާއިރުކޮށްފައިވާ ދިރާސާއެއްގައި ބުނާ ގޮތުން ކަޅުކޮފީ ބޯނީ އެކި ކަހަލަ ނަފުސާނީ މައްސަލަތައް ހުންނަ މީހުންނެވެ.\n1000 މީހުން ބައިވެރިކޮށްގެން ކުރިއަށް ގެންދިޔަ މި ދިރާސާގައި އެމީހުންގެ ކެއުން ބުއިމަށް ބޭނުންކުރާ ތަކެތީގެ ތެރެއިން އެމީހުންނަށް މަޤުބޫލް ރަހަތަކާއި ވައްތަރުތައް ބަލާ ސާވޭއެއް ކުރިއެވެ. އެއަށް ފަހު އެމީހުންގެ ޕާސަނަލިޓީ ބެލުމަށް ޓެސްޓްތަކެއް ހަދާ އެމީހުންގެ ނަފްސާނީ ހާލަތު ދެނެގަތެވެ. އެމީހުންގެ ކިބާގައި ހުންނަ އެކިކަހަލަ ނަފުސާނީ ގޮތުން ނޭދެވޭ ސިފަތައް ކަމުގައިވާ އެހެން މީހުންނަށް އަނިޔާކޮށްގެން ހިތްހަމަ ޖެހުން ހޯދަން ބޭނުންވުން، އަމިއްލަ ނަފުސަށް މާބޮޑަށް ތައުރީފުކުރުން ނުވަތަ ތިމާއަށް ތިމާ ފެނުން އަދި ސިކުނޑި ހަމަނުޖެހުން ފަދަ ކަންކަން ހުރި ނެތްވަރު ބެލިއެވެ.\nއޮސްޓްރޭލިއާގެ އިންސްބްރަކް ޔުނިވަސިޓީގެ ޓީމަކުން ހެދި މި ދިރާސާއިން ދައްކާގޮތުގައި ކަޅު ކޮފީ ފަދަ ހިތި ރަހަ ގަދަ ބުއިންތައް ބޯ ހިތްވާ މީހުންނަކީ އެކި ކަހަލަ ނަފުސާނީ މައްސަލަތައް ހުންނަ މީހުންނެވެ. އެ ދިރާސާއިން ދެއްކި ގޮތުގައި މީހުންނަށް އަނިޔާ ދޭ ހިތްވާ މީހުންގެ ތެރެއިން ގިނަ މީހުންނަކީ ހިތި ބުއިންތަކަށް ލޯބި ކުރާ މީހުންނެވެ.\nމި ދިރާސާ ހެދި ޓީމުން ބުނި ގޮތުގައި އާދަޔާ ހިލާފަށް ހިތި ބުއިންތަކަށް ލޯބި ކުރުމަކީ އެމީހާގެ ކިބާގައި ހުންނަ ނަފުސާނީ މައްސަލައެއް ދެނެގަތުމަށް ރަނގަޅު ފާލަކަށް ވެސް ވެދާނެއެވެ.\nއެމީހަކަށް ކަމުދާ ރަހައަކާ އެމީހެއްގެ ނަފުސާނީ ހާލަތާ ގުޅުން ހުންނަ މިންވަރު ބެލުމަށް މީގެ ކުރިން ވެސް މިކަހަލަ ދިރާސާތައް ހަދާފައި އެބަހުއްޓެވެ. އޭގެ ތެރެއިން ބައެއް ދިރާސާތައް ބުނާ ގޮތުން ފޮނި އެއްޗެހި ކަމުދާ މީހުންނަކީ މީހުންނާ ގުޅޭ އެހެން މީހުންނަށް އަބަދުވެސް އެހީވާ ހިތްވާ މީހުން ކަމުގައެވެ.\nKalhu coffee ga hithi Raha laatha?\nމިއީ ކަނޑަ އެޅިގެން މަށާދިމާލަށް ކިޔާފައިވާ އެއްޗެއް މުނާޒް ގަނޑު ހަހަހަހަހަހަ އިޓުސް އޯކޭ ހަމަ ބޯނަން\nCalling people with mental disablities “moyain”. Hats off to whoever wrote this article.\nތި ދިރާސާ ކުރަން އާދެބަލަ އަހަރުން ކައިރިއަށް އޭރުން ދިރާސާ ކުރާ މީހުންވެސް މޮޔަކޮށްލާނަން\nThi dhiraasaa kury moyaeh kamah beleveny\nއެހެންވިއްޔާ އެނެމް ގިނައިން ތިޔަ ބޯނީ ރައީސް ޔާމީނު. ހަހަ


11 ambulance supply kohdheyne faraatheh hoadhanee\nމީގެ ކުރިން ރާއްޖެ ގެނައި ހަތަރު އެމްބިއުލާންސް-- ފޮޓޯ: ޓްވިޓާ\n11 އެމްބިއުލާންސް ސަޕްލައިކޮށްދޭނެ ފަރާތެއް ހޯދަނީ\nހެލްތު މިނިސްޓްރީން އެދުމުން 11 އެމްބިއުލާންސް ސަޕްލައި ކޮށްދޭނެ ފަރާތެއް ހޯދަން އިއުލާނު ކޮށްފި އެވެ.\nފިނޭންސް މިނިސްޓްރީން ކުރި އިއުލާނެއްގައި ބުނީ އެ މަސައްކަތަށް ބީލަން ހުށަހެޅުމުގެ ދައުވަތު އެކަމަށް ޝަރުތު ހަމަވާ ހުރިހާ ފަރާތްތަކަށް ހުޅުވާލާފައިވާ ކަމަށެވެ. އެމަސައްކަތަށް ޝަރުތުހަމަވާ ފަރާތެއް ހޯދުމުގެ ކަންތައް ކުރިޔަށް ގެންދެވޭނީ ނޭޝަނަލް ކޮމްޕެޓިޓިވް ބިޑިން (އެންސީބީ) އުސޫލުގެ މަތިން ކަމަށް އެއިއުލާނުގައި ވަނީ ބުނެފައެވެ.\nއެގޮތުން އެކަމަށް ކުރިމަތިލާ ފަރާތްތަކުގައި ހުންނަން ޖެހޭ ޝަރުތުތަކާއި އިވެލުއޭޓްކުރެވޭ ކްރައިޓީރިއާ ބީލަން ފޮތުގައި ބަޔާންކުރެވިފައި ވާނެ ކަމަށާއި ބީލަމުގައި ބައިވެރިވުމަށް 500 ރުފިޔާގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަވަން ޖެހޭނެ ކަމަށް މިނިސްޓްރީން ވަނީ ބުނެފަ އެވެ.\nފައިސާ ބަލައިގަންނާނީ 30 ޖުލައި 2019 އަށް، ބަންދު ނޫން ކޮންމެ ދުވަހެއްގެ 8.30 އިން 12:00 އަށް އެ މިނިސްޓްރީންނެވެ.\nއޭގެ އިތުރުން ޕްރޮޖެކްޓުގެ ބިޑް ސެކިޔުރިޓީގެ ގޮތުގައި 50,000 ރުފިޔާ ހުށަހަޅަން ޖެހޭނެ އެވެ. ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީހުން ފެށިގެން 148 ދުވަހެވެ.\nބީލަން ހުޅުވުން އޮންނާނީ 31 ޖުލައި 2019 ވާ ބުދަ ދުވަހުގެ 11:00 ގައި އެމިނިސްޓްރީގެ ނެޝަނަލް ޓެންޑަގެ ޖަލްސާ ކުރާ މާލަމު ގައެވެ. ގަޑި ޖެހުމަށްފަހު ހުށަހަޅާ ބިޑުތައް ބަލައިނުގަނެ އަނބުރާ ރައްދު ކުރެވޭނެއެވެ.


"Hanguraama Ah Dhaan Dharifulhah Hiyvaru Dhin Meehunnah Ma'aafeh Nukuraanan" - Vaguthu\n"ހަނގުރާމައަށް ދާން ދަރިފުޅަށް ހިއްވަރު ދިން މީހުންނަށް މަޢާފެއް ނުކުރާނަން"\n"އެކުދިން އެތަނަށް ފޮނުވަން، އެކަމަށް އެހީތެރިވެ ހިއްވަރު ދީ ހެދި ބަޔަކަށް ދުވަހަކުވެސް މަޢާފެއް ނުކުރާނަން.." މިއީ ސީރިޔާގައި ހަރަކާތްތެރިވާ ހައްދުފަހަނައަޅާފައިވާ ނިރުބަވެރި އައިސިސް ޖަމާޢަތާއި ގުޅުނު ދިވެހި ޒުވާނެއްގެ މަންމަގެ ވާހަކައެވެ. އެބައެއްގެ ސަބަބުން ޒުވާން ދުވަސްތައް ގުނަމުން ދިޔަ ދަރިފުޅާއި އަބަދަށްޓަކައި ވަކިވާން ޖެހުމުން އަދިވެސް އެ މަންމައަށް ކުރަނީ ބުނެދޭން ނޭނގޭހައި ފުން އަސަރެވެ.\n2014 ވަނަ އަހަރުގެ އޮކްޓޯބަރު މަހުގެ ތެރޭގައި ސީރިޔާގައި މަރުވި ފުވައްމުލަކު ދިގުވާނޑު، އަހުމަދު މުންސިއުގެ މަންމަ ރިފާތު އަހުމަދު ދީދީ ވަނީ އޭނާގެ ދަރިފުޅުގެ ވާހަކަތައް އަލްޖަޒީރާއަށް ދިން އިންޓަވިއު އެއްގައި ކިޔައިދީފައެވެ.\nރާއްޖޭގައި ހައްދުފަހަނައަޅާފައިވާ މީހުން އިތުރުވަމުންދާ މައްސަލައަށް އަލިއަޅުވާލައި، ސީރިޔާ އަށް ހަނގުރާމަކުރަން ދިޔަ ބައެއް ދިވެހިންގެ މައުލޫމާތު ހާމަކޮށް އަލްޖަޒީރާ އިން ނެރެފައިވާ ޑޮކިއުމެންޓްރީ އެއްގައި ބުނެފައި ވަނީ ވެރިކަންކުރާ މާލޭގައި، ހައްދުފަހަނައަޅާފައިވާ ޖަމާޢަތްތަކަށް މީހުން ތަމްރީނުކޮށް ފޮނުވާ ނެޓްވޯކުތަކެއް ހިންގަމުންދާ ކަމަށެވެ. އަދި މި ނެޓްވޯކުތަކުގެ އެހީގައި ގިނަ އަދަދެއްގެ ދިވެހި ޒުވާނުން ސީރިޔާއަށް ގޮސްފައިވާ ކަމަށް އެ ޑޮކިއުމެންޓްރީގައި ބުނެފައި ވެއެވެ.\nއަލްޖަޒީރާއަށް ދިން އިންޓަވިއުގައި، މުންސިއުގެ މަންމަ ރިފާތު، އޭނާގެ ދަރިފުޅުގެ ވާހަކަތައް ހިއްސާކުރަމުން ބުނެފައިވަނީ، އަނބިމީހާ އާއެކު ދަރިފުޅު ރާއްޖެއިން ބޭރަށް ފުރައިގެން ދިޔައީ ބޭސްފަރުވާއަށް ލަންކާއަށް ކަމަށް ބުނެއެވެ. އޭގެ ފަހުން އޭނާގެ އެއްވެސް ޚަބަރެއް ނުވެގެން އިދާރާތަކަށް މައްސަލަ ހުށަހެޅުމުން އެނގުނީ، އޭނާ ދަތުރުކުރީ ރާއްޖެއިން ސީދާ ތުރުކީގެ އިސްތަންބޫލަށް ކަމަށް ރިފާތު ބުންޏެވެ.\nރިފާތު ބުނިގޮތުގައި ސީރިޔާގައި ހަރަކާތްތެރިވަމުން ދިޔައިރު މުންސިއު އާއި އޮންލައިންކޮށް ވާހަކަ ދެއްކުމުގެ ފުރުސަތު ލިބުނު ކަމަށެވެ.\n"ގުޅައިގެން ފުރަތަމަ ވާހަކަ ނުވެސް ދެއްކުނު. ދެން އޭނަ ވެސް ވަރަށް ރުއި. ދެން ރިފޫ ބުނީ ކީއްކުރަންހޭ ދަރިފުޅު މަންމައާ ވަކިން ތިތަނަށް ތި ދިޔައީ. މަންމަ ބަހައްޓާފަ މަންމަ ދޫކޮށްލާފަ." ސީރިޔާއަށް ދިޔަ ފަހުން އެންމެ ފުރަތަމަ ދަރިފުޅާއި ވާހަކަ ދެއްކުނު ވަގުތުގެ ހަނދާންތައް އާކުރަމުން ކަރުނައަޅާ ހާލުގައި ރިފާތު ކިޔައިދިނެވެ.\nރިފާތު ބުނިގޮތުގައި ސީރިޔާގައި މުންސިއު ހަރަކާތްތެރިވަމުން ދިޔައިރު ވަރަށް ގިނައިން ގުޅާހަދާ ކަމަށެވެ. އަދި އޭރު އެމީހުން ދިޔައީ ތަމްރީނުތައް ހަދަމުން ކަމަށާއި، ތިން މަސް ދުވަހުގެ ޓްރޭނިންގަކަށް ދާ ވާހަކަވެސް ބުނި ކަމަށް ރިފާތު ބުންޏެވެ. މިގޮތުން އުޅޭ އިރު އެކި ތަންތަނަށް ބަދަލުވާ ވާހަކަ ދަރިފުޅު ބުނާ ކަމަށާއި އެގޮތުން ހަމަނުޖެހުން އެންމެ ބޮޑު އެއް ސަރަޙައްދު ކަމަށްވާ ރައްޤާގައިވެސް މުންސިއު އުޅުނު ކަމަށް ރިފާތު ބުންޏެވެ.\nރިތާފު ބުނިގޮތުގައި މުންސިއު މަރުވި ރޭވެސް އޭނާ އާއި ގުޅައިގެން ވާހަކަ ދެއްކުމުގެ ފުރުސަތު ލިބުނެވެ. އެގޮތުން އެންމެ ފުރަތަމަ އެރޭ ގުޅާފައި، ހަމަލާއަކުން ސަލާމަތްވެވުނު ވާހަކަ މުންސިއު ކިޔައިދިން ކަމަށާއި، "އުމުރުގައި ތަން އޮތުމުން" ސަލާމަތްވީ ކަމަށް ދަރިފުޅު ބުނި ކަމަށް ރިފާތު ބުންޏެވެ.\nމުންސިއު މަރުވީ ސީރިޔައަށް އޭނާ ދިޔަތާ އަށްވަނައަށް ވީ މަހުއެވެ. އޭނާ މަރުވި ނަމަވެސް އެކުގައި ސީރިޔާއަށް ގެންދިޔަ އަނބިމީހާ، ސުމާ އަލީގެ ޚަބަރެއް ނުވެއެވެ. އެ ދެމީހުން ސީރިޔާއަށް ދިޔައީ ކައިވެނިކުރިތާ އަހަރެއްވެސް ނުވަނީހެވެ.\nރިފާތު ބުނިގޮތުގައި އޭނާގެ ދަރިފުޅަށް ހަނގުރާމައަށް ދިއުމަށް ހިތްވަރު ދިނީ ޖަލުގައި މުންސިއު ހޭދަކުރި ދުވަސްތަކުގައި ޖަލުން ދިމާވި މީހެއް ކަމަށެވެ. ނަމަވެސް އެއީ ސީދާ ކާކު ކަމެއް ރިފާތު އަކަށް ނޭނގެއެވެ. ޖަލުން މިނިވަން ވުމަށްފަހު ދަރިފުޅު ދީނީ ކަންކަމަށް ވަރަށް ބޮޑު ސަމާލުކަމެއްދީ ވަރަށް ބޮޑަށް ބަދަލުވެގެން ދިޔަތަން ފެނުނު ކަމަށާއި، ސީރިޔާއަށް ފުރައިގެން ދިޔައީ އޭގެ ފަހުން ކަމަށް ރިފާތު ބުންޏެވެ.\nސީރިއާގެ ދާހިލީ ހަނގުރާމައިގައި ބައިވެރިވާން އެގައުމަށް ދިޔަ ދިވެހިންގެ ތެރެއިން ގިނަ ބަޔަކު މިހާރު އެގައުމުގައި މަރުވެއްޖެއެވެ. ނަމަވެސް އަދިވެސް ބައެއް ދިވެހިން ސީރިއާގެ ދާހިލީ ހަނގުރާމައިގައި ބައިވެރިވަމުން ދެއެވެ. އޭގެތެރޭގައި ގިނަ އަދަދެއްގެ އަންހެނުންވެސް ހިމެނޭއިރު، އެއިން ބައެއް މީހުން ވަނީ ހާލުގައި ޖެހި އެނބުރި ޤައުމަށް އަންނާނޭ މަގު ބަންދުވެފައެވެ.\nނޮވެމްބަރު 1, 2019 17:41\nނަސީބެއްނުން ޑުރަގު ނަގައިގެން ރަށުތެރޭގައި ގިނަވެގެން އުޅޭ މީހަކަށް ނުވިކަން. ތިއީ ހަމަ ބަތަލެއް.\nއެމް ޑީ އެން\nނޮވެމްބަރު 1, 2019 20:02\n"ހައްރިޖިލް މުއުމިނީނަ އަލަލް ޤިތާލް" ސައްހަ ހަދީސެއްގެ ތަންކޮޅެއް..\nނޮވެމްބަރު 1, 2019 20:39\nތިޔަ ވިސްނުން ރާއްޖޭގެ ގިނަމީހުންގެ ނުހުންނާނެ. ރަސޫލާ صلى الله عليه وسلم ގެ ސިޔަރަތު ރަނގަޅަށް އަޑުއަހައިފި ނުވަތަ އެ ތާރީހު ކިޔައިފި މަންމައަކު ތިގޮތަށް ނުބުނީސް. އެންމެ ހައިރާން ވަނީ ކާފަރުންގެ ހަމަލާއެއްގައި އަމިއްލަ ދަރިފުޅު މަރުވުމުން އެކަމާ ހިތްހަމަ ނުޖެހުނީތީވެ. ތިޔަ މަންމަގެ ބުއްދި ވީކޮންތާކުތޯ؟ ޞަހާބީންގެ މަންމައިން އޭރު ރޮއެ ކަރުނަ އެޅީ އެބައިމީހުންގެ ދަރީން ހަނގުރާމައަކުން މަރުނުވެ އެނބުރި އައުމުން...............\nނޮވެމްބަރު 2, 2019 00:39\nއިސްލާމީ ދީނަށް ނަޞްރެއް ލިބުމަށް ނޭދޭ މީހުންނާއި ކަމުގެ ޢިލު މު ލިބިފައިވާ މީހުންނަށް މާރަނގަޅުވާނެ މަސްވެގެން އެކަމުގައި މުޅި އުމުރު ހުސްވެދާން ދިއުންވެސް.. ކާފަރުން އެދެނީ ، ﷲ ނޫރު އެބައިމީހުންގެ އަނގަ ތަކުން ފުމެނިއްވާލުމަށެވެ. ﷲގެ ދިން އެއިލާހު ރައްކާތެރި ކުރައްވައެވެ.\nނޮވެމްބަރު 1, 2019 18:28\nތީ މިއުޅޭ ބޮޑު ޓެރަރިސސސްޓުގެ އައުވާނުންގެ ކަމެއް. ދީނީ އިލްމުވެރިންގެ ބޮލުގަ އަޅުވާ އެމީހުންގެ އަގު ވައްޓަން ވެގެން އެކަލޭ ހިންގާ ޖަރީމާތަކުން އެއް ޖަރީމާއަކީ ތީ. ހުރިހާ ކަމެއްގެވެސް އަމާޒަކީ ދީނީ މިނިވަންކަން މިތާ އޮތުން. އެކަލޭގެއަކީ ގައުމަށް ޖެހިފަ އޮތް ބޮޑު މުސީބާތެއް. ނުބައި ހިއްޕެވުމަކުން އެކަލޭގެ ހިއްޕަވާފާނދޭވެ. އާމީން!\nނޮވެމްބަރު 1, 2019 18:44\nދަރިންނަށް އެވަރުގެ ހޭލުންތރިކަމެއްނުދީ، އެ ކުދިންގެ އަޤީދާއާއި އެހާ ފަސޭހައިން ކުޅެލެވުނީ މައިން ބަފައިންގެ ތަރުބިއްޔަތުގެ ސަބަބުން ކަމަށް ޤަބޫލު ނުކުރަންތޯ އަދިވެސް..؟؟؟ އެހެން މީހަކަށް އެ ކުދިންގެ ބޯ ކާލެވޭނީ އަޤީދާގެ ސަބަބުން... ސަލާމް..\nޓެރަރިސްޓް ޕާޓީ ޑީޕީ\nނޮވެމްބަރު 1, 2019 19:11\nތިއީ އަލްޖަޒީރާ އާއި ދިވެހި ސަރުކާރުން ރާވައިގެން ކުރާ ކަންކަން. ޔާމީނުއޭ ކިޔައިގެންވެސް ސިޔާސީ ގޮތުން އޭނަގެ އަގު ވައްޓާލަން ޑޮކިއުމެންޓެރީއެއް ހެދުވި. މިހާރު ތިއުޅެނީ މިތަނުގައި ދީނަށް އުޅޭ މީހުންގެ ދުވަސް ދުއްވާލަން.\nނޮވެމްބަރު 2, 2019 00:41\nނޮވެމްބަރު 1, 2019 21:14\nއެހެންމީހަކަށް މާފުނުކުރުމަށް ބުނުމުގެ ބަދަލުގަ އެމިހަކަެި ދަތިފުޅު ބައްދަލުވިގޮތް އާދެ ޖަލަށް ދިޔަގޮތާމެދު ވިިސްނާ ރިފޫ. ޢެމީހަކު ވަކިކަމެއްކުރުމަށްބުންޏަސް ކުރުމާއި ނުކުރުން އެއީ އިޚްތިޔާރެއް.\nމި ރިޕޯޓުގެ ބޭނުމަކީ ސީދާ ރައްޔިތުންގެ ފޯކަސް އެމް.ޑީ.އެން ގެ ެިޕޯޓުން ގެއްލުވާލުން. ރައްޔިތުން ނިކަން ވިސްނަން އެބަޖެހޭ\nނޮވެމްބަރު 2, 2019 02:12\nقال الله تعالى في كتابه الكريم..." يَا أَيُّهَا النَّبِيُّ حَرِّضِ الْمُؤْمِنِينَ عَلَى الْقِتَالِ"...ދެން ކީކޭބާ މިމީހުން މިކިޔަނީ..\nނޮވެމްބަރު 2, 2019 12:31\n"އޭ ނަބިއްޔާއެވެ. މުއުމިނުންތަކުންނަށް ހަނގުރާމައަށް ނިކުތުމަށް ކަލޭގެފާނު އަމުރުކުރައްވާށެވެ...........،"\nދުނިޔޭގަ ގިނަމީހުންތިބީ ޤާފިލުކަންމަތީ........\nނޮވެމްބަރު 2, 2019 13:20


Deepika, Shraddha adhi Sara drug aa gulhuveyne gotheh nufenunu\nސާރާ، ޝްރައްދާ އަދި ދީޕިކާ\nސުޝާންތު ސިންގް ރާޖްޕޫތުގެ މަރުގެ މައްސަލައިގެ ތެރެއިން ކުރި ފަޅާފައިވާ ފިލްމީ ތަރިން ޑްރަގް ބޭނުންކުރާ މައްސަލައިގެ ތަހުގީގަށް ދާދިފަހުން ބޮލީވުޑްގެ މަޝްހޫރު ތިން ބަތަލާއިން އިންޑިއާގެ ނާކޮޓިސް ކޮންޓްރޯލް ބިއުރޯ (އެންސީބީ)އަށް ހާޒިރުކޮށް ސުވާލުކޮށްފައި ވެއެވެ.\nމި މައްސަލައިގައި ފުރަތަމަ ހައްޔަރުކުރި ބަތަލާ އަކީ ސުޝާންތު މަރުވިއިރު ރައްޓެހިވެގެން އުޅުނު ރިއާ ޗަކްރަބަތީ އެވެ. ރިއާގެ ފޯނުގައި ހުރި ބައެއް ވަޓްސްއަޕް މެސެޖުތަކުގައި އޭނާ އާއި ސުޝާންތުގެ މެނޭޖަރު ޖާޔާ ސާހާ އަދި ދީޕިކާގެ މެނޭޖަރު ކަރިޝްމާ ޕްރަކާޝްގެ މެދުގައި މަސްތުވާ ތަކެއްޗާ ބެހޭ ގޮތުން ބައެއް ވާހަކަތައް ދައްކާފައި ހުރިކަން އެންސީބީ އަށް ޔަގީން ކުރެވުނެވެ.\nސުވާލުކުރުމަށް އެންސީބީއަށް ހާޒިރުކުރި ތިން ބަތަލާއިން ކަމަށްވާ ދީޕިކާ ޕަދުކޯން އާއި ޝްރައްދާ ކަޕޫރު އަދި ސާރާ އަލީ ޚާން ހާޒިރުކުރީ ސުޝާންތުގެ މެނޭޖަރު ޖާޔާ އާއި ދީޕިކާގެ މެނޭޖަރު ކަރިޝްމާ ހާޒިރުކޮށް ސުވާލުކުރުމަށްފަހު އެ މީހުންގެ ފޯނުތައް އަތުލައިގެން ބެލި ބެލުމުން މި ތިން ބަތަލާއިންނާއި މި ދެ މެނޭޖަރުންގެ މެދުގައި 2017 ވަނަ އަހަރު މަސްތުވާ ތަކެއްޗާ ބެހޭ ވާހަކަތަކެއް ދެކެވިފައިވާ ކަމަށް ބެލެވިގެންނެވެ.\nނަމަވެސް މި ތިން ބަތަލާއިން ހާޒިރުކޮށް ސުވާލުކުރުމުން އެމީހުންނާ މަސްތުވާ ތަކެއްޗާ ގުޅުވޭނެ އެއްވެސް ހެއްކެއް އެންސީބީއަށް ފެނިފައި ނުވާ ކަމަށް އިންޑިއާގެ މީޑިއާ ރިޕޯޓުތައް ބުނެފައި ވެއެވެ. އަދި މި ތިން ބަތަލާއިންގެ އެއްވެސް ވަރެއްގެ ޝާމިލުވުމެއް މަސްތުވާ ތަކެއްޗާ ނެތް ކަމަށް އެންސީބީން ވަރަށް އަވަހަށް ނިންމާނެ ކަމަށް ވެސް ޚަބަރުތައް ބުނެ އެވެ.\nއެންސީބީ އަށް ޝްރައްދާ އާއި ސާރާ ދީފައިވާ ބަޔާނުގައި ބުނެފައިވަނީ ސުޝާންތު އާއެކު ކުޅުނު ފިލްމުތަކުގެ ސެޓުތަކުގައި ސުޝާންތު މަސްތުވާ އެއްޗެހި ބޭނުންކުރާތަން ފެނިފައިވާ ކަމަށެވެ. ނަމަވެސް ޝްރައްދާ އާއި ސާރާ ވެސް ބުނީ އެމީހުން މަސްތުވާ އެއްޗެތި ބޭނުން ނުކުރާ ކަމަށެވެ.\nދީޕިކާ އާއި އޭނާގެ މެނޭޖަރު ކަރިޝްމާ އާ އެންސީބީން ކުރީ އެއް ސުވާލު ތަކެކެވެ. ނަމަވެސް ދެ މީހުން ދެ ކޮޓަރިއެއްގައި ބައިތިއްބައިގެންނެވެ. މި ދެ މީހުންގެ މެދުގައި ބަދަލުކުރެވިފައިވާ ވަޓްސްއަޕް މެސެޖުތަކެއްގައި "ވީޑް"، "ހޭޝް" އަދި "މާލް" ފަދަ ލަފުޒުތައް ބޭނުންކޮށްފައި ވެއެވެ. އަދި އެ ތަކެތި ހޯދުމާ ބެހޭ ގޮތުން ދީޕިކާ އޭނާގެ މެނޭޖަރަށް ކުރި މެސެޖުތަކުގައި ބުނެފައި ވެއެވެ.\nއެންސީބީން ދީޕިކާ އާ މެދު ޝައްކު ކުރީ މި މެސެޖުތަކުގައި މިގޮތަށް ވާހަކަތައް ހުރީމަ އެވެ. ނަމަވެސް ދީޕިކާ އަދި ކަރިޝްމާ ވެސް ބުނީ އެމީހުންގެ މެސެޖުތަކުގައި ދައްކާފައި ހުރީ ސިނގިރޭޓުގެ ވާހަކަ ކަމަށެވެ. އަދި މަސްތުވާ ތަކެއްޗަށް ކިޔާ ނަންނަން ކުރުކޮށް އެ މެސެޖުތަކުގައި ލިޔެފައި ހުރީ އެމީހުން މަޖަލަކަށް އެކި ކަހަލާ ސިނގިރޭޓަށް އެ ނަންތައް ކިޔާތީ ކަމަށް ވެސް މި ދެ މީހުން ބުނެފައި ވެއެވެ.\nއެންސީބީ އަށް ދީޕިކާ އާއި އޭނާގެ މެނޭޖަރު އަދި ޝްރައްދާ އާއި ސާރާ ދިން ބަޔާން ތަކާ މެދު ޝައްކު ކުރާނެ ތަނެއް ނެތް ކަމަށް އެ އެޖެންސީގެ އޮފިޝަލުންނާ ހަވާލާދީ އިންޑިޔާގެ މީޑިއާ އިން ވަނީ ބުނެފަ އެވެ.\nދިޕިކާ ޕަދުކޯން ޝްރައްދާ ކަޕޫރު ސާރާ އަލީ ޚާން + ސުޝާންތު ސިންގް\nދީޕިކާ، ޝްރައްދާ، ސާރާ އަދި ރަކުލް އެންސީބީ އަށް ހާޒިރުކުރަނީ\n"ޗިޗޯރޭ"ގެ ނެޝަނަލް އެވޯޑު ސުޝާންތަށް


Kudheenaa Fathun Libey Sih'hee Baeh Faidhaa\nކުދީނާ ފަތުން ލިބޭ ސިއްހީ ބައެއް ފައިދާތައް\nކުދީނާ ފަތަކީ ސިއްހީ ގިނަ ފައިދާތަކެއް ލިބޭ ފަތެއް---\nފޭޑި | ސިއްހަތު |3މެއި 2018 |0ކޮމެންޓް\nކުދީނާ ފަތަކީ އާއްމުގޮތެއްގައި ސަޓަނި ހެދުމަށާއި ދިވެހި ބޭސްވެރިކަމަށް ދިވެހިން ބޭނުންކުރަމުން އަންނަ ފަތެކެވެ. ރާއްޖޭގައި ވެސް ހައްދާ މިބާވަތުގެ ފަތަކީ ބާޒާރުން ވެސް ވަރަށް ފަސޭހައިން ލިބޭ ފަތެކެވެ.\nކުދީނާ ފަތުން ލިބޭ ސިއްހީ ބައެއް ފައިދާ\nކުދީނާ ފަތް ބޭނުންކުރުމަކީ ހަޖަމު ކުރުމުގެ ނިޒާމު ރަނގަޅުކޮށްދޭނެ ކަމެކެވެ. ބަނޑުގައި އިންފެކްޝަން ހުންނަ ހާލަތްތަކުގައި ބަނޑު ރަނގަޅުކޮށްދޭ މިފަތުގެ ވަހުގެ ސަބަބުން ވެސް ކުޅުދިޔާވެ ހަޖަމުކުރުމަށް އެހީތެރިވެދޭ އެންޒައިމްތައް ދޫކުރަން ފަށައެވެ. އެކަމުގެ ސަބަބުން ހަޖަމްކުރުމަށް އެހީއަކަށްވެއެވެ.\nލޭގެ ޕްރެޝަރު ދަށްކޮށްދިނުން\nކުދީނާ ފަތުގައި ހިމެނޭ ޕޮޓޭސިއަމްގެ ސަބަބުން ލޭގެ ޕްރެޝަރު ދަށް ކޮށްދިނުމަށް އެހީތެރިވެދެއެވެ. އަދި ހިތުގެ ވިންދު ތަރުތީބުކުރުމަށް އެހީތެރިވެއެވެ.\nނޭވާލާ ނިޒާމްގެ އުނދަގޫތައް\nކުދީނާ ފަތުގެ ވަސް ބެލުމަކީ ނޭފަތާއި އަނގަ، ކަރުތެރެ، ވައިނޮޅި އަދި ފުއްޕާމޭ ތެރޭގައި އުފެދޭ ދަވައާއި ދުޅަތިރިކުރުމަށް އެހީތެރިވާކަމެކެވެ. ނޭވާލާ ނިޒާމުގެ ބަލިތަކާއި އަރިދަފުސް ރޯގާގެ އުނދަގުލުން ކުދީނާ ފަތް ބޭނުންކުރާނަމަ ދުރުކޮށްދެއެވެ.\nވަރުބަލިވުމާއި މާޔޫސްވުން އަދި ހިތްނުތަނަވަސްވުން ފަދަ ކަންކަމުން ކުދީނާ ފަތުން ތައްޔާރުކޮށްފައި ހުންނަ ތެޔޮ ބޭނުންކުރާނަމަ ފައިދާކުރެއެވެ. އެގޮތުން ބުއިމާއި އާވިއެރުވުމުގައި އަދި ނިތްކުރިމަތީގައި އަދި ގައިގައި ވެސް އެ ތެޔޮ އުނގުޅިދާނެއެވެ.\nކުދީނާ ފަތަކީ މޫނުގައި ނަގާ ބިއްސަށް ވެސް ފަރުވާކުރުމަށް ބޭނުންކުރާ ފަތެކެވެ. ހަންގަޑު އޮމާންކޮށްދީ ހިރުވުމާއި ކެހުމުން ވެސް ކުދީނާ ފަތް ބޭނުންކުރާނަމަ ދުރުކޮށްދެއެވެ.\nބަރުދަން ލުއި ކުރުން\nކުދީނާ ފަތް ބޭނުންކުރުމަކީ ހަޖަމުކުރުމަށް އެހީތެރިވެދޭ އެންޒައިމްތައް ދޫކުރުމަށް ބާރުއަޅާ ފަތެކެވެ. އޭގެ ސަބަބުން ސަރުބީތައް ހަށިގަނޑުގައި ޖަމާވެފައި ހުރުމުގެ ބަދަލުގައި އޭގެ ބޭނުން ހިފުމަށް ބާރުއަޅާއި ހަށިގަނޑުގައި ސަރުބީ ޖަމާވެ ފަލަވުމަށް ހުރަސްއަޅައެވެ.\nމީގެއިތުރުން މޭނުބައި ކުރުމާއި ބޮލުގައި ރިއްސާނަމަވެސް ކުދީނާ ފަތް ބޭނުންކުރުމުން ރަނގަޅުވެއެވެ. ބައެއް ދިރާސާތަކުން ދައްކާގޮތުގައި ކުދީނާ ފަތަކީ ވިސްނުން ތޫނުކުރުމަށް ވެސް އެހީތެރިވާ އެއްޗެކެވެ. ކެންސަރާއި އަނގައިގެ ދުޅަހެޔޮކަމަށް ވެސް ކުދީނާ ފަތަކީ ރަނގަޅު އެއްޗެކެވެ. ހަށުގަނޑުގައި ދައުރުވާ ލޭތައް ސާފުކޮށް އެކި ބާވަތްތަކުގެ އިންފެކްޝަނާއި ހަށިގަނޑުގައި އުފެދޭ ވިހަތައް ބޭރުކޮށްދިނުމަށް ކުދީނާ ފަތް އެހީތެރިވެއެވެ.


Thalassemia center ge jaagaige dhathikan hahlukohdheyne kamah bunefi\nނައިބު ރައީސް ފައިސަލް ނަސީމް މިއަދު ވަނީ ތެލެސީމިއާ ސެންޓަރަށް ޒިޔާރަތްކުރައްވާފައި. -- ފޮޓޯ: ރައީސް އޮފީސް\nނެޝަނަލް ތެލެސީމިއާ ސެންޓަރަށް ކުރިމަތިވެފައިވާ ޖާގައިގެ ދަތިކަމަށް ހައްލެއް ހޯދުމަށް ހާއްސަ އިސްކަމެއް ދެއްވައިގެން މަސައްކަތްކުރެއްވުމަށް ކަމާގުޅުންހުރި އިދާރާތަކުގެ ފަރާތުން ނައިބު ރައީސް ފައިސަލް ނަސީމް މިއަދު އެދިވަޑައިގެންފި އެވެ.\nފައިސަލް މިއަދު ވަނީ ތެލެސީމިއާ ސެންޓަރަށް ޒިޔާރަތްކުރައްވައި، އެތަނުގެ މުވައްޒަފުންނާ ބައްދަލުކުރައްވާފައެވެ.\nމި ޒިޔާރަތުގައި، އެމަނިކުފާނު ވަނީ، އެ ސެންޓަރުން އެކިއެކި ހިދުމަތްތައް ފޯރުކޮށްދެއްވާ ގޮތް ބައްލަވާލައްވައި، އެ ސެންޓަރުގެ ހިދުމަތް ހޯދާ ބައެއް ފަރާތްތަކާއި އަދި ސެންޓަރުގެ މެނޭޖްމަންޓާވެސް ބައްދަލުކުރައްވާފައިކަމަށް ރައީސް އޮފީހުން ބުންޏެވެ.\nމި ބައްދަލުކުރެެއްވުމުގައި، ތެލެސީމިއާ ސެންޓަރުގެ މެނޭޖްމަންޓުން ވަނީ އެ ސެންޓަރަށް ކުރިމަތިވެފައިވާ ޖާގައިގެ ދަތިކަމާއި ވަސީލަތްތަކުގެ ދަތިކަމާއި ތަނުގެ މަސައްކަތްތައް ކުރިއަށްގެންދިޔުމުގައި ދިމާވާ ގޮންޖެހުންތަކުގެ މަޢުލޫމާތު ނައިބު ރައީސާ ހިއްސާ ކުރައްވައިފަ އެވެ.\nއެމަނިކުފާނު ވަނީ އެ ސެންޓަރުގެ މެނޭޖުމަންޓުން ފާހަގަކުރެއްވި ކަންކަމަށް ހައްލު ހޯއްދަވައިދެއްވުމަށް ސަރުކާރުން މަސައްކަތް ކުރައްވާނެ ކަމަށް ވިދާޅުވެފަ އެވެ.\nލޭ ހަދިޔާ ކުރުން ފައިސަލް ނަސީމް ތެލަސީމިއާ ބަލި


ދިވެހިބަސް ނޭވާހޮޅިއަށް އެޅެނީ ހެއްޔެވެ؟ – Faanooz\nJune 25, 2020 | މާޢިޒް މަޙްމޫދު ރަޝީދު\nމިގޮތުން ބަހެއްމަރުވުމަށް ދިމާވެދާނެ އެއް ސަބަބަކީ އެބަހަކުން ވާހަކަދައްކާ އެންމެން ފަނާވެ ދިޔުމެވެ. މިގޮތަށް މަރުވެދިޔަ ބަހެއްގެ އެއްމިސާލަކީ އޮސްޓްރޭލިޔާގެ ރަށެއް ކަމަށްވާ ޓެސްމޭނިޔާގެ މުސްކުޅިރަށްވެހީންގެ ބަހެވެ. ފަސްހާސްމީހުންގެ އާބާދީއެއް އޮތް އެ ބަސް ނެތިދިޔުމަށް ހޭދަވީ އެންމެ ހަތްދިހަފަސް އަހަރެވެ. ނަމަވެސް މިސަބަބަކީ ދިވެހިބަހަށް އަދި ކުރިމަތިވެފައިވާ ގޮންޖެހުމެއް ކަމަކަށް ނުބެލެވެއެވެ.\nބަސް ބޭނުންކުރާ މީހުންގެ އަދަދު މަދު ނަމަ، އެބަހެއް އަވަހަށް މަރުވުމުގެ ފުރުސަތު ބޮޑުވާނެއެވެ. މިގޮތުން ބަލާއިރު، ދިވެހިބަހުން ވާހަކަދައްކާ މީހުންގެ އަދަދަކީ ގާތްގަޑަކަށް ތިން ލައްކައެވެ. އެއީ ރާއްޖޭގެ އުތުރުން އޮތް އިންޑިޔާގެ ރަށެއްކަމަށްވާ މަލިކުގައި ”މަހަލް ބަހުރުވަ” އިން ވާހަކަ ދައްކާ އާބާދީ ނުލައެވެ. މިއީ ގިނަ ޢަދަދެއް ނޫން، އެހެން ނޫންހެއްޔެވެ؟\nބަހަށް މުޖުތަމަޢުގައި ދެވިފައި އޮންނަ މަޤާމަކީވެސް ބަސް ދެމިއޮތުމަށް ވަރަށް މުހިންމު އެއްޗެކެވެ. ދިވެހި ބަހަށް ބަލާއިރު، ޤާނޫނުގައި ދިވެހިބަހަކީ ދައުލަތުގެ ރަސްމީބަހެވެ. ނަމަވެސް އިގިރޭސި ބަހަކީ ވިޔަފާރީގައި ބޭނުންކުރާ ފުރަތަމަ ބަސްކަމުގައި ބުނަންޖެހެއެވެ. ޚާއްސަކޮށް އަމިއްލަ ބޮޑެތި ވިޔަފާރިތަކާއި ސިނާޢަތްތަކުގައެވެ. ދިވެހި ކުންފުނިތަކުގެ މެދުގައި ވަރަށް ގިނަފަހަރަށް މުއާމަލާތްކުރުމުގައި، ޚާއްސަކޮށް ލިޔުމުން ކުރެވޭމުއާމަލާތްތަކުގައި ބޭނުންކުރެވެނީ އިގިރޭސިބަހެވެ. ކޮންމެއަކަސް އިގިރޭސި ބަހަކީ، މިހާރު ބިދޭސީ ބަހަކަށްވުރެ، ދިވެހީން ދެވަނަ ބަހަކަށް ބޭނުންކުރާ ބަހެއްކަމަށް ބުނުމަކުން މާ ބޮޑު ގޯހެއް އޮތްކަމަކަށް ނުދެކެމެވެ. އެ ބަސް ދަނީ ޢާންމުވެ، ދޭސީ ވަމުންނެވެ.\nސިޔާސީ، އިޖްތިމާޢީ، އިޤްތިޞާދީ ސަބަބުތަކެއް ދިވެހީންނަށް މަޖްބޫރުކުރުވާފައި ވަނީ އިގިރޭސި ބަސް ބޭނުންކުރާށެވެ. އެބަހުގެ ރޯލު މުޖުތަމަޢުގައި ފުޅާވަމުން މިދަނީ، ދެބަހުން ވާހަކަދައްކާ މުޖްތަމަޢެއްގެ އުފެދުމާ ދިމާލަށް ހެން ވެސް އެބަ ހީވެއެވެ. މި ހީ އަކީ ރަގަޅު ހީ އަކަށް ވެއްޖެނަމަ، ދިވެހި ބަސް މިދަނީ ނުރައްކަލަކާ ދިމާލަށްކަމަށް ބުނުމުގެ ޖާގަ އެބައޮތެވެ. އެހެނީ، ވަރަށް ގިނަފަހަރަށް މިގޮތަށް އުފެދޭ ދެބަހުން ވާހަކަ ދައްކާ މުޖްތަމައުތަކުގައި، ފަހުން ތަޢާރަފްވި ބަސް، މާދަރީ ބަހުގެ މައްޗަށް ގަދަކޮށްލައެވެ.\nދިވެހި ބަހުން ވާހަކަ ދައްކާ އުޅޭ ބަހުރުވަތަކުން (ޑައިލެކްޓްސް) ދައްކުވައިދެނީ ބަހުގެ މުއްސަނދިކަންކަމަށް ބުނެއުޅެއެވެ. ނަމަވެސް އެ މުއްސަނދިކަންވަނީ ރައްކާތެރި ކުރެވިފައިހެއްޔެވެ؟ ދިވެހި މުޖުތަމަޢުއަށް އައި ހަލުވި ބަދަލުތަކެއްގެ ނަތީޖާއެއްގެ ގޮތުން ”މާލޭ ބަހުރުވަ” އިގެ (ސްޓެންޑަރޑް ޑައިލެކްޓް) ނުފޫޒު، ބަހުރުވަތަކަށް ކުރިއަށްވުރެބޮޑަށް ކޮށް، ބަހުރުވަތައް ބަދަލުވަމުން ދާ ދުވެލި ހަލުވިވެފައިވުން ހަމަ ވަރަށް އެކަށީގެންވެއެވެ. މިގޮތަށް ބަދަލުވަމުން ގޮސް ”މާލޭ ބަހުރުވަ”އިގެ ތެރެއަށް، އެހެނިހެން ބަހުރުވަތައް ”ގިރިގެން” ހިނގައިދާނެއެވެ. ދިވެހިބަސް މަރުވުމުގެ ކުރީން ފަހަރެއްގައި ބަހުރުވަތައް މަރުވުމަކީ ވެދާނެ ކަމެއްކަމަށް ނިންމިދާނެއެވެ.\nބަހުގައިވާ ބަހުރުވަތަކަކީ ބަހަށް ލިބިފައިވާ މުއްސަނދި ކަމެއްކަމަށް ބުނުމަކުން ނުފުދެއެވެ. އެއީ ޖަމާޢަތެއްގެ ސަޤާފަތުގެ އެއްބައެވެ. ފަޚުރުވެރިވާން އޮތް އަމިއްލަވަންތަކަން ވެސް މެއެވެ. ދިވެހިރާއްޖޭގެ ބަހުގެ ސިޔާސަތަށް ބަލާއިރު، ރާއްޖޭގައި ވާހަކަދައްކާ އުޅޭ ބަހުރުވަތަކަށް އެއްވެސް ސަމާލުކަމެއް ދީފައެއްނުވެއެވެ. ބަހުރުވަތައް ބޭނުންކުރެވެނީ ހަމައެކަނި އެބަހުރުވައެއް ނިސްބަތްވާ ސަރަހައްދެއްގެ އަހުލުވެރިން އެކަކު އަނެކަކާ މުއާސަލާތުކުރުމަށެވެ. އަނގަބަހުން މުއާސަލާތުކުރުމަށެވެ. ކުރީން ވެސް ބަޔާންކުރި ފަދައިން ބަހުގެ ސިޔާސަތަކީ ބަސް މަރުވުމާ ދިރިއޮތުމަށް އަސަރުކުރުވާ އެއްޗެކެވެ.\nރާއްޖޭގައި ތަޢުލީމުދިނުން ބިނާވެފައި ވަނީ ދިވެހިބަހަށްވުރެ އިގިރޭސި ބަހަށް އަހައްމިއްޔަތުކަން ދެވޭ ގޮތަށެވެ. މިސަބަބަށްޓަކައި ބުނަންޖެހެނީ ދިވެހިރާއްޖޭގައި ބަސްކިޔަވައިދެވެނީ މާދަރީ ބަސް ދެމެހެއްޓުމަށްބާރުލިބޭ ގޮތަށްވުރެ ބޮޑަށް އެހެންބަހަކަށް ބަދަލުވުމަށް ބާރުލިބޭ ގޮތައްކަމުގައެވެ. އެހެންބަހަކަށް ބަދަލުވަމުންދާނަމަ މާދަރީބަސް ގެއްލުމުގެ ފުރުސަތު އެއޮތީ ހުޅުވިފައެވެ.\nރާއްޖޭގެ މަދަރުސާތަކުގެ ދިހަވަނަ ކިލާހުގެ ކިޔެވުމަށް ފަހު ދެވޭ ސާނަވީ އިމްތިޙާނުން ދިވެހިބަހުން ފާސްވުން އެއީ ބައެއް ޙާލަތްތަކުގައި މަޖްބޫރުކަމެއްކަމަށް ވީނަމަވެސް، އަދިވެސް ދިވެހިބަސްކިޔަވައިދިނުން އޮތީ ދިހަވަނަ ކިލާސް ނިންމުމަށްފަހު، އެ ބަސް ކިޔެވުމުގެ މާބޮޑު ބޭނުމެއް ނެތްގޮތެއްގައެވެ. ބަސް ދަމަހައްޓަން ބޭނުންނަމަ ތައުލީމީ ނިޒާމުގައި މިހާރަށްވުރެ ބޮޑަށް ބަހަށް ސަމާލުކަންދޭން ޖެހޭނެއެވެ. މާދަރީ ބަހުން މުއާޞަލާތުކުރުމުގެ ޤާބިލްކަން ދަރިވަރުންގެ ކިބައިގައި އަށަގަންނުވަންޖެހޭނެއެވެ.\nކުޑަކުދީންނަށް މާދަރީ ބަސް ދަސްކޮށް ނުދޭނަމަ، ދާދި އަވަހަށް ބަސް ފަނާވެގެން ހިނގައިދާނެއެވެ. އެކުދީންނަކީ އަމިއްލަ ވަޒަނުގައި ބީރައްޓެހިންނަށް ވެދާނެއެވެ. ތައުލީމީގޮތުން ދަރިފުޅުގެ ޤާބިލުކަން އިތުރުކުރުމަށް ބޭނުންވާތީ، ދިވެހި ބަހަށްވުރެ އިގިރޭސި ބަހަށް ސަމާލުކަން ދޭން އޮންނަނީ މަޖުބޫރުވެފައެވެ. ބަސް ދަމަހައްޓަންކުރާ މަސައްކަތް ގޭތެރެއިން ފަށަން ޖެހެއެވެ. ދިވެހިބަސް އުނގަންނައިދިނުން އެއީ މުހިންމު ކަމެއްކަމަށް މައިން ބަފައިން ގަބޫލުކުރަންޖެހެވެ. ދުޅަހެޔޮކޮށް މާދަރީ ބަސް ބާއްވަން ބޭނުން ނަމައެވެ.


ރައީސުލްޖުމްހޫރިއްޔާ، އޮމަދޫ ކައުންސިލާ އަންހެނުންގެ ތަރައްޤީއަށް މަސައްކަތްކުރާ ކޮމިޓީއާ ބައްދަލުކުރެއްވުން: އޮމަދޫ ބަނދަރާއެކު ރައްޔިތުންގެ އުންމީދު އާ ވެއްޖެކަމުގައި އޮމަދޫ ކައުންސިލުން ވިދާޅުވި - The President's Office\n18 އޮގަސްޓް 2021، ރިފަރެންސް: 2021-293\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އޮމަދޫ ކައުންސިލާއި، އަންހެނުންގެ ތަރައްޤީއަށް މަސައްކަތްކުރާ ކޮމިޓީއާއެކު މިއަދު މެންދުރުފަހު އެ ރަށުގައިިި ބޭއްވެވި ބައްދަލުކުރެއްވުމުގައި، މިއަދު އޮމަދޫގައި ހުޅުވިގެންދިޔަ ބަދަރާއިއެކު ތަރައްޤީގެ ކަންކަން ފުޅާކުރުމަށް ފުރުޞަތު ފަހިވެއްޖެކަމަށާއި ރައްޔިތުންގެ އުންމީދުތައް އާ ވެއްޖެކަމުގައި އެ ރަށު ކައުންސިލުން ވިދާޅުވެއްޖެއެެވެ.\nއޮމަދޫ ކައުންސިލުން ވަނީ އެރަށުގެ ރައްޔިތުންނަށް އެންމެ މުހިންމު ކަންކަމާއި ގުޅޭގޮތުން މަޝްވަރާކުރައްވައި، އެ ރަށުގެ ރައްޔިތުންގެ ކަންބޮޑުވުންތައް ރައީސުލްޖުމްހޫރިއްޔާއާ ހިއްސާކުރައްވާފައެވެ. އެގޮތުން، އެބޭފުޅުން ފާހަގަކުރެއްވި ކަންތައްތަކުގެ ތެރޭގައި ސްކޫލް އާބާތުރަ ފިލުވުމާއި، ބޭނުންވާ ބައެއް ވަޞީލަތްތައް މަދުކަން ވަނީ ފާހަގަކުރައްވާފައެެވެ. މީގެ އިތުރުން ވެސް ކައުންސިލުން ވަނީ މަސްވެރިކަމާގުޅޭ މަސައްކަތްކުރުމަށާއި، ދަނޑުވެރިކަމަށް ދޫކުރާ ބިން ދޫކުރުމުގައި ހުރި ކަންބޮޑުވުންތަކާއި، ކުޅިވަރު އިންފްރާސްޓްރަކްޗަރ އަދި އިޖްތިމާޢީ ޙަރަކާތްތައް ހިންގުމަށް ޒުވާނުންގެ މަރުކަޒެއްގެ މުހިންމުކަން ފާހަގަކުރައްވާފައެވެ. އަދި އެބޭފުޅުން ވަނީ ކައުންސިލްގެ އިޙްތިޞާޞްގައި ހިމެނޭ ރަށަކާއި ގުޅޭ ގޮތުން މަޝްވަރާކުރައްވާފައެވެ. ކައުންސިލުން ފާހަގަކުރެއްވި އިތުރު ކަންތައްތަކުގެ ތެރޭގައި، އެ ރަށު ޞިއްޙީ މަރުކަޒަށް ބޭނުންވާ ވަޞީލަތްތަކާއި، ކަންކަން ކުރުމުގައި ދިމާވާ މާލީ ގޮންޖެހުންތައް ހިމެނެއެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީއިން ވަނީ އެ ކޮމިޓީގެ މަސައްކަތްތައް ކުރިޔަށް ގެންދާ ގޮތްތަކާއި ރަށުގެ ތަރައްޤީއަށާއި އަންހެނުން ބާރުވެރިކުރުމަށް ބޭނުންވާ ކަންކަމާ ގުޅޭ މަޢުލޫމާތު ރައީސުލްޖުމްހޫރިއްޔާއާ ހިއްސާކުރައްވާފައެވެ. މިގޮތުން ދާއިމީ ގޮތެއްގައި އަންހެނުންނަށް އާމްދަނީ ލިބޭނެ ގޮތަށް އަންހެނުން ބާރުވެރިކުރުމަށް އިތުރު ފުރުޞަތުތައް ހޯއްދަވައިދެއްވުމަށް ރައީސުލްޖުމްހޫރިއްޔާގެ އަރިހުގައި ދެންނެވިއެވެ. އަދި، އޮމަދޫގައި މަތީ ޘާނަވީ ތަޢުލީމު ހާސިލުކުރެވޭނެ މަގެއް ފަހިކޮށްދިނުމަށް ވެސް އެބޭފުޅުން ވަނީ ރައީސުލްޖުމްހޫރިއްޔާގެ އަރިހުގައި ދަންނަވާފައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ވަނީ ކައުންސިލުން ފާހަގަކުރެއްވި ކަންކަމުގައި ކަމާގުޅޭ ފަރާތްތަކާއި އެކު މަޝްވަރާކޮށްގެން މައްސަލަތަކަށް ޙައްލު ހޯދައިދެއްވުމަށް މަސައްކަތްކުރައްވާނެކަމަށް ވިދާޅުވެފައެވެ.\nމި ބައްދަލުކުރެއްވުމުގެ ކުރިން ރައީސުލްޖުމްހޫރިއްްޔާ ވަނީ އޮމަދޫ ބަނދަރު ރަސްމީގޮތުން ހުޅުއްވައިދެއްވާފައެވެ. މި ބަނދަރަކީ 32،217،980.66 ރުފިޔާގެ އަގުހުރި މަޝްރޫޢެކެވެ.\nރައީސުލްޖުމްހޫރިއްޔާ މިހާރު އޮމަދޫޫއަށް ކުރައްވަމުން މިގެންދަވާ ދަތުރުފުޅަކީ ތ. އަތޮޅުގެ7ރަށަކަށް ކުރައްވާ ދަތުރުފުޅުގެ ތިންވަނަ މަންޒިލެވެ. ރައީސުލްޖުމްހޫރިއްޔާގެ އަރިހުގައި ބައެއް ވުޒާރާތަކުގެ ވަޒީރުންނާއި، ރައީސުލްޖުމްހޫރިއްޔާގެ އޮފީހާއި، ދަޢުލަތުގެ ބައެއް އިދާރާތަކުގެ އިސްވެރިންގެ ވަފްދެއް މިދަތުރުފުޅުގައި ބައިވެރިވެވަޑައިގަންނަވައެވެ.


Black market gai dollar ge agu 16 rufiyaa ah vettijje | Mihaaru\nކަޅު ބާޒާރުގައި ޑޮލަރުގެ އަގު 16 ރުފިޔާއަށް ވެއްޓިއްޖެ\nމީހަކު ޑޮލަރު ގުނަނީ: ޑޮލަރުގެ އަގު ވަނީ ކަޅު ބާޒާރުގައި 16ރ. އަށް ވެއްޓިފައި --ފޮޓޯ/މިހާރު\n02 މާޗް 2021 - 13:33\nކަޅު ބާޒާރުގައި ޑޮލަރުގެ އަގު. ކޮވިޑްގެ ތެރޭގައި މައްޗަށް ދިޔަ ފަހުން ފުރަތަމަ ފަހަރަށް 16ރ. އަށް ވެއްޓިއްޖެ އެވެ.\nކު ބާޒާރުގައި ޑޮލަރު ވިއްކަމުން އަންނަ ވައިބާ ބައެއް ގްރޫޕުތަކުގައި މިއަދު ޑޮލަރު ވިއްކަން ފަށާ އަގުގެ ގޮތުގައި އޮތީ 16.20ރ. އެވެ. މި ހަފުތާ ފެށި ފަހުން މި ގްރޫޕުތަކުގައި ޑޮލަރުގެ އަގު 17ރ އަށް ވުރެ ދަށަށް ވެއްޓިފަ އެވެ.\nއިއްޔެ ހެނދުނު ކަޅު ބާޒާރުގައި ޑޮލަރުގެ އަގު ހުރީ 16.35ރ. އަށެވެ. ނަމަވެސް ހަވީރާ ހަމައަށް ދިޔައިރު 16.25ރ އަށް ތިރިވި އެވެ.\nކަޅު ބާޒާރުގައި ޑޮލަރުގެ އަގު ދަށްވި ނަމަވެސް ހުއްދަ ހޯދައިގެން ޑޮލަރުގެ މުއާމަލާތް ހިންގާ ތަންތަނުގައި އަދިވެސް ޑޮލަރެއްގެ އަގު އުޅެނީ 18ރ. އަށެވެ. އެކަމަކު ޑޮލަރު ކޮންޓްރޯލްކުރަނީ ކަޅު ބާޒާރުގައި ކަމަށް ވާތީ، ގިނަ އަދަދަކުން ޑޮލަރު ގަންނަ މީހުން މުއާމަލާތްކުރަނީ، ބެލެވޭ ގޮތުގައި، ވައިބަ ގްރޫޕްތައް މެދުވެރިކޮށެވެ.\nކޮވިޑް-19ގެ ސަބަބުން ރާއްޖޭގެ ޓޫރިޒަމް ހުއްޓުމުން އައި ހީނަރުކަމާ އެކު ޑޮލަރުގެ އަގު 20ރ. އަށް ވެސް އުފުލުނެވެ. އެންމެ ގިނަ ދުވަހު ޑޮލަރުގެ އަގު ހިފެހެއްޓިފައި އޮތީ 18ރ އާއި 19ރ ދެމެދުގެ އަގުތަކުގަ އެވެ.\nމިހާރު ރާއްޖޭގެ ޓޫރިޒަމް ވަނީ، މިދިއަ އަހަރުގެ ހުއްޓުމާ އަޅާބަލާއިރު ވަރަށް ބޮޑަށް ރަނގަޅުވެފަ އެވެ. އެހެންކަމުން ރާއްޖެއަށް ވަންނަ ޑޮލަރުގެ ނިސްބަތް ވެސް މިހާރު މައްޗަށް ދާނެ އެވެ.\nރާއްޖޭގައި ޑޮލަރުގެ ރަސްމީ އަގަކީ 15:42ރ އެވެ. ނަމަވެސް މަރުކަޒީ ބޭންކް އެމްއެމްއޭ އަކީ، ޑޮލަރުގެ ތާށިކަން އަންނަ ދުވަސްވަރު ފައިސާގެ މާރުކޭޓްގެ ކޮންޓްރޯލް ހޯދޭ ފަދަ ގާބިލް އިދާރާއަކަށް ނުވާތީ، ޑޮލަރުުގެ މުއާމަލާތް ހިންގަނީ އަބަދުވެސް ކަޅު ބާޒާރުގަ އެވެ.\nގިނަ ބަޔަކު ތުހުމަތުކުރާ ގޮތުގައި ޑޮލަރުގެ ކަޅު ބާޒާރު ކޮންޓްރޯލްކުރަނީ ރާއްޖޭގެ ރިސޯޓަތަކުގެ މަހުޖަނުންނެވެ.\nޑޮލަރުގެ ކަޅު ބާާރު ނައްތާލައި ޑޮލަރު ގަނެ ވިއްކުމުގެ ނިޒާމް ރަނގަޅުކުރަން ސަރުކާރުން އަންނަނީ މަސައްކަތް ކުރަމުންނެވެ.\nޑޮލަރުގެ އަގު ކަޅު ބާޒާރު\n30 ކޮމެންޓް, 22 ރިއެކްޝަންސް\nމިހާރު ހުރީ އެއްޗެހިނުގެ އަގުބޮޑުވެފައި ދެން ޑޮލަރުގެ އަގުވެއްޓުނަސް ތަކެތީގެ އަގަކަށް ބަދަލެއް ނާންނާނެ. ލިބޭ މުސާރައިން ދެކޮޅުނުޖެހޭ\nރައްޔިތުންގެ މަޖްލިހުގައިވެސް ޑޮލަރު ވަގަށް ކަޅުބާޒާރުގައި ވިއްކާ މީހުން އުޅޭ ކަމަށް ވަނީ! އެ ފަދަ މީސް މީހުން ބޭނުންމެއް ނުވޭ މި ކަޅުބާޒާރު ނައްތާލާކަށް! ހާދަ ބައިވަރު ލާރިއެކޭ އެ ހަދާލަނީ އިނގޭ! އެމްޑީޕީ އެއް ޕީޕީއެމެއް ކިޔާނެ ކަމެއް ނެތް! ހަމަ އަމިއްލަ މަސްލަހަތު ހިމާޔަތް ކުރަންވެގެން މަޖްލިހަށް ވަދެގެން އުޅޭ ބަޔެއް އެއީ! ޑޮލަރުގެ ކަޅު ބާޒާރު ނައްތާލާ ހަމަ އަގަށް އެޅުވީމަކާ އިންވެސްޓަރުންނެއް ނާންނެޔޯ! ކީކޭ ދެން އަޅެ ފަހެ ބުނާނީ! ކީކޭ ބުނާނީ!\nކަޅު ބާޒާރަކު ނޫން ކާޅު ބާޒާރުގަ 16 އަށް ދަށްވި.\nމިއަންނަ މަހު ބޭންކް ރޭޓަށް ތިރިވާނެ. ރޯދައަށް ބޭނުންވާ ހުރިހާ ސާމާނެއް ވެސް ވިޔަފާރިތަކުން ގަނެ ނިމިފައި ހުރީ.\nކަޅު ބާޒާރުގައި ޑޮލަރުގެ އަގުތައް ހުރި ވަރު ނޫހުގައި ޖަހަންޏާ މަސްތުވާތަކެތީގެ ބާޒާރުގައި މަސްތުވާތަކެތީގެ އަގު ޖަހަންވެސް ފެނޭ. ދެބާޒާރަކީވެސް ޤާނޫނާއި ހިލާފު2ބާޒާރު\nތިޔަނެގި މިސާލު މާރަނގަޅެއްނޫން.. އެތަނުން އެކައްޗަކީ ދީނުގައި ހަރާމްކުރަށްވާފައިވާ އެއްޗެއް... ކޮންމެހެން ނޫސްތަކުގައި އޭގެ އަގުޖަހާކަށް ނުޖެހޭ..\nކަޅު ބާޒާރުގައި ޑޮލަރުގެ އަގު ދަށްވި ނަމަވެސް ހުއްދަ ހޯދައިގެން ޑޮލަރުގެ މުއާމަލާތް ހިންގާ ތަންތަނުގައި އަދިވެސް ޑޮލަރެއްގެ އަގު އުޅެނީ 18ރ. އަށެވެ. މިއީ ކިހިނެތްވާ ކަމެއް. ހުއްދަ އޮންނަ އެންމެ މަތީ ރޭޓަކީ 15.42ރ.\n''ޑޮލަރުގެ ކަޅު ބާޒާރު ނައްތާލުމަށް ސަރުކާރުން ދަނީ މަސައްކަތްކުރަމުން'' ބަަލަ ކުރިން ކަޅު ބާޒާރު ނައްތާލާ ބޭނުންވަރަކަށް ލިބޭގޮތަށް ތިޔާގިވެފައި އޮއްވާ 17 ނޮވެމްބަރ 2018 ގެ ފަހުން ކަޅުވިގޮތެއް އޮންނާނެއެއްނު. ކޯވިޑްއައީ މާފަހުންތާ. މިކަހަަލަ މަންފާލިބޭ ކަންތަކުން މަހުޖަނުން ދުރުކުރުވާތީ އޭރުގަ މިލިއަނުން ހޭދަކޮށް ހިބަރު ވަދުދޫކުރީ. އާޚިރުގަ ވަދުގަ ޖެހިފަ މިތިބީ ރައްޔިތުން.\nނޫނޭ.. 2018ގެ ކުރިންވެސް ކަޅުބާޒާރު ހަމަބާރާބަރަށް މަސައްކަތްކުރޭ.. ޑޮލަރުގެ ރަސްމީ ރޭޓްއަށްވުރެ ބޮޑުއަގުލިބޭނެ އެތަންތަނުން..\n"ކަޅުބާޒާރު" މިއީ ވަރަށް ރޭސިސްޓް ލަފުޒެއް!\n"ޑޮލަރުގެ ކަޅު ބާާރު ނައްތާލައި ޑޮލަރު ގަނެ ވިއްކުމުގެ ނިޒާމް ރަނގަޅުކުރަން ސަރުކާރުން އަންނަނީ މަސައްކަތް ކުރަމުންނެވެ." މިޖުމްލަ ލީމާ މި އާޓިކަލް ވަނީ ޖޯކަކަށް. އެ ޖުމްލަ ނުލީމާ އޯކޭ.\nމިކަން އެބަ ކުރޭ... ގާނޫނެއް ހަދާފަ ގާނޫނުގެ ދަށުން ޑޮލަރު މުއާމަލާތް ކުރަން ޖެހޭނީ ބޭންކު މެދުވެރި ވެގެން\nހުއްދަ ހޯދައިގެން ބޭންކް ރޭޓަށްވުރެ އަގުބޮޑުކޮށް ޑޮލަރު ވިއްކާތަންތަނުން ވިއްކޭތަ


Kehtherikamaai hihvaraa eku dharifulhu emme uhah gendhiya namoonaa mamma! | Vaikaradhoolive ކެތްތެރިކަމާއި ހިތްވަރާ އެކު ދަރިފުޅު އެންމެ އުހަށް ގެންދިޔަ ނަމޫނާ މަންމަ! – Vaikaradhoolive\nރައިޝަންގެ މަންމަ އައިމިނަތު އިބްރާހިމް — ސަން ފޮޓޯ:މުހައްމަދު އަފްރާހް\n”އެހާ ހިސާބުން ހިތަށް އެރީ މި ދަރިފުޅުވެސް މީހަކަށް ހަދާނަމޭ. ތައުލީމު އުނގައްނައިދީ މޮޅު ކުއްޖަކަށް ހަދަން މަސައްކަތް ކުރާނަމޭ. އޭނާގައިގައި ހުންނަ ހާއްސަ ގޮތަކީ ފަހަތަށް ޖެހެން ޖެހޭ ސަބަބަކަށް ވިޔަ ނުދޭނަމޭ،“ އެންމެ ފުރަތަމަ ދުވަހުން ފަށައިގެންވެސް ރައިޝަންގެ މުސްތަގުބަލާ މެދު އައިންތު ދެކެމުން ދިޔަ ހުވަފެން އޭނާ ކިޔައިދިނެވެ.\nއޯލެވެލްގައި ތަފާތު މޮޅު ނަތީޖާއެއް ހޯދި މުހައްމަދު ރައިޝަން–ސަން ފޮޓޯ/ މުހައްމަދު އަފްރާހް\n”އޭރު ހަމަ ގެންގުޅެނީ އުރައިގެން. ދެން ގެއިން ހައްސަ ގޮނޑިއެއް ގެންގޮސްގެން އޭނަ ބައިންދަނީވެސް.“\nއައިންތު ބުނީ ރައިޝަން ތަރުބިއްޔަތުކޮށް އޭނާ މީހަކަށް ހެދުމުގައި އެކަށިގެން ވާ ވަސީލަތް ރާއްޖެއިން ނުލިބުމަކީގޮންޖެހުމެއް ކަމަށް ދުވަހަކުވެސް ނުދެކޭ ކަމަށެވެ. އެގޮތުން އެންމެ ފުރަތަމަ އަމީރު އަހްމަދު ސްކޫލު ނިންމާލުމަށް ފަހު ގްރޭޑް އެކަކަށް ކަލާފާނު ސްކޫލަށް ވެއްދި އިރު އޭނާ އިންނަން ބޭނުން ކުރި ގޮނޑި އަކީވެސް އަމިއްލަ އުފެއްދުމެއް ކަމަށް އޭނާ ކިޔައިދިނެވެ.\n”ފުރަތަމަ ރިކްޝާއެއް ގައި ވެލްޑިން ކޮށްގެން ގޮނޑިއެއް ހަރުކޮށްފައި އޭގައި ދަރިފުޅު ބޭންދީ. އޭރުވެސް ފެސިލިޓީ ނުލިބުމަކީ ގޮންޖެހުމެއް ކަމަކަށް ނުދެކެން،“\nމުހައްމަދު ރައިޝަން–ސަން ފޮޓޯ/ މުހައްމަދު އަފްރާހް\n”އަޅުގަނޑު ހަމަ ވަރަށް ލިޔުނިން އެގްޒާމް ބާއްވާ މީހުންނަށްވެސް ރައިޝަންއަށް ހާއްސަ އިންތިޒާމުތަކެއް ހަމަޖައްސައިދިނުމަށް. ސްކޫލުގެވެސް މަސައްކަތާ އެކު އެންމެ ފަހު ވަގުތު އެކަން ހަމަޖެހިގެން ދިޔަ. ވަރަށް އުފާވޭ ރައިޝަން މިހާ ރަނގަޅު ނަތީޖާއެއް ހޯދީމަ،“\n”އެއީ އަޅުގަނޑުގެ ހުރިހާވެސް އެއްޗަކީ. މަންމައާ ބައްޕައަށް ބުނެލަން އޮތީ ވަރަށް ބޮޑަށް ޝުކުރިއްޔާއޭ. ވަރަށް ކެތް ކުރެވިއްޖެނޫންހޭ،“ ހިނިތުންވުމަކާ އެކު ރައިޝަން ބުނީ މިހެންނެވެ.\n”ރައިޝަން ބޭނުންވަނީ އޭލެވެލެ ކިޔަވަން. ސީއެޗްއެސްސީގެ ޕްރިންސިޕަލާ ވެސް ވާހަކަ ދައްކައިގެން މިހާރު އެ ސްކޫލުން ވަނީ ޖާގަ ލިބިފައި،“\nރައިޝަން އޭނާ ކިޔެވި ކަލާފާނު ސްކޫލުގެ ބައެއް ޓީޗަރުން އަދި އެޑިޔުކޭޝަން މިނިސްޓަރު ޑރ އައިޝަތު ޝިހާމްއާއިއެކު–ސަން ފޮޓޯ: މުހައްމަދު އަފްރާހް\nމަސްދަރު – http://www.sun.mv


Gaumee team ah hivvaru dhinumah Lanka gai thibi dhivehin thayyaaru - vNews.mv\nގައުމީ ޓީމަށް ހިތްވަރުދިނުމަށް ލަންކާގައި ތިބި ދިވެހިން ތައްޔާރު\nއައްފާން މުހައްމަދު 09 November 2021, 00:37\nރާއްޖޭގެ ގައުމީ ފުޓުބޯޅަ ޓީމަކީ ދިވެހިންގެ ފަޚުރެވެ. މިކަމާ ދެބަސްވާނެ ނުވަތަ އެކަމަށް އިންކާރުކުރާނެ ދިވެއްސަކު ނުކުންނާނޭ ބުންޏަސް ދޮގަކަށް ނުވާނެއެވެ.\nއެކަން ހާމަވާ އެއްކަމަކީ ބައިނަލްއަގްވާމީ މުބާރާތްތަކުގައި ރާއްޖޭގެ ގައުމީ ފުޓުބޯޅަ ޓީމު ގައުމު ތަމްސީލުކުރުމަށް ނުކުންނަ ކޮންމެފަހަރަކު ހުރިހާ ދިވެހިން އަތުގުޅާލާ، ދިވެހި ޓީމަށް ހިތްވަރުދިނުމަށް ފެއްސާއި، ރަތާއި ހުދުން ޖަރީވެ ނުކުތުމެވެ.\nސާފް ޗެމްޕިއަންޝިޕުގައި ރާއްޖެ ކުޅުނު މެޗެއްގެ ތެރެއިން ދިވެހި ސަޕޯޓަރުން- ފޮޓޯ:- އަލީ ޖުމާން ފުވާދު / ވީނިއުސް\n2008 ވަނަ އަހަރު ފުރަތަމަ ފަހަރަށް ދިވެހިން ބައިނަލްއަގްވާމީ މުބާރާތެއްގައި ރަންވަނައެއް ހާސިލްކޮށް، ސާފް ޗެމްޕިއަންޝިޕުގެ ތަށި އުފުލާލުމުގައި ދިވެހި ޓީމުގެ 12 ވަނަ ކުޅުންތެރިޔާގެ ދައުރު ބޮޑުކަން އެންމެންެވެސް ފާހަގަކުރަނީ އެފަހަރު ދިވެހި ސަޕޯޓަރުން ދެއްކި ލާމަސީލު ނަމޫނާގެ ސަބަބުންނެވެ.\n2008 ވަނަ އަހަރުގެ ސާފް ޗެމްޕިއަންޝިޕުގެ ތެރެއިން- ފޮޓޯ:- މީސްމީޑިއާ\nމީގެއިތުރުން ފުރަތަމަ ފަހަރަށް ރާއްޖޭގައި ސާފް ޗެމްޕިއަންޝިޕް ބޭއްވިއިރު، މި މުބާރާތުގައިވެސް ފެނިގެންދިޔައީ ހަމަ މިމަންޒަރެވެ. ދިވެހި ޓީމު ކުޅޭ ކޮންމެ މެޗަކަށް ދަނޑަށް ވަނުމަށް ޓިކެޓު ހޯދުމަށް އެތައް ގަޑީރެއް ވަންދެން ކިއުގައި ޖެހިގެން ދިވެހިން ތިބުން އެއީ، ދިވެހިންގެ ހިތުގައި ދިވެހި ޓީމަށް އޮތް ލޯތްބާއި ކުލުނު ފެނިގެންދިޔަ ކަމެކެވެ.\nސާފް ޗެމްޕިއަންޝިޕް 2021 ގައި ރާއްޖެއިން އިންޑިއާ އާއި ދެކޮޅަށް ކުޅުނު މެޗުގެ ޓިކެޓު ގަތުމަށް ކިއުގައި ތިބި ދިވެހި ސަޕޯޓަރުން- ފޮޓޯ:- ފޭސްބުކް\nސާފް ޗެމްޕިއަންޝިޕުގައި ދިވެހި ޓީމަށް ލިބުނު ނާކާމިޔާބީއާއިއެކުވެސް ނުރުހުމުގެ ނަޒަރަކުން ބެލުމުގެ ބަދަލުގައި، އެދިން ހިތްވަރަކީ ޓީމުގެ ހުރިހާ ކުޅުންތެރިންވެސް އުފަލާއެކު ބަލައިގަތް ކަމެކެވެ. ބަލިވިޔަސް ދިވެހި ޓީމުގެ ފަހަތުގައި ހުރިހާ ދިވެހިން ތިބިކަން ހާމަކުރުންވީ ޓީމަށް ލިބިގެންދިޔަ އިތުރު ހިތްވަރެކެވެ.\nމި ހިތްވަރާއެކު އަނެއްކާވެސް ދިވެހި ގައުމީ ފުޓުބޯޅަ ޓީމުން މިވަނީ އިތުރު މުބާރާތެއްގައި ރާއްޖެ ތަމްސީލުކޮށް ދިވެހިންނަށް ފަޚުރު ހޯދައިދިނުމުގެ މަސައްކަތް ފަށާފައެވެ.\nސާފް ޗެމްޕިއަންޝިޕް 2021 ގައި އިންޑިއާ އަތުން ރާއްޖެ ބަލިވި މެޗަށްފަހުވެސް ދިވެހިން ވަނީ ގައުމީ ޓީމާއެކު ތިބިކަން ހާމަކޮށް ޓީމަށް ހިތްވަރު ދީފަ- ފޮޓޯ:- އަލީ ޖުމާން ފުވާދު / ވީނިއުސް\nއަވަށްޓެރި ސްރީ ލަންކާގައި ބާއްވާ "މަހިންދަ ރާޖަޕަކްސަ ޓްރޮފީ (ފޯ ނޭޝަންސް ކަޕް)"ގައި ވާދަކުރުމަށް މިމަހުގެ4ވަނަ ދުވަހު ގައުމީ ޓީމު ވަނީ ލަންކާއަށް ފުރާ، ފަރިތަކުރުންތައް ފަށާފައެވެ.\nގައުމީ ޓީމުން ލަންކާގައި ކުރިއަށްގެންދިޔަ ފަރިތަކުރުންތަކެއްގެ ތެރެއިން- ފޮޓޯ:- އެފްއޭއެމް\nގައުމީ ޓީމަށް ހިތްވަރުދިނުމަށް، ލަންކާގައި ދިރިއުޅޭ ހުރިހާ ދިވެހިން އަތުގުޅާލުން\nރާއްޖޭގައި އަމިއްލަ ފަސްގަނޑުގައި ދިވެހި ޓީމު ކުޅޭ ހުރިހާ މެޗެއްގައިވެސް ދަނޑު ފުރޭވަރަށް ދިވެހި ސަޕޯޓަރުންވަދެ ގައުމީ ޓީމަށް ހިތްވަރުދޭތަން އަބަދުވެސް ފެނެއެވެ.\nރަށުން ބޭރުގައި ކުޅުނު ނަމަވެސް އެގައުމެއްގައި ތިބި ދިވެހިން އެކަތިގަނޑަކަށްވެ، ދިވެހި ޓީމަށް ހިތްވަރުދީފައިވާކަން މާޒީއިން ފެނިފައިވެއެވެ. 2008 ވަނަ އަހަރުގެ ސާފް ޗެމްޕިއަންޝިޕުގެ ސެމީ ފައިނަލްގައި އާއި ފައިނަލް މެޗުގައިވެސް މި މަންޒަރު ފެނިގެންދިޔައެވެ.\nޖޫން މަހުގެ 14 ވަނަ ދުވަހު ކޮލަމްބޯގައި ހުންނަ ސުގަތަޑަސަ ސްޓޭޑިއަމުގައި ރާއްޖެއިން ވަރުގަދަ އިންޑިއާގެ މައްޗަށް 0-1 އިން ކުރިހޯދި މެޗުގައިވެސް އެތައްހާސް ސަޕޯޓަރުންތަކެއް ވަނީ ދަނޑަށްވަދެ ދިވެހި ޓީމަށް ސަޕޯޓުކޮށް، ދިވެހި ޓީމާއެކު ފުރަތަމަ ފަހަރަށް ސާފް ޗެމްޕިއަންޝިޕުގެ ތަށި އުފުލާލާފައެވެ.\n2008 ވަނަ އަހަރުގެ ސާފް ޗެމްޕިއަންޝިޕް ކާމިޔާބުކުރި ދިވެހި ޓީމު ޓްރޮފީ އާއިއެކު- ފޮޓޯ:- ހުސެއިން ސިނާން\nދަނޑަށް ނުވަދެވޭނަމަ، އެއްތަނެއްގައި ތިބެ ބޮޑު ސްކްރީނުންވެސް މެޗު ބަލާލެވޭނެ.\nބޮޑު ސްކްރީން އަޅުވާ ކެފޭ- ފޮޓޯ:- ޝިނާޒް\nލަންކާގެ ފުޓްބޯޅަ ފެޑެރޭޝަނުން އެންމެ ފުރަތަމަ އިއުލާންކޮށްފައިވާ ގޮތުން ހޯމަ ދުވަހުގެރޭ ލަންކާއާ ދެކޮޅަށް ރާއްޖެ ކުޅޭ މެޗަށް ވަންނަ ދިވެހި ސަޕޯޓަރުންނަށް ޓިކެޓު ވިއްކުމަށް ހަމަޖެހިފައިވަނީ 5،000 ލަންކާ ރުޕީސް (385 ރުފިޔާ) އަށެވެ. އެހެންނަމަވެސް ލަންކާ ރައްޔިތުންނަށް މެޗުގެ ޓިކެޓު ވިއްކުމަށް ހަމަޖެހިފައިވަނީ 200 ރުޕީސް އަށެވެ.\nލަންކާ އާއި ރާއްޖެ ކުޅޭ މެޗުގެ ޓިކެޓާއެކު- ފޮޓޯ:- ޝިނާޒް\nއެއާއެކު ޓިކެޓުގެ އަގު ބޮޑުވުމުގެ ޝަކުވާ ދިވެހި ސަޕޯޓަރުން އުފުލާފައިވަނިކޮށް، އާދީއްތަ ދުވަހު ކުރެއްވި ޓްވީޓެއްގައި ކުޅިވަރާ ބެހޭ ވަޒީރު އަޙްމަދު މަޚްލޫފް ވިދާޅުވީ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙުގެ އެދިވަޑައިގެންނެވުމުގެ މަތިން ޓިކެޓުގެ އަގު ކުޑަކުރުމަށް ލަންކާގެ ފުޓްބޯޅަ ފެޑެރޭޝަންގެ ރައީސް ޖޭސްވަރު އުމަރުއާ މަޝްވަރާކުރެއްވި ކަމަށެވެ. އެއާއެކު ދިވެހިންނަށް ވިއްކާ ޓިކެޓުގެ އަގު 3000 ރުޕީސް (231 ރުފިޔާ) އަށް ކުޑަކޮށްފައިވާ ކަމަށް މަޚްލޫފް ވިދާޅުވިއެވެ.\nއަމިއްލަ ފަސްގަނޑުގައި ނޫންނަމަވެސް ލަންކާގައިވެސް ގިނަ އަދަދެއްގެ ދިވެހިންތަކެއް އެކި ކަންކަމުގައި ދިރިއުޅެމުންދާއިރު، މިހުރިހާ ދިވެހިންވެސް ވަނީ އަތުގުޅާލާ، ގައުމީ ޓީމަށް ހިތްވަރުދިނުމަށްޓަކައި އެކިކަންކަން ކުރުމަށް ތައްޔާރުވެފައެވެ. އެގޮތުން ރާއްޖޭގެ މެޗުތައް ބަލަން ދަނޑަށް ނުވަދެވޭ ދިވެހިންނަށް އެއްތަނެއްގައި ތިބެގެން މެޗު ބެލުމުގެ އިންތިޒާމް ކޮލަމްބޯގައި ހުންނަ ޑްރީމަން ކެފޭގައި މިހާރު ވަނީ ހަމަޖައްސާފައެވެ.\nއެއީވެސް މެޗުތަކަށް ދިވެހި ސަޕޯޓަރުންނަށް ވިއްކާ ޓިކެޓުގެ އަގުބޮޑުވުމާއި ގުޅިގެން ދަނޑަށް ވަދެވޭނެފަދަ މާލީ ތަނަވަސްކަމެއްނެތް ފަރާތްކަށް، އެކުގައި ގިނަ ދިވެހިންތަކެއް ތިބެގެން މެޗުބެލޭނެ އިންތިޒާމުތައް ހަމަޖެއްސުމުގެ ބޭނުމުގައެވެ.\nމުބާރާތަށް ހާއްސަ ލަވައެއްވެސް ވަނީ ނެރެފަ\nލަވައިގެ ބައެއް މަންޒަރުތައް\nރާއްޖޭގެ ގައުމީ ޓީމު ކުޅޭ ކޮންމެ މުބާރާތަކަށްވެސް ޓީވީ ސްޓޭޝަން ތަކުންނާއި، ކުލަބު ޖަމިއްޔާތަކުގެ އިތުރުން އަމިއްލަ ފަރުދުންނާއި ބޮޑުބެރު ގުރޫޕުތަކުންވެސް މުބާރާތާއި ގުޅުންހުރި ފޯރިގަދަ ލަވަތަކެއް ދަނީ ނެރެމުންނެވެ. އެގޮތުން މިފަހަރުގެ މުބާރާތް ލަންކާގައި ބޭއްވިގެންދާއިރު މި މުބާރާތުގެ ފޯރި ގެނައުމަށްޓަކައި ލަންކާގައި ދިރިއުޅޭ ދިވެހިން ވަނީ ހާއްސަ ލަވައެއް ތައްޔާރުކޮށް ނެރެފައެވެ.\nވީޓީވީގެ މޯނިންގ ޝޯ، "ވާނުވާ" ޕްރޮގްރާމް މެދުވެރިކޮށް މިލަވަ ރިލީޒްކުރިއިރު މިލަވަ އަކީ ލިޔެލާ ޕްރޮޑަކްޝަންގެ އުފެއްދުމެކެވެ. "ފޯރިލާ" މިލަވައިގައި މުޅިންވެސް ފެނިގެން އަދި އިވިގެންދަނީވެސް ލަންކާގައި ދިރިއުޅޭ ދިވެހިންގެ މަސައްކަތެވެ. އެގޮތުން މީގެކުރިން ރާއްޖޭގައި ލަވަވިދާޅުވި މަޝްހޫރު ބައެއް ފަންނާނުންވެސް ހިމެނެއެވެ. ރާއްޖޭގެ މިއުޒިކް އިންޑަސްޓްރީގެ ލެޖެންޑް އަބްދުލް ހަންނާން މޫސާ ދީދީ އާއި އިބްރާހިމް ނިފާރް (ތިއްތި)ގެ އިތުރުން ފަޒީލް އާއި ޝާނީގެ އަޑުވެސް މިލަވައިން އިވިގެންދެއެވެ. ދެން މިލަވަ ކިޔާފައިވާ ފަރާތްތަކަކީ ނާގިތު، މާޒިން، ސްކައިނާ، އާތިފް، ޝާނިގާގެ އިތުރުން މުއާދު، ނިމާލް، ޔާނީ އަދި ރިޝް އެވެ.\nފޯރިގަދަ މިލަވައިގެ ޅެން ހައްދަވާފައިވަނީ މޫސާ ރަމީޒް އެވެ. ވީނިއުސް އާއި ވާހަކަދައްކަވަމުން މޫސާ ރަމީޒް ވިދާޅުވީ މިލަވައިގެ ޅެން ބިނާކޮށްފައި އަދި އިބާރާތްވެސް ކޮށްފައިވާނީ ޓީމަށް ސަޕޯޓުކުރަން ބޭނުންވާ ފަރާތްތަކަށް ޖޯޝާއި ފޯރީގައި އެކަން ކުރެވޭނެ ގޮތަކަށް ކަމަށާއި، ކޮންމެ މާހައުލެއްގައިވެސް އެންމެނަށްވެސް ބޭނުންކުރެވޭނެ ގޮތަކަށް ކަމަށެވެ.\n"ދިވެހިންނަކީ ހިޔާލުތަފާތުވުންތަކެއް ހުރިކަމުގައިވީނަމަވެސް ކުޅިވަރުގެ މައިދާނުގައި އެ ހިޔާލު ތަފާތުވުންތައް އެކަހެރިކޮށް ކުޅިވަރުގަ އޮންނަ ޖޯޝާއި އެ ފޯރީގަ ސަޕޯޓުކުރަން ނުކުންނަބައެއް. މިލަވައިގެ ޅެން އަޅުގަނޑު ބިނާކޮށްފައިވާނީ އެންމެނަށްވެސް ކޮންމެ މާހައުލަކާވެސް އެކަށޭނެގޮތަކަށް. އަދި ސަޕޯޓަރުންގެ ޖޯޝާއި ފޯރިއާއި އެއްކޮށް ސަޕޯޓުކުރެވޭނެ ގޮތަކަށް. މިއީ އެންމެންގެ ކަމެއް، ގައުމީ ކަމެއް. ގައުމަށްޓަކައި އެންމެން އެބަޖެހޭ އެކުވެރިކަމާ އެއްބާރުލުމާ ދައްކަން. މިއީ އަޅުގަނޑު ހަގީގަތުގައި ޅެން ހެދިއިރު ވިސްނާފައިވާ ކަމަކީ"\nލަންކާގައި ތިބި ދިވެހި ސަޕޯޓަރުންނަށް ހިލޭ ޖާޒީ ވަނީ ފޯރުކޮށްދީފަ\nނިމިދިޔަ ސާފް ޗެމްޕިއަންޝިޕުގައިވެސް އެންމެ ފޯރީގައި ދިވެހިންކުރި ކަމަކީ މުބާރާތަށް އައިލެންޑް އެޕެރަލްސް އިން ފަރުމާކުރި ހާއްސަ ޖާޒީ ހޯދުމެވެ. އަދި މި ޖާޒީ ނުލިބިއްޖެނަމަ ގައުމީ ޓީމުގެ ޖާޒީ އާއި ވަށްތަރު ނުވަތަ ދިވެހި ދިދައިގައި ހިމެނޭ ރަތްކުލައިގެ ޖާޒީއެއް ހޯދުމަށްވެސް ގިނަ ފަރާތްތަކަކުން ވަނީ ކިއުގައި ޖެހި އެތައް ވަގުތުތަކެއް ހޭދަކޮށްފައެވެ.\nބައެއް ވިޔަފާރިވެރިން ވަނީ މުބާރާތަށް ހާއްސަކޮށް ސަޕޯޓަރުންގެ ކިޓެއްވެސް ބާޒާރަށް ނެރެފައެވެ. މި ހުރިހާ ޖާޒީއެއް އިންޑިއާ އާއި ރާއްޖެ ބައްދަލުކުރި މެޗުގެ ކުރިން ވިކި ހުސްވުމަކީ އެއްވެސް ދިވެއްސަކު ހައިރާންވާނެ ކަމެއް ނޫނެވެ.\nފޯ ނޭޝަން ކަޕުގައި ދިވެހި ޓީމަށް ސަޕޯޓުކުރުމަށް ބޭނުންވާ ފަރާތްތަކަށް ހިލޭ ޖާޒީ ލިބޭނެ އިންތިޒާމުތައްވެސް ވަނީ ހަމަޖެހިފައެވެ. އައިލެންޑް އެޕެރަލްސް އިން ތައްޔާރުކުރި ޑިޒައިންގެ ޖާޒީތައް، ބޭނުންވެގެން އެދުނު ހުރިހާ ފަރާތަކަށް ވަނި ފޯރުކޮށްދީފައެވެ. މިހާރު ޖާޒީތައް ވަނީ ހަވާލުވެސް ކޮށްފައެވެ.\nމި ހުރިހާކަމެއްގެ ފަހަތުގައި ގައުމީ ޖޯޝުން ފުރިގެންވާ ދިވެހިންތަކެއް!\nމިހުރިހާ ކަމެއްގެ އޯގަނައިޒިންގ ޓީމު ލީޑުކުރައްވާ ޝިނާޒް (ވ) އަދި ޚަލީފާ (ކ)\nގައުމީ ޓީމުން ލަންކާގައި ކުޅޭ މުބާރާތުގެ މެޗުތަކަށް ދިވެހި ސަޕޯޓަރުންގެ ފަރިތަކުރުންތައް ފަށާ، ސްކޮޑެއް އެކުލަވާލާ ދަނޑަށް ސަޕޯޓަރުން ވެއްދުމުގެ ފަހަތުގައި "ހެޑް ކޯޗް" އެއްގެ ގޮތުގައި ހަރަކާތްތެރިވަނީ މުހައްމަދު ޝިނާޒް އެވެ. އޭނާ އާއިއެކު ކޯޗިންގ ސްޓާފުންގެ ޓީމުގައި އަބްދުﷲ ނާޔިލް އާއި ޚަލީފާގެ އިތުރުން ޖައުފަރު ރަޝީދު ހަރަކާތްތެރިވެއެވެ. މީގެއިތުރުންވެސް ޓެކްނިކަލް ޓީމާއި އެކިއެކި އެހީތެރިންނާއެކު ލަންކާގައި ތިބި ދިވެހިންގެ ސަޕޯޓަރުންގެ ޓީމު ވަނީ ވަރަށް ފުރިހަމައަށް މި މުބާރާތަށް ތައްޔާރުވެފައެވެ.\nމިހުރިހާ ކަމެއްގެ އޯގަނައިޒިންގ ޓީމުގައި ހަރަކާތްތެރިވާ ނާޔިލް (ވ) ޝިނާޒް (މ) އަދި ޖައުފަރު (ކ)\nކުރިން ފާހަގަކޮށްފައިވާހެން މުބާރާތުގައި ރާއްޖެ ކުޅޭ މެޗުތައް ބެލުމަށް، އެކިއެކި ސަބަބުތަކާހެދި ދަނޑަށް ނުދެވޭ ފަރާތްތަކަށް އެއްތަނެއްގައި ގިނަ އަދަދެއްގެ ދިވެހިންތަކެއްތިބެ މެޗު ބެލުމުގެ ފުރުސަތު ތަނަވަސްކޮށްދީފައިވާއިރު، ބޮޑު ސްކްރީން އަޅުވާ ކޮލަމްބޯގައި ހުންނަ ޑްރީމަން ކެފޭ އަކީ ޝިނާޒްގެ ހިއްސާ އޮންނަ ކެފޭއެކެވެ.\nވީނިއުސް އަށް މައުލޫމާތުދެއްވަމުން ޝިނާޒް ވިދާޅުވީ 300 އެއްހާ މީހުންނަށް މި ކެފޭގައި މެޗު ބެލޭނެހާ ޖާގަ އޮންނާނެ ކަމަށާއި މި ކެފޭއަކީ ސަޕޯޓަރުންގެ ޓީމުގެ "ހެޑްކުއާޓަރ" އެއްގެ ގޮތުގައި ބޭނުންކުރާތަން ކަމަށެވެ. ޖާޒީތައްވެސް ސަޕޯޓަރުންނާއި ހަވާލުކޮށްފައިވަނީ މި ކެފޭގައެވެ. އަދި މުހިންމު ބައްދަލުވުންތަކާއި އެންމެހާ ކަންކަމެއް ރާވަމުން ގެންދަނީވެސް މި ކެފޭގައެވެ.\nކެފޭގައި ބޭއްވި ބައްދަލުވުމެއްގެ ތެރެއިން- ފޮޓޯ:- ޝިނާޒް / ވީނިއުސް\nޝިނާޒް މައުލޫމާތުދެއްވި ގޮތުގައި މެޗުތައް އޮންނަ ދުވަސްތަކުގައި މި ކެފޭގައި ސަޕޯޓަރުންނަށް ފޭސް ޕެއިންޓިންގ އާއި ސަޕޯޓުކުރުމަށް ބޭނުންވާ ބައެއް އެކުއިޕްމަންޓުތައްވެސް ފޯރުކޮށްދޭނެކަމަށެވެ. މިއީ އަބަދުވެސް ދިވެހިންނަށް ހާއްސަކޮށްފައިވާ ކެފެޭއަކަށްވާއިރު ކެފޭ ހުންނަނީ އާންމުކޮށް ދިވެހިން ލަންކާގައި ދިރިއުޅޭ ސަރަހައްދުތަކުގެ މެދުގައެވެ. އެހެންކަމުން ގިނަ އަދަދެއްގެ ދިވެހިންތަކެއް އަބަދުވެސް މި ކެފޭއަށް އައިސް ވަގުތު ހޭދަކުރުން މިއީ ލަންކާގައި ދިރިއުޅޭ ދިވެހިންނަށް މެޗުބެލުމަށް ކެފޭއަށް އައުމަށް ފަސޭހަތަކެއް ހުންނާނެ ކަމަކަށް ވާނެއެވެ.\nޝިނާޒް ވިދާޅުވީ މިއީ ކޮވިޑުގެ ހާލަތުގެ ސަބަބުން ގިނަ ދުވަސްތަކެއްވަންދެން ގޭގައި ތާށިވެފައި ހުރުމަށްފަހު، އެންމެން އެއްކޮށް ގައުމީ ކަމެއްގައި ޝާމިލްވެ އުޅުމުގެ ބޭނުމުގައި ކުރިކަމެއް ކަމަށެވެ. ހާއްސަކޮށް މެޗުބަލަން ދެވެންނެތް ފަރާތްތަކަށް ގައުމީ ކަމެއްގައި ބައިވެރިވުމުގެ ފުރުސަތު ހޯދައިދިނުންވެސް މިއީ މިފަދަކަމެއް ކުރުމުގެ އެއް ބޭނުންކަމަށް ޝިނާޒް ވިދާޅުވިއެވެ.\n"މިކަމަށް އަސްލުގަ ނިކުންނަންޖެހުނީ ގާތްގަނޑަކަށް2އަހަރުވަންދެން މިކޮޅުގަ ދިވެހިން ފާޑަކަށް ތާށިވެފަ ހުންނަން ޖެހޭތާ. އެހެންވީމަ އަޅުގަނޑުމެން ހިތަށްއެރީ މުބާރާތް އޮންނަކަން ކޮންފާމް ވީމަ، ދިވެހިން އެންމެން އެއްކޮށް ނުކުމެ، ގައުމީ ކަމެއްގަ އެއްކޮށް އުޅެލީމަ އެ ތާށިވެފަ ހުރި ބައި ކުޑަވާނޭ. 100 އިންސައްތަ ސަޕޯޓުލިބޭ މިކޮޅުގަ އުޅޭ ދިވެހިންގެ ފަރާތުން. އަސްލުގަ މިކޮޅުގަ ފެމިލީތައް މިއުޅެނީ. ދެން 8 މީހުން 10 މީހުން ދިރިއުޅޭ އާއިލާތަކުގަ އެކަކު ދަނޑަށް ދިޔައިމަ ދެންތިބި މީހުންވެސް އެބަ ބޭނުންވޭ ދަނޑަށް ވަންނަން. ޓިކެޓު މިއުޅެނީ 3000 ރުޕީޒް އަށް. އެޓިކެޓު އެންމެނަށް އެފޯޑު ނުކުރެވޭނެތީ އަދި ދަނޑަށް ނުވަދެވޭނެތީ އެކަމާ ގިނަބަޔަކު މާޔޫސްވޭ. އެމީހުންނަށް ގިނަބަޔަކާއެކު މެޗުބެލޭނެ މަގެއް ހޯދައިދިނުން ބޭނުމަކަށްވީ"\nލަންކާގައި ދިވެހިންގެ ފޯރިގެނައުމަށް ލީޑުކުރާ ޝިނާޒް ވަނީ ރާއްޖޭގައި ތިބި ދިވެހިންނަށް ހާއްސަ މެސެޖެއް ދެއްވާފައެވެ.\n"އިރާދަކުރެއްވިއްޔާ ދިވެހިންގެ ޓީމު ފައިނަލުގައި ކުޅޭނެ. ތަށިވެސް ނަގާނެ. އެހެންވީމަ އާދެވޭ ހުރިހާ ދިވެހިން ފައިނަލް މެޗަށް ލަންކާއަށް އައިސް ދަނޑަށްވަދެ، ދަނޑުފުރާލާ، ދިވެހި ޓީމަށް ސަޕޯޓުދީ މިތަށި ދިވެހިރާއްޖެއަށް ގެންދޭ".\nއަދި ލަންކާގައި ތިބި ހުރިހާ ދިވެހިންގެ ފަރާތުން ގައުމީ ޓީމުގެ ހުރިހާ ކުޅުންތެރިންނަށްވެސް ޝިނާޒް ވަނީ ސަޕޯޓަރުން ޓީމާއެކު ތިބިކަން ހާމަކޮށްދީފައެވެ.\n"އަޅުގަނޑުމެންގެ އަޑު މަޑެއް ނުވާނެ ލަންކާގަ ވިޔަސް. ޓިކެޓު އަގުބޮޑުވެގެން ދަނޑުގަ މީހުން މަދުވިޔަސް އަޑު މަޑެއް ނުވާނެ. އަޅުގަނޑުމެން އެންމެންވެސް މިތިވީ ދިވެހިންގެ ގައުމީ ޓީމާއެކު".\nލަންކާގައި ކުޅޭ މިމުބާރާތަށް އެގައުމުގައިތިބި ހުރިހާ ދިވެހިން ތައްޔާރުވެފައިވާއިރު ރާއްޖޭގެ ގައުމީ ފުޓުބޯޅަ ޓީމުވެސް ވަނީ ވަރަށް ފުރިހަމައަށް މި މުބާރާތަށް ތައްޔާރުވެފައެވެ.\nއައު ކޯޗް އިޓަލީގެ ފްރެންޗެސްކޯ މޮރިއޭރޯގެ އިރުޝާދުގެ ދަށުން މުބާރާތާއި ރާއްޖެއިން ކުރިމަތިލާއިރު މަހިންދަ ރާޖަޕަކްސަ ޓްރޮފީ ފުޓުބޯޅަ މުބާރާތުގައި ދިވެހިރާއްޖެ އާއި ސްރީލަންކާ ބައްްދަލުކުރާ މުބާރާތުގެ ފުރަތަމަ މެޗު މާދަމާ ހަވީރަށް ވަނީ ތާވަލުކޮށްފައެވެ. މި މެޗު ފުރަތަމަ ކުޅުމަށް ހަމަޖެހިފައިވަނީ ހޯމަ ދުުވަހުގެ އެވެ. ނަމަވެސް ލަންކާއަށް މޫސުން ގޯސްވެ ބޯކޮށް ވާރޭ ވެހުމުގެ ސަބަބުން މި މެޗު ވަނީ އަންގާރަ ދުވަހަށް ފަސްކޮށްފައެވެ. ލަންކާ ގަޑިން މި މެޗު ކުޅުމަށް ހަމަޖެއްސި ގަޑިއަކީ 15:30 އެވެ. މި މެޗުގެ ކުރިން މުބާާރާތުގެ ހުޅުވުމުގެ ރަސްމިއްޔާތު ބޭއްވުމަށް ވަނީ ނިންމާފައެވެ.\nލަންކާއަށް ފުރުފުގެ ކުރިން ގައުމީ ޓީމު ފޮޓޯއަކަށް ހުއްޓިލައިގެން- ފޮޓޯ:- އެފްއޭއެމް\nދެ ކޮންފެޑަރޭޝަނަކުން ޖުމްލަ4ގައުމު ވާދަކުރާ މިމުބާރާތުގައި ކުޅޭނީ ރާއްޖޭގެ އިތުރުން ލަންކާ އާއި ބަންގްލަދޭޝް އަދި ސީޝެލްސް އެވެ. މަހިންދަ ރާޖަޕަކްސާގެ ނަމުންވެސް މުހާތަބުކުރެވޭ މިމުބާރާތަކީ ލަންކާގެ ޔޫތް އެންޑް ސްޕޯޓްސް މިނިސްޓްރީ އާއި ފުޓުބޯޅަ އެސޯސިއޭޝަން އާއި ގުޅިގެން ބާއްވާ މުބާރާތެކެވެ.\nމި މުބާރާތް ފެށުން ފަސްކުރުމާއެކު، މިހާރު ތާވަލުކޮށްފައިވާ ގޮތުން މުބާރާތް ކުރިއަށްދާނީ އަންގާރަ ދުވަހުން ފެށިގެން މި މަހުގެ 19 ވަނަ ދުވަހުގެ ނިޔަލަށެވެ.\nމެޗުތައް ކުޅޭ ދަނޑުގެ ކެޕޭސިޓީގެ 50 އިންސައްތައަށްވުރެ ގިނަ ނުވާނެހެން ސަޕޯޓަރުން ދަނޑަށް ވައްދާގައިގެން މުބާރާތް ކުޅޭއިރު ދަނޑަށް ސަޕޯޓަރުން ވައްދާނީވެސް ކޮވިޑް-19 އިން ރަށްކާތެރިވުމަށް ހާއްސަ ފިޔަވަޅުތަކެއް އަޅައިގެން އުސޫލުތަކެއްގެ ތެރެއިން ކަމަށް ލަންކާ އެފްއޭއިން މައުލޫމާތުދެއެވެ.\nރައީސުލްޖުމްހޫރިއްޔާގެ ދެކަނބަލުން ލަންކާއަށް ފުރާވަޑައިގަންނަވަނީ- ފޮޓޯ:- ރައީސް އޮފީސް\nފޯ ނޭޝަންސް ކަޕް ފެށުން އަންގާރަ ދުވަހަށް ފަސްވިއިރު، އެ މުބާރާތް ޝަރަފުވެރިކޮށް ދެއްވުމަށް ހޯމަ ދުވަހުގެ ހެނދުނުގެ ވަގުތެއްގައި ރާއްޖޭގެ ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް ވަނީ ލަންކާއަށް ފުރާވަޑައިގެންފައެވެ. ރައީސް އޮފީހުން މައުލޫމާތުދޭ ގޮތުން ރައީސް ލަންކާއަށް ފުރާވަޑައިގެންނެވީ ފޯ ނޭޝަންސް ކަޕް ފެށުމަށް ބާއްވާ ރަސްމިއްޔާތު ޝަރަފްވެރިކޮށްދެއްވުމަށް އެ ގައުމުގެ ރައީސް ގޮތަބަޔާ ރާޖަޕަކްސަ ދެއްވި ދައުވަތަކަށެވެ.\nފޯ ނޭޝަންސް ކަޕް ގައުމީ ޓީމް ރިޕޯޓް ކުޅިވަރު\nމިފަހަރަކީ ތިޔަބޭފުޅުންގެ ފަހަރު. އަޅުގަނޑު މެނަކަށް ޓިކެޓް ކަންޑައިގެން ގޮސް ތި އަގުގަ ގަނެގެން މި ޚަރަދުތައް ކުރެވޭ ވަރަށްވުރެ ޓިކެޓްވެސް ކުޑަކޮށް ބޮޑުކޮށް އުޅެނީ. ލަންކާ ދިވެހިން ތިކުރާ ހިތްވަރަށް އައްސަރިބަހާ ސާބަސް\nދިވެހީންގެ ތަފާތު ކަމަކީ ގައުމީ ކަންކަމުގައި ގައުމުގަ ތިއްބަސް އެހެން ތަނެއްގަ ތިއްބަސް ދިވެހިން ދައްކާނީ ދިވެހި ވަންތަކަން. ސާބަހޭ ލަންކާގަ ދިރިއުޅޭ ދިވެހި ރައްޔިތުން.\nމިފަހަރު އިރާދަ ކުރެއްވިއްޔާ ގައުޓީމު އެނބުރި އަންނާނީ މިތަށި ހިފައިގެން.


Digital Platform releasing list ah 'Bell Bottom' - vNews.mv\nޑިޖިޓަލް ޕްލެޓްފޯމް ރިލީޒިންގެ ލިސްޓަށް "ބެލް ބޮޓޮމް"\nމަރިޔަމް ޝާހިދާ 21 January 2021, 12:11\nއެކްޓަރު އަކްޝޭ ކުމާރުގެ ހޮރަ ކޮމޭޑިއަން ފިލްމު "ލަކްޝްމީ" ޑިޖިޓަލް ޕްލެޓްފޯމްއަކަށް ދޫކޮށްލުމަށްފަހު އޭނާގެ ކުރިއަށް އޮތް ފިލްމު "ބެލް ބޮޓޮމް" ވެސް ޑިޖިޓަލް ޕްލެޓް ފޯމްއަކުން ރިލީޒްކުރާނެކަމަށް ބެލެވެން ފަށައިފިއެވެ.\nބޮލީވުޑްގެ އޭ ލިސްޓު ތަރިންގެތެރެއިން އަކްޝޭ ހިމެނިފައިވަނީ، އެންމެ ފުރަތަމަ ޑިޖިޓަލް ޕްލެޓްފޯމްއަކުން ފިލްމު ރިލީޒްކުރުމަށް ނިންމި އެކްޓަރުންގެ ތެރޭގައެވެ.\nބެލެވޭގޮތުގައި އަކްޝޭގެ "ބެލް ބޮޓޮމް" ރިލީޒްކުރަން ހަމަޖެހިފައިވަނީ އެމޭޒަން ޕްރައިމްއިންނެވެ.\nޚަބަރު ލިބޭގޮތުގައި ފިލްމުގެ ޕްރޮޑިއުސަރުން ކަމަށްވާ ޖެކީ ބަގްނާނީ އަދި ވަޝޫ ބަގްނާނީ ދަނީ އެމޭޒަންއާއެކު ފިލްމު ރިލީޒްކުރުމާ ގުޅޭގޮތުން މަޝްވަރާ ކުރަމުންނެވެ. ކުރިއަށްއޮތް މަހެއްހާ ދުވަހުގެތެރޭ މިކަމަށް ގޮތެއް ނިންމާނެކަމަށް މީޑީއާއިންވަނީ ބުނެފައެވެ.\nމީގެކުރިން އަޑުއަރާފައިވާގޮތުން ފިލްމު "ބެލް ބޮޓޮމް" ނެރެން ހަމަޖެހިފައިވަނީ މިއަހަރުގެ އޭޕްރީލް މަހުގެ2ވަނަ ދުވަހުއެވެ.\nއެހެންނަމަވެސް އަކްޝޭގެ ކުރިއަށް އޮތް ފިލްމު "ސޫރްޔަވަންޝީ" ރިލީޒްކުރުމަށްވެސް ހަމަޖެހިފައިވަނީ މިދުވަސްވަރާ ދިމާކޮށްކަމުން ދެފިލްމު އެއްކޮށް ރިލީޒް ނުކުރުމަށް ފިލްމުގެ ޕްރޮޑަކްޝަން ޓީމުންވަނީ ނިންމާފައެވެ.\nއިންޑިއާގެ ސިނަމާތައް އާއްމުންނަށް ހުޅުވާލާފައިވާ މިދަނޑިވަޅުގައި ޑިޖިޓަލް ރިލީޒްއަކަށް ނުދިޔަނަމަވެސް ފިލްމު ސިނަމާތަކުގައި އަޅުވައިގެންވެސް ވިޔަފާރީގެގޮތުން ގެއްލުމެއް ނުލިބޭނެކަމަށް ފިލްމީ ދާއިރާގެ އެނަލިސްޓުން އަންދާޒާކުރެއެވެ.\nކުރީގެ ފިލްމީތަރި ޕޫޖާ ބަޓްގެ ޕޫޖާ އެންޓަޓެއިންމެންޓެއިން ގެނެސްދޭ މިފިލްމުގެ މެއިން ލީޑްއިން ފެނިގެންދާނީ އަކްޝޭ ކުމާރުގެ އިތުރުން ހުނަރުވެރި ބަތަލުންކަމަށްވާ ވާނީ ކަޕޫރާއި، ހުމާ ގުރެއިޝީ އަދި ލާރާ ދައްތާއެވެ.\nމިއީ މީގެކުރިން މުޅީންވެސް ޔާޝް ރާޖް ފިލްމްސްގެ އުފެއްދުންތަކުން ފެނިފައިވާ ބަތަލާ ވާނީ ޔާޝް ރާޖް ފިލްމްސްއިން ބޭރުން ފެނިގެންދާނެ ފުރަތަމަ ފިލްމެވެ.


ހއ. އަތޮޅު ކައުންސިލްގެ އިދާރާ\nބޮޑުތިލަދުންމަތި ދެބައިކޮށް ( ހއ. އަތޮޅު އުފެދުން )\nތިލަދުންމަތި ބައިކުރެވުނީ، ބާރަށާއި ހަނިމާދުވާ ދޭތެރޭގައި އޮންނަ ކަނޑުއޮޅިއާއި ރުއްފުށީ ކަނޑުއޮޅިއާ ދެމެދުންނެވެ. މީގެ އުތުރު ބުރިއަކީ ތިލަދުންމަތީ އުތުރުބުރި (ހއ) ކަމުގައި ކަނޑައަޅައި، ދެކުނު ބުރިއަކީ ތިލަދުންމަތީ ދެކުނުބުރި (ހދ) ކަމުގައި ކަނޑައެޅުނެވެ. މުޙައްމަދު އަމީނުގެ ދުވަސްވަރު ރާއްޖޭގެ އަތޮޅުތަކަށް “ހަށަނަރަބަޅަ” އިގެ އަކުރުތަކުން ކޯޑު ހަމަޖެއްސެވިއިރު ތިލަދުންމައްޗަށް ދެއްވާފައި އޮތީ “ހ” އެވެ. ބޮޑުތަކުރުފާނުންގެ ރަސްކަމުގެ ޒަމާނުއްސުރެ އެތައް 100 އަހަރެއް ވާންދެން ތިލަދުންމަތީގެ އަތޮޅުވެރިކަން ކުރަމުން އައި ނޮޅިވަރަންފަރުން ވެރިކަމުގެ ދެބައިންބައި ނަގައި، ތިލަދުންމަތީ އުތުރު ބުރީގެ ވެރިކަންކުރާ ރަށުގެ ގޮތުގައި ދިއްދޫ ހަމަޖެހުނެވެ. އަދި ތިލަދުންމަތީ ދެކުނުބުރީގެ ވެރިރަށަކީ ނޮޅިވަރަންފަރު ކަމުގައި ކަނޑައެޅުނެވެ. ހއ. އަތޮޅުވެރިއަކަށް ލެއްވީ އަލްމުޙުތަރަމް މުޙައްމަދު ޙަސަނެވެ. ވަކީލެއްކަމުގައި އަލްމުޙުތަރަމް ދިއްދޫ ދޮން ޙުސައިން ކަލޭގެފާނެވެ. މެންބަރުން ކަމުގައި އަލްފާޟިލް އިބްރާހީމް މުޙައްމަދު ދީދީ އާއި އަލްމުޙުތަރަމް ދިއްދޫ ޚަޠީބު އިބްރާހީމް ކަލޭގެފާނެވެ. ހދ. އަތޮޅުވެރިއަކަށް ލެއްވީ އަލްމުޙުތަރަމް ޢަލި ކަލޭފާނު ކުޑަތުއްތެވެ. ވަކީލެއްކަމުގައި އަލްމުޙުތަރަމް މާރަންދޫ ޒަކަރިއްޔާ ކަލޭފާނެވެ. މެންބަރުން ކަމުގައި އަލްފާޟިލް މުޙައްމަދު އިބްރާހީމް ދީދީ އާއި އަލްފާޟިލް ސައްޔިދު ސަޢީދެވެ. މިކަނޑައެޅުނު އުސޫލުގެ މަތީން އަތޮޅުވެރިކަން ކުރަމުން އައިސް، 1992މ. ވަނަ އަހަރުގެ މޭ މަހުން6ވަނަ ދުވަހުގައި ނޮޅިވަރަންފަރުގައި ހިނގަމުން އައި އަތޮޅުވެރިކަން ކުޅުދުއްފުއްޓަށް ބަދަލުކުރެވުނެވެ.\nތިލަދުންމަތީ އުތުރުބުރީ އަތޮޅުއޮފީސް އުފެދިފައިވަނީ 21 މޭ 1958 ވީ ބުދަ ދުވަހުއެވެ. ( ބޮޑުތިލަދުންމަތި ދެބައިކުރި ހިސާބުން ފެށިގެންނެވެ. ) ތިލަދުންމަތީ އުތުރުބުރީގެ ފުރަތަމަ އަތޮޅުވެރިޔަކީ އަލްމުހުތަރަމް މުޙައްމަދު ޙަސަނެވެ. އެންމެ ފަހުގެ އަތޮޅުވެރިޔަކީ ލ. މާބައިދޫ އާސީރުވާދު އަލްފާޟިލް މުޙައްމަދު ރަޝީދެވެ. ތިލަދުންމަތީ އުތުރުބުރީ އަތޮޅުއޮފީސް އުފެދުނުފަހުން އަތޮޅު ކައުންސިލް އުފެދުމާ ދެމެދު ފާއިތުވެގެންދިޔަ 53 އަހަރުގެ ތެރޭގައި 13 ބޭފުޅަކު އަތޮޅުވެރިކަން ކުރައްވާފައި ވެއެވެ\nޤާނޫނީގޮތުން ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން އުފެދި އަތޮޅުއޮފީހުގެ ނަން އަތޮޅު ކައުންސިލްގެ ނަމަށް ބަދަލުވަންދެން އަތޮޅުއޮފީސް ހިންގަމުން އައިސްފައިވަނީ ރައީސުލްޖުމްހޫރިއްޔާ އައްޔަންކުރައްވާފައިވާ އަތޮޅު ވެރިޔަކު ހުންނަވައިގެންނެވެ. އަތޮޅުއޮފީހުގެ ނަން އަތޮޅު ކައުންސިލްގެ ނަމަށް ބަދަލުވީ 26 ފެބުރުއަރީ 2010 ގައެވެ\nތިލަދުންމަތީ އުތުރުބުރީ އަތޮޅުކައުންސިލް\nތިލަދުންމަތީ އުތުރުބުރީ އަތޮޅުކައުންސިލުން ކުރަމުންދާ މައިގަނޑު މަސައްކަތަކީ ރައްޔިތުންނަށް ބޭނުންވާ އަސާސީ ޚިދުމަތް ފޯރުކޮށް ދިނުމަށް ސަރުކާރާއެކު މަސައްކަތް ކުރުމާއި، އަތޮޅު ތަރައްޤީކޮށް ކުރިއެރުވުމަށްޓަކައި ކުރަންޖެހޭ ކަންކަން ރާވާ ހިންގުމާއި، ސަރުކާރުގެ އެކި މުއައްސަސާތަކުން އަތޮޅު ކައުންސިލް މެދުވެރިކޮށް ރައްޔިތުންނަށް ދިނުމަށް ހަމަޖައްސަވާ އެކިއެކި ޚިދުމަތްތައް ދެމެހެއްޓެނިވި ގޮތެއްގައި ދިނުމާއި، ރައްޔިތުންގެ ފަރާތުން ހުށަހެޅޭ މައްސަލަތައް ހައްލުކޮށް ދިނުމެވެ.\nތިލަދުންމަތީ އުތުބުރީ އަތޮޅު އޮފީސް އުފެދުނު ދުވަހުއްސުރެ ހއ. އަތޮޅު އޮފީހަކީ ސަރުކާރާއި ރައްޔިތުންގެ މަސައްކަތުގައި ރާއްޖޭގެ ނިސްބަތުން ފާހަގަކުރެވޭ އޮފީހެކެވެ. ސަރުކާރުން އަންގަވާ ކަންކަމުގައި ފަހަތަށް ނުޖެހި ސާބިތުކަމާއެކު ޖަވާބުދާރީވާ އޮފީހެކެވެ. އަދި ރައްޔިތުންނަށް ދިމާވާ މުހިއްމު ކަންކަމުގައި އެންމެ ފުރިހަމައަށް އިސްނަގައިގެން މަސައްކަތްކުރާ އޮފީހެކެވެ. މިކަންކަން ސަރުކާރުންނާއި ރައްޔިތުން ފާހަގަ ކުރެއެވެ. މިގޮތުން ހއ. އަތޮޅު ތަޢުލީމީ މަރުކަޒު އަލަށް ޢިމާރާތް ކުރިދުވަސްވަރު އުތުރުގެ ދެތިން އަތޮޅަކާ ވާދަޖަހައިގެން ސަރުކާރުން ހުށަހެޅި އިނާމު ޙާސިލް ކުރުމަށްޓަކައި ކުރެވުނު މަސައްކަތުން ތަޢުލީމީ މަރުކަޒުގެ މަސައްކަތް އެންމެ އަވަހަށް ނިންމި އަތޮޅަކަށް ދެވޭ އިނާމް ހއ. އަތޮޅުން ޙާސިލް ކޮށްފައި ވެއެވެ. އަދި އަތޮޅުތަކަށް ހުޅުވާލައިގެން ދިވެހިރާއްޖޭގައި އޭރު ޤައުމީ ފެންވަރުގައި ބޭއްވަމުން އައިސްފައިވާ އަތްތެރި މަސައްކަތުގެ ބައެއް މަޢުރަޒުތަކުން ވަނަ ހޯދާފައިވާކަންވެސް މި ފުރުސަތުގައި ފާހަކުރަމެވެ.\nމީގެ އިތުރުން 1988 ނޮވެމްބަރ މަހުގެ3ވަނަދުވަހު ރާއްޖެއަށް ކުރިމަތިވި އުދުވާނީ ހަމަލާއާ ގުޅިގެން އެކަން އަތޮޅުތަކުގެ ސަމާލުކަމަށް ގެނައީ، މާލެއަތޮޅު އަތޮޅުއޮފީހުން ދިން ޚަބަރަކާ ގުޅިގެން އޭރުގެ ހއ. އަތޮޅު އޮފީހުންކަން ފާހަގަ ކުރަމެވެ. މި ހިތާމަވެރި ދަނޑިވަޅުގައި އަތޮޅު ތަކުގެ ރައްޔިތުންނާއި ކުދިބޮޑު އެންމެތަކުން ކަންކުރަންވީގޮތް، އެވަގުތު ނ. އަތޮޅުގައި ހުންނެވި އަލްމަރުޙޫމް ސައިކުރާ އިބްރާހީމް ނަޢީމާއި މިއަތޮޅުގެ އަތޮޅުވެރިޔާ އަލްފާޟިލް އުތީމު އާދަމް ޢަބްދުއްރަޙްމާންގެ ލަފާގެމަތިން އަތޮޅުތަކަށް އަންގަމުން ގެންދިއުމުގައި އެންމެ އިސްދައުރެއް އަދާކުރީވެސް މިއަތޮޅުންކަން ފާހަގަ ކުރަމެވެ.\nލޯކަލް ގަވަރމަންޓް އޮތޯރިޓީން ކައުންސިލްތައް ގިންތި ކުރުމަށް 2015 ވަނައަހަރު ބޭއްވި މުބާރާތުގައި ރާއްޖޭގެ 20 އަތޮޅުގެ ތެރެއިން5ވަނައަށް ހއ. އަތޮޅު ހޮވިފައިވުމާއި، މަޢުލޫމާތު ހޯދުމާއި ލިބިގަތުމުގެ ގާނޫނޫގެ ތަރަހައިގެ ތެރެއިން އަމިއްލައަށް އިސްނަގައިގެން މަޢުލޫމާތު ހާމަކުރުމުން އިންފޮމޭޝަން ކޮމިޝަނަރުގެ އޮފީހުން ދެއްވާ ރަންވަނައިގެ އިނާމު 2017 އަދި 2018 ވަނައަހަރު ( މުޅިރާއްޖެއިން އެއްވަނަ ކައުންސިލަކަށް ހޮވިގެން ) ވާދައިގެ ތަށި ލިބިފައިވާކަން ފާހަގަ ކުރަމެވެ. އަދި މީގެ އިތުރުން 2017 ވަނަ އަހަރު ކައުންސިލްތައް މިންކުރުމުން ލާމަރުކަޒީ ޤާނޫނަށް ޢަމަލުކޮށްފައިވާ އެންމެ ރަނގަޅު ކައުންސިލަކަށްވެސް މި ކައުންސިލް ހޮވިފައި ވެއެވެ.


January mahu dhaulathah libunee 1.5 Billion RF ge aamdhanee eh\nޖެނުއަރީ މަހު ދައުލަތަށް ލިބުނީ 1.5 ބިލިއަން ރުފިޔާގެ އާމްދަނީއެއް\nމިދިޔަ މަހު ދައުލަތުގެ އާމްދަނީއަށް 1.5 ބިލިއަން ރުފިޔާ ލިބިއްޖެއެވެ.\nފިނޭންސް މިނިސްޓްރީން ކޮންމެ ހަފްތާއަކު ނެރޭ މާލީ ރިޕޯޓުން ދައްކާގޮތުގައި މިމަހުގެ ދެވަނަ ދުވަހާ ހަމައަށް ދައުލަތަށް 1.5 ބިލިއަން ރުފިޔާ ވަނީ ލިބިފައެވެ.\nއޭގެ ތެރެއިން ދައުލަތަށް އެންމެ ބޮޑު އާމްދަނީއެއް ލިބުނީ ޓެކުހުންނެވެ. އެގޮތުން ޓެކުހުގެ ގޮތުގައި 1.1 ބިލިއަން ރުފިޔާ ލިބުނުއިރު ޓެކްސް ނޫން އާމްދަނީގެ ގޮތުގައި 4.2 މިލިއަން ރުފިޔާ ވަނީ ލިބިފައެވެ.\nޓެކްސް ނޫން އާމްދަނީތަކުގެ ތެރޭގައި ހިމެނެނީ ދައުލަތުގެ އިދާރާތަކުން ނަގާ ފީތަކެވެ. އެއާޕޯޓް ޑިވެލޮޕްމަންޓް ފީ، ރަޖިސްޓްރޭޝަން އަދި ލައިސެންސް ފީގެ އިތުރުން ރިސޯޓު ކުއްޔާއި ޖޫރިމަނާއިން ލިބޭ އާމްދަނީތައް ހިމެނެނީ މިބައިގައެވެ.\nމީގެ އިތުރުން ވޭތުވެދިޔަ މަހު އާމްދަނީއަށް ވުރެ ހަރަދު ކުޑަވެފައިވާ ކަމަށް ރިޕޯޓްގައި ދައްކައެވެ. މިދިޔަ މަހު ދައުލަތުން 1.2 ބިލިއަން ރުފިޔާ ހަރަދުކޮށްފައިވާއިރު، އެންމެ ބޮޑު ހޭދައެއް ކޮށްފައިވަނީ ރިކަރެންޓް ހަރަދަށެވެ.\nއެގޮތުން ރިކަރަންޓް ހަރަދުގެ ގޮތުގައި އެއް ބިލިއަން ރުފިޔާ ހޭދަކޮށްފައިވައިރު ސަރުކާރު މުވައްޒަފުންގެ މުސާރައާއި ޕެންޝަން ހިމެނޭގޮތަށް 767.7 މިލިއަން ވަނީ ހޭދަކޮށްފައެވެ.\nއަދި ސަރުކާރުގެ ދަތުރުތަކަށް 11 މިލިއަން ރުފިޔާ ހަރަދުކުރިއިރު، މަރާމާތު ކުރުމަށާއި މެއިންޓަނެންސްއަށް 26.5 މިލިއަން ހަރަދުކޮށްފައިވެއެވެ.\nރިޕޯޓްގައި ބުނާގޮތުން މިދިޔަ މަހު ސަރުކާރުން ހިންގި ތަރައްގީގެ މަޝްރޫއުތަކަށާއި ޕްރޮޖެކްޓުތަކުގެ އިތުރުން އެހެނިހެން ކަންކަމަށް 112.3 މިލިއަން ހޭދަކޮށްފައިވެއެވެ.\nއޭގެ ތެރޭގައި ހިމެނެނީ ފަރުނީޗަރާއި މެނިޝަނަރީ އަދި އެހެނިހެން އާލާތްތައް ގަތުމަށް ހޭދަކުރި، 23.3 މިލިއަން ރުފިޔާއަކާއި ޕަބްލިކް ސެކްޓާ އިންވެސްޓްމެންޓް ޕްރޮގްރާމު (ޕީއެސްއައިޕީ) މަޝްރޫއުތަކަށް ހޭދަކުރި 10.3 މިލިއަން ރުފިޔާއެކެވެ. އަދި ބޮޑެތި މަޝްރޫއުތަކަށް 48.7 މިލިއަން ރުފިޔާ ހޭދަކޮށްފައިވެއެވެ.\nމީގެ އިތުރުން ލޯނު ރިޕޭމަންޓުގެ ގޮތުގައި އެއް މަސް ދުވަހުގެ ތެރޭގައި 108.3 މިލިއަން ރުފިޔާ ދައްކާފައިވާއިރު، މިއަހަރު ޖުމްލަ 2.8 ބިލިއަން ރުފިޔާ ދައުލަތުން ލޯނަށް ދައްކަންޖެހެއެވެ.\nމިއަހަރުގެ ބަޖެޓުގައި ހަރަދުގެ ގޮތުގައި 27.3 ބިލިއަން ރުފިޔާ ހިމަނާފައިވެއެވެ. އަދި މިއަހަރަށް ލަފާކޮށްފައިވާ ބަޖެޓަކީ 30.2 ބިލިއަން ރުފިޔާއެވެ. އެއީ އެހީގެ ގޮތުގައި ލިބޭނެ ކަމަށް ލަފާކުރި 1.35 ބިލިއަން ރުފިޔާ ވެސް ހިމަނައިގެންނެވެ.


މެންބަރުންގެ ޚިޔާލު: ރާއްޖެ ސަލާމަތް ކުރެވޭނީ؟ – Maldivian Democratic Party\nމެންބަރުންގެ ޚިޔާލު: ރާއްޖެ ސަލާމަތް ކުރެވޭނީ؟\nވެރިކަމެއް ބަދަލުވުމުން އެވެރިކަމަކަށް އަންނަ ބަޔެއްގެ ސިޔާސަތާ އެއްގޮތަށް ގައުމު ހިންގުމަށް ފުރުސަތެއް ދެވިގެން މެނުވީ އެއްވެސް ވެރިކަމެއްގައި ޙާސިލްކުރާން ބޭނުން އެއްވެސް ކަމެއް ހާސިލެއް ނުކުރެވޭނެއެވެ. އަދި އަމުދުން އެތަކެއް ޒަމާނަށް ހިންގަމުންއައި ނިޒާމެއް މުޅީން އެފުށްމުފުށަށް ޖެހި ދުވަހަކުވެސް ރާއްޖެ ދެކިފާނެ ކަމުގައި ހީނުކުރާފަދަ އެތަކެއް ބަދަލުތަކެއް މިދަނީ ކުޑަދުވަސްކޮޅެއްގެ ތެރޭގައި ރައްޔިތުން ހިއްސާކުރަމުންނެވެ. އިންސާނެއްގެ ހަޔާތުގައި ދެތިންއަހަރަކީ ދިގުމުއްދަތެއް ކަމުގައި ބެލިނަމަވެސް ގައުމެއްގެ ހަޔާތުގައި އެމުއްދަތަކީ ނުހަނުކުޑަ ހިނދުކޮޅެކެވެ. އެހެންކަމުން އަމިއްލަ ފަރުދެއްގެ ދިރިއުޅުމަށް ދެތިން އަހަރުން ގެންނަ ބަދަލުތަކެއް ގައުމަކަށް ދިހައަހަރުންވެސް ނުގެނެވިދާނެއެވެ. އެހެނީ ވަކިފަރުދަކު ކަންކުރާނީ ހަމައެކަނި އޭނާއާއި އޭނާގެ އާއިލާއަށް ވިސްނައިގެންނެވެ. ނަމަވެސް ގައުމެއްގެ ވެރިކަމުގެ ފަރާތުން ކުރާކޮންމެ ކަމެއް އަމާޒުކުރާން ޖެހޭނީ ގައުމުގެ އެންމެހާ ފަރުދުންނަށެވެ. މުޅިގައުމަށެވެ. މިއަދުގެ ސަރުކާރު ވެރިކަމަށް އައީ އެތަކެއް ވައުދުތަކާއި އެކުގައެވެ. ގައުމުގެ މުޅި ހިންގުމުގެ ނިޒާމުގެ ނަގުލުން ފެށިގެން ބޮލަށް ބަދަލުވެގެންދާނެ މުޅީންއާ ގާނޫނުއަސާސީއަކާއި އެކުގައެވެ. ރައްޔިތުންނަށް ކުރީގައި ދުވަހަކުވެސް ދެވިފައިނުވާފަދަ މިނިވަންކަމާއި ޙައްޤުތަކެއް ކަށަވަރުކޮށްދެމުންނެވެ. ހިތުހުރި ގޮތަކަށް ކޮންމެ ކަމެއް ސަރުކާރަށް ކުރުމަކީ މިއަދަކު ކުރެވޭނެ ކަމެއްނޫނެވެ. ނަމަވެސް މީގެކުރީން ރާއްޖޭގައި އޮތް ވެރިކަމުގެ ނިޒާމަކީ ވެރިކަމުގައި ހުންނަ މީހެއްގެ މުށުތެރޭގައި ހުރިހާ ބާރުތަކެއް އޮވެގެން ހިތުހުރި ކޮންމެ ގޮތަކަށް ކަންކުރެވޭ ނިޒާމެކެވެ. ރައްޔިތުންނަށް މިނިވަންކަމާއެކު ބަސްބުނުމުގެ އެއްވެސް އިޚުތިޔާރެއްނެތް ނިޒާމެކެވެ.\nމިއަދު މިވެށީގައި އާސަރުކާރެއް އުފެދި އެސަރުކާރުގެ ސިޔާސަތާ އެއްގޮތަށް ސަރުކާރުން ކޮށްފައިވާ ވައުދުތައް ފުއްދައި ދިނުމަށް ސަރުކާރުން ހިންގާ ކޮންމެ ކަމަކަށް ހުރަސް އެޅުމުގައި އިދިކޮޅު ފަރާތްތަކުން އެކުރާ މަސައްކަތް ތަކަކީ ފާޅުގައި ސަރުކާރު ފިއްތައި ބަލިކަށިކޮށް ވެރިކަމުން ބޭރުކުރުމަށް ހިންގާ ކަމެއް ނަމަވެސް ބުނަނީ އެމީހުންގެ އެމަސައްކަތަކީ ސަރުކާރު ޒިންމާދާރު ކުރުވުން ކަމުގައެވެ. ރިޔާސީ ނިޒާމުގައި ގާނޫނުއަސާސީގައި ވެރިކަމުގެ ބާރަށް ލިބިދީފައިވާ ބާރުތައް އަތުލައި އިދިކޮޅު ފަރާތްތަކުގެ ކޮންޓްރޯލުގެ ދަށުގައި ބާއްވައި ސަރުކާރު ހިންދަމާލިޔަ ނުދިނުމަކީ ސަރުކާރު ޒިންމާދާރު ކުރުވުން ކަމުގައި ވާނަމަ އެކަން މިދަނީ ފިސާރި ރަނގަޅަށް ދިވެހީންނަށް ތަޖުރިބާ ކުރެވެމުންނެވެ. ނުފޫޒަކީ ހަމައެކަނި ސަރުކާރުން އޭގެ ބޭނުން ނަހަމަ ގޮތުގައި ހިފާނެ އެއްޗެއް ކަމުގައި މިދަނީ އިސްތިހާރު ޖަހަމުންނެވެ. މުޅިގައުމުގެ މައްޗަށް ނުފޫޒު ހިންގާންވީ އިދިކޮޅު ފަރާތްތަކުންނެވެ. ސަރުކާރު ހިންގާނެ ސިޔާސަތުވެސް ކަނޑައަޅާންވީ އިދިކޮޅު ފަރާތްތަކުންނެވެ. ސަރުކާރު ހިންގުމަށް ބޭނުންވާ މަގާމުތަކުގައި ތިބޭންވީވެސް އިދިކޮޅު މީހުން ބޭނުންވާ އެމީހުންގެ “ޕަޕެޓުންނެވެ” . އެހެންވީއިރު ސުވާލަކީ ސަރުކާރު ހިންގާން ބަޔަކާ ރައްޔިތުން ހަވާލުކުރީ ކީއްކުރާން ހެއްޔެވެ؟ އިންތިޙާބުގައި ފޭލިވެ ދެވަނަ ލިބުނު ޕާޓީން އެދޭގޮތަށް ސަރުކާރު ހިންގާން ހެއްޔެވެ؟ ހަސަންކަލޯއެއްގެ އިގްތިސާދީ ސިޔާސަތު ހިންގާން ނޫނީ މަހުޖަނުންގެ މުށުތެރޭގައި ސަރުކާރު ތަޅުލެވޭން ހެއްޔެވެ؟ އެނގޭ ކަމަކީ ސަރުކާރުގެ ސިޔާސަތު ކަނޑައަޅަނީ ސަރުކާރުން ކަމުގައި ވާއިރު އެސިޔާސަތު އެއޮންނަ ދައުރެއްގައި ހިންގުމަށް ރައްޔިތުންގެ އެހީތެރިކަން ނުލިބޭނަމަ ސަރުކާރުގެ ސިޔާސަތު ކުރިއަށް ނުގެންދެވޭނެ ކަމެވެ. އަދި މިއަދު މިއަޅާގޮތަށް ސަރުކާރަށް ހުރަސް އަޅަމުން ގެންދާނަމަ އޭގެ އެންމެހާ ގެއްލުން ލިބޭނީ މިގައުމަށާއި ގައުމުގެ ރައްޔިތުންނަށް ކަމެވެ. އަނބުރައި ވެރިކަމަށް އައުމުގެ އެދުންވެރިކަމުގައި ސަރުކާރު ވައްޓާލުމަށް މަސައްކަތް ކުރާ ބަޔަކީ އެމީހުންގެ މަންޒިލް މަގްސޫދަށް ވާސިލުވުމުގެ ބޭނުމުގައި ކިތަންމެ ވަރަކަށް މަސައްކަތް ކުރާ ބަޔަކަސް ކަނޑައެޅިގެން ގައުމާއި ރައްޔިތުން ހަލާކުގެ ތެރެއަށް ވަށްޓާލަން މަސައްކަތް ކުރުމަކީ މިގައުމަށް ވެވޭނެ އެންމެބޮޑު ޚިޔާނާތެވެ. އެހެނަސް ފާޅުގައި މިކަންކަން އެގެންދަނީ ކުރަމުންނެވެ. މިއަދު މިގައުމުގެ އެންމެހާ ރައްޔިތުން މިތަޙަންމަލު ކުރަނީ މިދެންނެވި ކަންކަމުގެ ހިތިރަހައެވެ.\nލާމަރުކަޒީ އުސޫލުން ރާއްޖެ ހިންގުން ބަދަލުކޮށް ކައުންސިލްތަކަށް މީހުން ހޮވައިފީމުއެވެ. އެމީހުންގެ މަސްއޫލިއްޔަތުތަައް ދެނެގެން އެކަމާ ކުރިމަތިލައި ކާމިޔާބުކުރި މީހުން ކޮބައި ހެއްޔެވެ؟ އާންމު ސިއްޙަތާ މިނޫންވެސް ރައްޔިތުންނާ ގުޅޭ އެންމެހާ ކަންކަން އެމީހުންނާއި އެވަނީ ހަވާލުކުރެވިފައެވެ. ނަމަވެސް މިއަދު އިދިކޮޅު ފަރާތްތަކުން އެބުނަނީ އެކަމަށް ކައުންސިލުތައް އޮތީ ތައްޔާރު ނުވެކަމުގައެވެ. މުޅިރާއްޖޭގައި ރޯގާ ފެތުރި ރަށްރަށުގެ ރައްޔިތުން ހަނާވާއިރު ކައުންސިލަރުން ކަންބޮޑުވަނީ އެމީހުންގެ ޕާޓީތަކުގެ އެތެރޭގެ މައްސަލަ ތަކުގައެވެ. ސަރުކާރުގެ ސިޔާސަތާ އެއްގޮތަށް ފޯރުކޮށްދިނުމަށް ބޭނުންވާ ކަރަންޓާއި މިފަދަ އެހެނިހެން އަސާސީ ޚިދުމަތްތަކާއި ރައްޔިތުންނާއި ދެމެދު ހުރަހަކަށްވާނެ ގަރާރުތައް ފާސްކޮށްފައި މާލެއައިސް ޒައީމާއި ލީޑަރުގެ ދެމެދު ސުލްހަ ކުރުމުގެ މަސައްކަތުގައި ހޭބޯނާރައި އެއުޅެނީ ފަހެ އެމީހުންގެ މުސާރަ ރައްޔިތުންނަށް ހަދިޔާ ކޮށްފައި ހެއްޔެވެ؟ މިގައުމު މިދަނީ ހަލާކުވަމުންނެވެ. ސަލާމަތް ކުރެވޭނީ ހަމައެކަނި ރައްޔިތުންނާއި ސަރުކާރާ އެއްބާރުލައިގެން ކުރެވޭ މަސައްކަަތަކުންކަން ޔަގީނެވެ. ނޫނީ ދުނިޔޭގެ ކޮންމެވެސް ބަޔަކާއި ވާހަކަ ދައްކައިގެން އެންޓި ޕޮލިޓިކްސް ވެކްސިނެއް އީޖާދުކޮށް މިގައުމުގެ އެންމެންގެ ގަޔަށް ޖަހައިގެން ކަމުގައި ވާނަމަ ގައުމާއި ރައްޔިތުންގެ ސަލާމަތަށްޓަކައި އެކަންވެސް ކުރާން ވެއްޖެއެވެ.


Sirisena ge phone call ah javaabu nudhinumun safeeru anburaa gennanee | Mihaaru\nސްރީ ލަންކާގެ ރައީސް ސިރިސޭނާ. --ފޮޓޯ:އޭއެފްޕީ\nސިރިސޭނާގެ ފޯން ކޯލަށް ޖަވާބު ނުދިނުމުން ސަފީރު ގެންނަނީ\n16 ސެޕްޓެމްބަރ 2018 - 15:24 10 comments\nކޮލަމްބޯ (ސެޕްޓެމްބަރު 16) - އޮސްޓްރިއާގެ ވެރިރަށް ވިއެނާގައި ހުންނަ ސްރީ ލަންކާގެ އެމްބަސީ އަށް ރައީސް މައިތުރިޕާލާ ސިރިސޭނާ މިދިޔަ ހަފުތާގައި ކުރި ފޯން ކޯލަކަށް ޖަވާބު ދީފައި ނުވާތީ ސަފީރު އަނބުރާ ގެންނަން ނިންމައިފި އެވެ.\nސަފީރު ޕްރިޔާނީ ވިޖެސެކަރައާ އެކު އެމްބަސީގައި މަސައްކަތް ކުރާ ފަސް މުވައްޒަފުން ވެސް އަނބުރާ ކޮލަމްބޯ އަށް ގެނައުމަށް ވަނީ ނިންމައިފަ އެވެ.\nވިއެނާގައި ހުންނަ އެމްބަސީ އަށް ސިރިސޭނާ ގުޅުއްވީ ކީއްވެ ކަމެއް އޮފިޝަލުން ނުބުނެ އެވެ. އަދި ފޮރިން މިނިސްޓްރީ މެދުވެރިކޮށް އެމްބަސީ އަށް ގުޅުއްވަން ސިރިސޭނާ ނޫޅުއްވީ ކީއްވެ ކަމެއް ވެސް އޮފިޝަލް ނުބުނެ އެވެ.\nސަފީރު އަނބުރާ ގެންނަކަން ފޮރިން މިނިސްޓްރީން ވެސް ވަނީ ޔަގީންކޮށްދީފަ އެވެ. ނަމަވެސް ސަބަބެއް ހާމަކޮށްފައެއް ނުވެ އެވެ.\nނޭޕާލަށް ކުރެއްވި ދަތުރުފުޅަކަށް ފަހު އެނބުރި ގައުމަށް ވަޑައިގެންނެވި މަގުމަތީގައި ސްރީ ލަންކަން އެއާލައިންސް އިން އެމަނިކުފާނަށް އެރުވި ކެޝޫ ނަޓާ މެދު ވެސް ވަނީ މިދިޔަ ހަފުތާގައި ހިތްހަމަނުޖެހުން ފާޅު ކުރައްވައިފަ އެވެ. ސިރިސޭނާ ވިދާޅުވެފައި ވަނީ އެއީ އިންސާނުން ކާން އެކަށީގެންވާ އެއްޗެއް ނޫން ކަމަށެވެ. ސިރިސޭނާ ކުރެއްވި ޝަކުވާއާ ގުޅިގެން ލަންކާގެ ގައުމީ އެއާލައިނުން މިހާރު ވަނީ ޕަސިންޖަރުންނަށް ކެޝޫ ނަޓް ދިނުން ހުއްޓާލައިފަ އެވެ.\nއިތުރު ލިޔުންތައް ސްރީ ލަންކާ އޮސްޓްރިއާ މައިތުރިޕާލާ ސިރިސޭނާ


SunOnline: Pharmacy gai jinsee goanaa kuri meehaa hayyaaru koh, bandhah 10 dhuvas\nފާމަސީގައި ޖިންސީގޯނާކުރި މީހާ ހައްޔަރުކޮށް ބަންދަށް 10 ދުވަސް\nޝަފްނާ ހުސައިން 07 Aug 2020, 17:59\nފާމަސީއަކަށް ދިޔަ އަންހެނަކަށް ޖިންސީ ގޯނާ ކުރި މައްސަލައިގައި ތުހުމަތުކުރެވޭ މީހާ ހައްޔަރުކޮށްފިއެވެ.\nއެ މައްސަލަ ފުލުހުންނަށް ރިޕޯޓުކޮށްފައި ވަނީ ރޭގައެވެ.\nފުލުހުންގެ މީޑިއާ އޮފިޝަލް ވިދާޅުވީ މައްސަލައިގައި ތުހުމަތު ކުރެވޭ އުމުރުން 50 އަހަރުގެ ބިދޭސީ މީހާ މިއަދު ފުލުހުންގެ ބެލުމުގެ ދަށަށް ގެންގޮސްފައިވާ ކަމަށެވެ. ނަމަވެސް އެއީ ކޮން ގައުމެއްގެ މީހެއް ކަމެއް ފުލުހުން ނުބުނެއެވެ.\nއަދި އޭނާގެ ބަންދާމެދު ގޮތެއް ނިންމުމަށް މިއަދު ކޯޓަށް ހާޒިރުކުރުމުން، ހޯމް މިނިސްޓްރީން ކަނޑައަޅާ ތަނެއްގައި ބަންދުގައި ބެހެއްޓުމަށް 10 ދުވަހުގެ މުއްދަތެއް ދީފައިވާ ކަމަށެވެ.\nއެ މައްސަލަ ފުލުހުން އަންނަނީ އިތުރަށް ތަހުގީގު ކުރަމުންނެވެ.\nހާދިސާގައި ޖިންސީ ގޯނާ ލިބުނު އަންހެން މީހާގެ އާއިލާއިން "ސަން"އާ ވާހަކަ ދައްކަމުން ބުނީ އޭނާއަށް ޖިންސީ ގޯނާކުރީ މާލޭގައި ހިންގާ ފާމަސީއެއްގައި މަސައްކަތްކުރާ އިންޑިއާ މީހެއް ކަމަށެވެ.\nޖިންސީ ގޯނާ ކުރުމުން ގެއަށް ގޮސް އާއިލާ މެމްބަރުން ކައިރި އެ ވާހަކަ ބުނުމުން އާއިލާ މީހަކު ވަނީ ފާމަސީއަށް ގޮސް އިންޑިއާ މީހާއަށް ހަމަލާ ވެސް ދީފަ އެވެ. އަދި އެ މައްސަލައިގައި އިންޑިއާ މީހާއަށް ހަމަލާދިން މީހާ އަދިވެސް ހުރީ ފުލުހުން ބެލުމުގެ ދަށުގައި ކަމަށްވެސް އާއިލާއިން ބުނެ އެވެ.\n"ރޭ ދަންވަރު ޕޮލިހުންނަށް މައްސަލަ ހުށަހެޅިން. ބަޔާން ނެގުނީ ތިން ވަރަކަށް ގަޑިއިރު ފަހުން. ބަޔާން ނަގާފައި ޕޮލިހުން ބުނީ ފާމަސީގައި ނޫނީ އެތާ ކައިރީގައި ސީސީޓީވީ ނެތިއްޔާ ވިންއެއް ނުވާނެޔޯ." އާއިލާއިން ވާހަކަދެއްކި މީހާ ބުންޏެވެ.\n800 އަށް ވުރެ ގިނަ ބިޔަރު ދަޅާ އެކު ބަޔަކު ހައްޔަރުކޮށްފި


މަންދު ކޮލެޖްއިން ހިންގާ ކޯސްތަކާއި ބެހޭ މައުލޫމާތު ދިނުމުގެ ބައްދަލުވުންތަކެއް ބާއްވަނީMikal News\nމަންދު ކޮލެޖްއިން ހިންގާ ކޯސްތަކާއި ބެހޭ މައުލޫމާތު ދިނުމުގެ ބައްދަލުވުންތަކެއް ބާއްވަނީ\n13 މެއި 2015, 16:03 |\nމަންދު ކޮލެޖް އިން މިއަހަރު މެއި މަހުގެ ތެރޭގައި ފެއްޓުމަށް ހަމަޖެހިފައިވާ ކޯސްތަކާއި ވާރޗުއަލް ކެމްޕަހާއި ބެހޭ މައުލޫމާތު ދިނުމުގެ ބައްދަލުވުމެއް މިރޭ އޮންނާނެ ކަމަށް މަންދު ކޮލެޖް އިން ވިދާޅުވެއްޖެއެވެ.\nމަންދު ކޮލެޖްގެ ރަޖިސްޓަރ މުނީޒާ އަފީފް ވިދާޅުވީ މިރޭ ފުވައްމުލަކު ތައުލީމީ މަރުކަޒުގައި ބާއްވާ ބައްދަލުވުމަށް އާންމުކޮށް ހުރިހާ ރައްޔިތުންނަށް ދައުވަތު ދޭކަމަށާއި މިރޭގެ ބައްދަލުވުމުގައި މަންދު ކޮލެޖްގެ ވަރޗުއަލް ކެމްޕަހާއި ބެހޭ މައުލޫމާތާއި އަދި އެކި ކޯސްތަކުގެ މައުލޫމާތު އާންމުނާއި ހިއްސާކުރުން އޮންނާނެކަމަށެވެ.\n“މިރޭގެ ބައްދަލުވުމުގައި މަންދު ކޮލެޖް އިން ހިންގާ ތަފާތު ދާއިރާތަކުގެ ކޯސްތަކުގެ މައުލޫމާތު ދެވޭނެ، މީގެ ތެރޭގައި ތައުލީމީ، ޝަރޮއީ، ވިޔަފާރި އަދި އައިޓީ ދާއިރާތަކުގެ ކޯސްތައް ހިމެނޭ، ރަށުގައި ތިއްބަވައިގެން މިދާއިރާތަކުން މަތީ ތައުލީމް ހާސިލް ކުރާ ފަރާތްތަކަށް މިބައްދަލުވުމުން މައުލޫމާތު ތައް ލިބިގެންދާނެ” މުނީޒާ ވިދާޅުވިއެވެ.\nމަންދު ކޮލެޖް އިން މިއަދުވަނީ ފުވައްމުލަކު ބައެއް މުއައްސަސާތަކާއި ބައްދަލުކޮށް ކޯސްތަކާއި ބެހޭ މައުލޫމާތު ހިއްސާކޮށްފައެވެ. އަދި އަތޮޅު ތައުލީމީ މަރުކަޒުގެ ގުރޭޑް9އިން 12 ގެ ދަރިވަރުންނަށް ހާއްސަކޮށްގެން މައުލޫމާތު ދިނުމުގެ ސެޝަނެއްވެސް ކުރިއަށް ގެންދިޔުމަށް ހަމަޖެހިފައިވެއެވެ.\nމަންދު ކޮލެޖަކީ ރާއްޖޭގެ ކޮލެޖް ތަކުގެ ތެރެއިން ފާހަނގަކޮށްލެވޭ މިންވަރަކަށް ގިނަ ކޯސްތަކެއް ހިންގަމުން އަންނަ ފަރާތެކެވެ.


High court ge uthuru gofeege masahkai feshumah supreme courtun angaifi - vNews.mv\nހައިކޯޓުގެ އުތުރު ގޮފީގެ މަސައްކަތް ފެށުމަށް ސުޕްރީމު ކޯޓުން އަންގައިފި\nހައިކޯޓުގެ އުތުރު ގޮފީގެ މަސައްކަތް ފެށުމަށް ސުޕްރީމު ކޯޓުން އަންގައިފި އެވެ.\nސުޕްރީމު ކޯޓުން އިއްޔެ ނެރެފައިވާ ގަރާރެއްގައި ބުނެފައިވަނީ ހައިކޯޓުގެ އުތުރު ގޮފީގައި ޝަރީއަތްތައް ފެށޭ ގޮތަށް އިންތިޒާމުތައް ހަމަޖެހިފައިވާތީ ހައިކޯޓު އުތުރު ގޮފީގައި ޝަރީއަތް ހިންގަން ފެށުމާ ބެހޭ ސުޕްރީމް ކޯޓުގެ ގަރާރާ އެއްގޮތަށް ހައިކޯޓު އުތުރު ގޮފީގެ ޝަރީއަތްތައް ކުރިއަށް ގެންދިއުމަށް ސުޕްރީމް ކޯޓުގެ ފަނޑިޔާރުންގެ މަޖިލީހުން ނިންމާފައިވާ ކަމަށެވެ.\nސުޕްރީމް ކޯޓުން އިއްޔެ ނެރުނު އާންމު ސިޓީއެއްގައި އިތުރަށް ބުނެފައިވަނީ އުތުރުގައި ގާއިމުކޮށްފައިވާ ހައިކޯޓުގެ ގޮތްޕަށް ނިސްބަތްވާ ސަރަހައްދުތަކުގެ ކޯޓުތަކާއި ޓްރައިބިއުނަލްތަކުން ނިންމާ މައްސަލަތައް އިސްތިއުނާފް ކުރުމަށް އެދި އެމައްސަލައެއް ނިންމި ކޯޓަށް ނުވަތަ ޓްރައިބިއުނަލަށް ހުށަހެޅުމުން އެ މައްސަލައިގެ ފައިލް ލިޔުންތަކާ އެކު ސީދާ ހައިކޯޓު އުތުރު ގޮތްޕަށް ފޮނުވަމުން ގެންދިއުމަށް އަންގާ ކަމަށެވެ.\nހައިކޯޓުގެ އުތުރު ގޮފި ގާއިމުކޮށްފައިވަނީ ރާއްޖޭގެ އުތުރުގައި އެންމެ ގިނަ ބަޔަކު ދިރިއުޅެމުންދާ ހދ. ކުޅުދުއްފުށީގަ އެވެ.\nހައިކޯޓުގެ އުތުރު ގޮފީގެ މަސައްކަތް އެއްގޮތަކަށްވެސް ނުފެށި އޮތީ ހައިކޯޓުގައި މަސައްކަތް ކުރާ ފަނޑިޔާރުން ހަމަކުރެވިފައި ނުވާތީ އުތުރު ގޮތްޕަށް ފަނޑިޔާރުން ފޮނުވުމަށް ދަތިވުމާ ގުޅިގެންނެވެ. ނަމަވެސް ސުޕްރީމް ކޯޓުން މިދިޔަ ފެބްރުއަރީ މަހުގެ ތެރޭގައި ވަނީ ފަނޑިޔާރުން ހިމެނޭ ޝަރުއީ ވަފްދުތައް ހައިކޯޓުގެ ގޮފިތަކަށް ފޮނުވައިގެން މައްސަލަ ނިންމާ ގޮތަށް އުސޫލެއް ހަމަޖައްސާ އެގޮތަށް އަމަލުކުރަން ފަށާފަ އެވެ.\nހައިކޯޓުގެ އުތުރު ގޮތްޕަށް ނިސްބަތްވަނީ ހއ. އަތޮޅާއި ހދ. އަތޮޅާއި ށ. އަތޮޅާއި ނ. އަތޮޅާއި ރ. އަތޮޅުގެ އިތުރުން ބ. އަތޮޅުގެ ކޯޓުތަކެވެ.


(3) ތިމަންރަސްކަލާނގެ އުޑުތަކާއި، ބިމާއި، އެދެމެދުގައި ވާހާތަކެތި حقގޮތުގައި، އަދި ކަނޑައަޅުއްވާފައިވާ މުއްދަތަކަށްމެނުވީ ނަހައްދަވަމެވެ. އަދި كافرވިމީހުންނީ، އެއުރެންނަށް إنذارކުރައްވާ ކަންތަކަށް ފުރަގަސްދޭ ބަޔެކެވެ.\n(4) ކަލޭގެފާނު ވިދާޅުވާށެވެ! اللَّهފިޔަވައި ތިޔަބައިމީހުން އަޅުކަންކޮށްއުޅޭ ތަކެއްޗާމެދު، ތިޔަބައިމީހުން ނިކަން خبرދީބަލާށެވެ! އެއުރެން ބިމުންހެދީ ކޮންތަނެއްކަން، ތިޔަބައިމީހުން ތިމަންކަލޭގެފާނަށް ދައްކައިބަލާށެވެ! ނުވަތަ އުޑުތައް ހެދުމުގައި ބައިވެރިވުމެއް، އެއުރެންނަށް ވަނީހެއްޔެވެ؟ މީގެކުރިން (ބާވައިލެއްވި) ފޮތެއް ނުވަތަ علمގެ ތެރެއިން މިންވަރެއް، ތިމަންކަލޭގެފާނަށް ތިޔަބައިމީހުން ގެނެސްދީބަލާށެވެ! ތިޔަބައިމީހުންނީ، ތެދުވެރިންކަމުގައި ވާނަމައެވެ.\n(5) قيامةދުވަހަށް ދާނދެން، އެމީހަކަށް އިޖާބަ ނުދޭފަރާތަކަށް اللَّهފިޔަވައި އަޅުކަންކޮށް، دعاءކޮށްއުޅޭ މީހަކަށްވުރެން މަގުފުރެދުންބޮޑީ ކާކުހެއްޔެވެ؟ އަދި އެތަކެތިވަނީ، އެއުރެންގެ دعاءތަކަށް غافلވެގެންނެވެ.\n(6) އަދި މީސްތަކުން (قيامةދުވަހުން) އެއްކުރައްވާހިނދު އެއުރެންނަށް، އެ ބުދުތައް عداوةތެރިންކަމުގައި ވާނެތެވެ. އަދި އެތަކެއްޗަށް އަޅުކަންކުރި ކަމާމެދު إنكارކުރާ ތަކެތި ކަމުގައި އެތަކެތި ވާނެތެވެ.\n(7) އަދި ތިމަންރަސްކަލާނގެ آيةތައް އެއުރެންނަށް ބަޔާންވެގެންވާ ގޮތުގައި ކިޔައިދެވޭހިނދު (އަދި) އެއުރެންގެގާތަށް حقބަސްފުޅު އައިހިނދު، كافرވިމީހުން އެ ބަސްފުޅާމެދު ބުނޫއެވެ. މިއީ ފާޅުވެގެންވާ ޖާދޫއެކެވެ.\n(8) ނުވަތަ އެކަލޭގެފާނު އަމިއްލަފުޅަށް އެ قرآن ހެއްދެވިކަމަށް އެއުރެން ބުނަނީހެއްޔެވެ؟ ކަލޭގެފާނު ވިދާޅުވާށެވެ! ތިމަންކަލޭގެފާނު އަމިއްލަފުޅަށް އެ قرآن ހައްދަވާފައިވާނަމަ، ފަހެ، ތިމަންކަލޭގެފާނަށްޓަކައި اللَّهގެ حضرةން އެއްވެސްކަމެއް ތިޔަބައިމީހުންނަކަށް މިލްކުވެގެންނެއް ނުވެތެވެ. (އެބަހީ: اللَّهގެ عذابން ތިޔަބައިމީހުންނަކަށް، ތިމަންކަލޭގެފާނު ސަލާމަތެއް ނުކުރެވޭނެތެވެ.) ތިޔަބައިމީހުން\n(9) ކަލޭގެފާނު ވިދާޅުވާށެވެ! رسولންގެ ތެރެއިން ފުރަތަމަ (ފޮނުއްވި) رسولއަކު ކަމުގައި، ތިމަންކަލޭގެފާނު ނުވަމެވެ. ތިމަންކަލޭގެފާނާމެދު އަދި ތިޔަބައިމީހުންނާމެދުވެސް، ކަންތައް ކުރައްވާނެގޮތެއް، ތިމަންކަލޭގެފާނަކަށް އެނގިވަޑައެއް ނުގަންނަވަތެވެ. ތިމަންކަލޭގެފާނަށް އިއްވަވާ وحىއަކަށްމެނުވީ، ތިމަންކަލޭގެފާނު تبعއެއް ނުވަމެވެ. އަދި ބަޔާންވެގެންހުރި إنذارކުރައްވާ ބޭކަލަކު ކަމުގައިމެނުވީ، ތިމަންކަލޭގެފާނު ނުވަމެވެ.\n(10) ކަލޭގެފާނު ވިދާޅުވާށެވެ! ތިޔަބައިމީހުން خبرދީބަލާށެވެ! އެ قرآنއަކީ، اللَّهގެ حضرންއައި ފޮތެއް ކަމަށްވެފައި، އަދި ތިޔަބައިމީހުން އެޔަށް كافرވެއްޖެނަމަ (ތިޔަބައިމީހުންނީ، އަމިއްލަ نفسއަށް އަނިޔާވެރި ބަޔަކުކަމުގައި ނުވޭހެއްޔެވެ؟( އަދި إسرآءيـلގެދަރިންކުރެ ހެކިދޭމީހަކު އެފޮތުގެ މައްޗަށް (އެއީ ތެދުކަމަށް) ހެކިދީފައެވެ. ފަހެ، އޭނާ (އެޔަށް) إيمانވިއެވެ. އަދި ތިޔަބައިމީހުން (އެއަށް إيمان ނުވެ) ބޮޑާވެގެންފީމުއެވެ. ހަމަކަށަވަރުން، އަނިޔާވެރިބަޔަކަށް اللَّهތެދުމަގެއް ނުދައްކަވަތެވެ.\n(11) އަދި كافرވިމީހުން إيمانވި މީހުންނަށް ބުނޫއެވެ. (އެކަލޭގެފާނު ގެންނެވި ތަކެއްޗަށް إيمانވުމަކީ) އެއީ ހެޔޮކަމެއް ކަމުގައިވީނަމަ، ތިމަންމެންގެ މައްޗަކަށް އެއުރެން އެކަމަށް އިސްނަގައިގެން ނުދިޔައީހެވެ. އަދި އެއުރެންނަށް އެއިން ތެދުމަގު ނުލިބުނުހިނދު، ފަހެ، އެއުރެން ބުނާނެތެވެ. މިއީ އިހުގެ (ފުލޯކުގެ ތެރެއިންވާ) ދޮގެކެވެ.\n(12) އަދި އޭގެކުރިން موسىގެފާނަށް ބާވައިލެއްވި ފޮތަކީ، އެޔަށް تبعވެވޭ ފޮތެއްކަމުގައްޔާއި، رحمةއެއްކަމުގައިވިއެވެ. އަދި މިއީ (އެބަހީ: މި قرآنއަކީ) ކުރީގެ ފޮތްތައް ތެދުކުރަނިވިގޮތުގައި عربބަހުންއޮތް ފޮތެކެވެ. އަނިޔާވެރިވި މީހުންނަށް إنذارކުރެއްވުމަށްޓަކައެވެ. އަދި إحسانތެރިންނަށް އުފާވެރި خبرއެއް ކަމުގައެވެ.\n(13) ހަމަކަށަވަރުން، ތިމަންމެންގެ ވެރިރަސްކަލާނގެއީ، اللَّهއޭ ބުނެ، ދެން ސީދާވެގަތްމީހުން (ދަންނާށެވެ!) ފަހެ، އެއުރެންގެ މައްޗަކަށް ބިރެއްނެތެވެ. އަދި އެއުރެންނީ ހިތާމަކުރާނޭ ބަޔަކުކަމުގައިވެސް ނުމެވޭމެއެވެ.\n(14) އެއުރެންނީ، ސުވަރުގޭގެ أهلވެރިންނެވެ. އެތާނގައި، އެއުރެން ދެމިތިބެނިވިގޮތުގައެވެ. (އެއީ) އެއުރެން ކޮށްއުޅުނު عملތަކަށް ޖަޒާއެއްކަމުގައެވެ.\n(15) إنسانއާއަށް އޭނާގެ މައިންބަފައިންނަށް ހެޔޮކޮށް ހިތުމަށް ތިމަންރަސްކަލާނގެ وصيةކުރެއްވީމެވެ. އޭނާގެ މައިމީހާ އުނދަގުލާއި، ތުރާލާއެކު މާބަނޑުގައި އޭނާ އުފުލިއެވެ. އަދި އުނދަގުލާއި، ތުރާލާއެކު އޭނާ ވިހެއެވެ. އަދި އޭނާއާއިގެން މާބަނޑުވުމާއި، ކިރުތުނބުން ވީއްލުމުގެ މުއްދަތަކީ ތިރީސްމަސްދުވަހެވެ. އޭނާ ފުރާފުރިހަމަވެ، ސާޅީސްއަހަރު ފުރިއްޖެހިނދު، އޭނާ ބުނެތެވެ. އަޅުގެ ވެރިރަސްކަލާކޮ! އިބަރަސްކަލާނގެ މިއަޅާގެ މައްޗަށާއި، މިއަޅާގެ މައިންބަފައިންގެ މައްޗަށް ދެއްވި نعمةއަށް شكرކުރުމަށާއި، އިބަރަސްކަލާނގެ ރުހިވޮޑިގެންވާ\n(16) އެއުރެންނީ، އެއުރެން ކުޅަ ހެޔޮކަންބޮޑު عملތައް އެއުރެންގެ ކިބައިން ތިމަންރަސްކަލާނގެ قبولކުރައްވައި، އެއުރެންގެ ކުށްތައް ތިމަންރަސްކަލާނގެ ފުއްސަވައި، ސުވަރުގޭގެ أهلވެރިންގެ ތެރޭގައި ލައްވާނެ މީހުންނެވެ. (އެއީ) އެއުރެންނަށް وعدކުރައްވަމުން ގެންދެވި ތެދު وعدއެވެ.\n(17) އެމީހެއްގެ މައިންބަފައިންނާ ދިމާޔަށް ތިޔަ ދެމީހުންނަށް ނުބައިކަންހުށްޓޭ ބުނިމީހާ (ދަންނާށެވެ!) ތިމަންގެކުރިން އެތައް ޖީލެއް ފާއިތުވެގޮސްފައިވާއިރު (ކަށްވަޅުން) ތިމަން ނެރުއްވާނެކަމަށް، ތިޔަ ދެމީހުން ތިމަންނައަށް وعدކުރަނީ ހެއްޔެވެ؟ اللَّهގެ حضرةން ސަލާމަތަށްއެދި، އެދެމީހުން دعاءކުރަމުން (ބުނެތެވެ.) ކަލެޔަށް ހަލާކުހުށްޓެވެ! ކަލޭ ނިކަން إيمانވެބަލާށެވެ! ހަމަކަށަވަރުން، اللَّهގެ وعدފުޅަކީ حقތެދެވެ. ފަހެ، އޭނާ ބުނެތެވެ. ތިޔައީ އެވޭލާމީހުން ދައްކައިއުޅުނު ފުލޯކު ވާހަކަތައް ކަމުގައި މެނުވީ ނުވެތެވެ.\n(18) ޖިންނީންނާއި، އިންސީންގެ ތެރެއިން، އެއުރެންގެކުރިން އިސްވެދިޔަ أمّةތަކުގެ ތެރޭގައި ކޯފާގެ ބަސްފުޅު حقވި މީހުންނީ، އެއުރެންނެވެ. ހަމަކަށަވަރުން، ގެއްލެނިވެގެންވާ ބަޔަކުކަމުގައި އެއުރެންވޫއެވެ.\n(19) އަދި ކޮންމެބަޔަކަށްމެ، އެބަޔަކު ކުޅަ عملއަކާ އެއްގޮތަށް ދަރަޖަތަކެއް ހުށްޓެވެ. (އެއީ) އެއުރެންނަށް، އެއުރެންގެ عملތަކުގެ ޖަޒާ ފުރިހަމަޔަށް ދެއްވުމަށްޓަކައެވެ. އަދި އެއުރެންނަކަށް ބޭއިންސާފެއް ނުކުރައްވާހުށްޓެވެ.\n(20) كافرވިމީހުން ނަރަކަޔަށް ހުށަހަޅުއްވާ ދުވަހު (އެއުރެންނަށް އަންގަވާނެތެވެ.) ތިޔަބައިމީހުންނަށްހުރި ރަނގަޅު ތަކެތި، ތިޔަބައިމީހުންގެ ދުނިޔޭގެ حياةގައި ނަގާލައި އަދި ތިޔަބައިމީހުން އެއިން އަރާމުލިބިގެންފީމުއެވެ. ފަހެ، حقއަކާނުލައި ބިމުގައި ތިޔަބައިމީހުން ބޮޑާވެ އުޅުނުކަމަށްޓަކައި، އަދި ތިޔަބައިމީހުން فاسقވެގަތް ކަމަށްޓަކައި، މިއަދު އިހާނެތިކަމުގެ ޖަޒާ ތިޔަބައިމީހުންނަށް ލިބޭނެތެވެ.\n(21) عادބާގައިމީހުންގެ أخ (هودގެފާނު) ގެ ވާހަކަ ކަލޭގެފާނު ކިޔައިދެއްވާށެވެ! (އެއީ) ވެލިފަރުބަދަތަކުގައިވާ، އެކަލޭގެފާނުގެ قومގެމީހުންނަށް އެކަލޭގެފާނު إنذارކުރެއްވި ހިނދެވެ. އެކަލޭގެފާނުގެ ކުރިންނާއި، އެކަލޭގެފާނުގެ ފަހުން إنذارކުރައްވާ رسولންވަނީ، އިސްވެގޮސްފައިކަން ކަށަވަރެވެ. ތިޔަބައިމީހުން اللَّهއަށް މެނުވީ އަޅުކަން ނުކުރާހުށިކަމެވެ! ހަމަކަށަވަރުން، ބޮޑުވެގެންވާ ދުވަހެއްގެ عذابއާމެދު، ތިޔަބައިމީހުންގެ މައްޗަށް އަހުރެން ބިރުގަންނަމެވެ.\n(22) އެއުރެން ބުނޫއެވެ. ކަލޭގެފާނު ތިޔަވަޑައިގަތީ، ތިމަންމެންގެ إلهންނަށް އަޅުކަން ކުރުމުން ތިމަންމެން ދުރުކުރެއްވުމަށްތޯއެވެ؟ ފަހެ، ކަލޭގެފާނު ތެދުވެރިންގެ ތެރެއިންވާނަމަ، ތިމަންމެންނަށް ތިޔަ وعدކުރައްވާކަންތައް ތިމަންމެންގެގާތަށް ގެންނަވައިބައްލަވާށެވެ!\n(23) އެކަލޭގެފާނު ވިދާޅުވިއެވެ. ދެނެވޮޑިގަތުންވާ ކަންކަށަވަރީ اللَّهގެ حضرةގައެވެ. އަދި ތިމަންކަލޭގެފާނު އެކަމަކާއިގެން ފޮނުއްވެވި ކަންތައް، ތިޔަބައިމީހުންނަށް ތިމަންކަލޭގެފާނު އިއްވަނީއެވެ. އެހެނެއްކަަމަކު ތިޔަބައިމީހުންނީ، ޖާހިލުބަޔަކު ކަމުގައި ތިމަންކަލޭގެފާނު ދެކެވަޑައިގަންނަވަމެވެ.\n(24) ފަހެ، އެއުރެންގެ ވާދީތަކާދިމާޔަށް ކުރިމަތިލައި، އުދަރެހަށް ހުރަސްވީ ވިލާގަނޑެއްގެ ސިފައިގައި އެއުރެންނަށް އެ (عذاب) ފެނުނުހިނދު އެއުރެން ބުނޫއެވެ. މިއީ ތިމަންމެންނަށް ވާރޭވެއްސައިދޭނޭ ވިލާގަނޑެކެވެ. (އެންގެވިއެވެ.) އަދި ކިއެއްތަ! އެއީ އަވަސްވުމަށް ތިޔަބައިމީހުން އެދިގެންއުޅުނު ކަންތަކެވެ. ވޭންދެނިވި عذاب އޭގައި ހިމެނިގެންވާ ގަދަވަޔެކެވެ.\n(25) އެ ވައި، އޭގެ ވެރިރަސްކަލާނގެ އަމުރުފުޅަށް ކޮންމެއެއްޗެއް ހަލާކުކޮށް ނެތިކޮށްލަތެވެ. ފަހެ، އެއުރެން އުޅުނު ތަންތަންމެނުވީ، ފެންނާންނެތްބަޔަކު ކަމުގައި އެއުރެން ވެއްޖައޫއެވެ. ކުށްވެރިވިމީހުންނަށް ތިމަންރަސްކަލާނގެ ޖަޒާދެއްވަނީ އެފަދައިންނެވެ.\n(26) އަދި ހަމަކަށަވަރުން، ތިމަންރަސްކަލާނގެ އެކަންކަމުގެ ބާރު ތިޔަބައިމީހުންނަށް ދެއްވާފައިނުވާ ކަންކަމުގައި، އެއުރެންނަށް ތިމަންރަސްކަލާނގެ ބާރުދެއްވީމެވެ. އަދި އެއުރެންނަށް އިވުމާއި، ފެނުމާއި، ހިތްތައް، ތިމަންރަސްކަލާނގެ ލެއްވީމެވެ. ފަހެ، އެއުރެން اللَّهގެ آيةތަކަށް ދެކޮޅުހަދަމުން ދިއުމުގެ ސަބަބުން، އެއުރެންގެ އިވުމެއްވެސް، އަދި އެއުރެންގެ ފެނުމެއްވެސް، އަދި އެއުރެންގެ ހިތްތަކެއްވެސް އެއުރެންނަކަށް އެއްވެސްކަމެއް ފުއްދައެއް ނުދިނެވެ. އަދި އެއުރެން ފުރައްސާރަކޮށްއުޅުނު ކަންތައްއައިސް އެއުރެން ވަށައިލިއެވެ.\n(27) އަދި ހަމަކަށަވަރުން، ރަށްތަކުގެ ތެރެއިން ތިޔަބައިމީހުންގެ ވަށައިގެންވާ ތަންތަން ތިމަންރަސްކަލާނގެ ހަލާކުކުރެއްވީމެވެ. އަދި ތިމަންރަސްކަލާނގެ حجّةތައް ތަފާތުގޮތްގޮތަށް ބަޔާންކޮށްދެއްވީމެވެ. (އެއީ ތެދުމަގަށް) އެއުރެން އެނބުރި رجوعވުމަށްޓަކައެވެ.\n(28) ފަހެ، اللَّه ފިޔަވައި އެކަލާނގެ حضرةއަށް ކުއްތަންވެގަތުމުގެގޮތުން އެހެން إلهންތަކެއް ހިފިމީހުންނަށް އެ إلهންތައް نصر ނުދިނީ ކީއްވެގެންހެއްޔެވެ؟ އަދި ކިއެއްތަ! އެއުރެންގެ ކިބައިން އެ إلهންތައް ގެއްލިހިނގައްޖެއެވެ. އަދި އެއީ އެއުރެންހެދި ދޮގެކެވެ. އަދި އެއުރެން ދޮގުން އުފައްދައިގެން ބުނެއުޅުނު ބުނުންތަކެކެވެ.\n(29) ތިމަންރަސްކަލާނގެ ޖިންނީންގެ ތެރެއިންބަޔަކު، قرآنގެ އަޑުއެހުމަށް ކަލޭގެފާނުގެ އަރިހަށް ފޮނުއްވިހިނދު ހަނދުމަކުރައްވާށެވެ! ފަހެ، އެއުރެން، އެކަލޭގެފާނުގެ އަރިހަށް حاضرވިހިނދު (އެކަކު އަނެކަކަށް) ބުނޫއެވެ. ތިޔަބައިމީހުން ކަނުލައި އަހައިބަލާށެވެ! ދެންފަހެ ކިޔަވައިވިދާޅުވެ ނިމުމުން އެއުރެން، އެއުރެންގެ قومގެމީހުންގެ ގާތަށް إنذارކުރާ ބަޔެއްގެގޮތުގައި އެނބުރި ހިނގައްޖައޫއެވެ.\n(30) އެއުރެން ބުނޫއެވެ. އޭ އަހުރެމެންގެ قومގެމީހުންނޭވެ! ހަމަކަށަވަރުން، موسىގެފާނަށްފަހު، ބާވައިލެއްވެވި ފޮތެއް އަހުރެމެން އަހައިފީމުއެވެ. އޭގެކުރީގެ ފޮތްތައް ތެދުކުރަނިވި ގޮތުގައެވެ. حقގޮތަށާއި، ސީދާވެގެންވާ ތެދުމަގަށް އެފޮތް މަގުދައްކަަތެވެ.\n(31) އޭ އަހުރެމެންގެ قومގެމީހުންނޭވެ! اللَّهގެ މަގަށް ގޮވައިލައްވާ ނަބިއްޔާއަށް (އެބަހީ: محمدގެފާނަށް) ތިޔަބައިމީހުން އިޖާބަދޭށެވެ! އަދި ތިޔަބައިމީހުން އެކަލޭގެފާނަށް إيمانވާށެވެ! (އޭރުން) އެކަލާނގެ ތިޔަބައިމީހުންގެ ފާފަތައްފުއްސަވައި، ވޭންދެވިނި عذابން އެކަލާނގެ ތިޔަބައިމީހުން ދިންނަވާނެތެވެ.\n(32) އަދި اللَّهގެ މަގަށް ގޮވައިލައްވާ ނަބިއްޔާއަށް އިޖާބަ ނުދޭމީހާ (ދަންނާށެވެ!) ފަހެ، އޭނާއީ ބިމުގައި (اللَّه) ނުކުޅައްދާ މީހަކު ކަމުގައި ނުވެތެވެ. އަދި އެކަލާާނގެ ފިޔަވައި އޭނާޔަށް އެހީތެރި ފަރާތްތަކެއްވެސް ނުވެތެވެ. އެއުރެންވަނީ ފާޅުވެގެންވާ ފުރެދުމެއްގައެވެ.\n(33) އުޑުތަކާއި، ބިންހެއްދެވި އަދި އެތަންތަން ހެއްދެވުމުގައި އެއްވެސްކަހަލަ ނުކުޅެދުމެއް ލިބިވޮޑިގެންނުވާ اللَّهއީ، މަރުވެފައިވާ ތަކެތި ދިރުއްވެވުމަށް ކުޅަދުންވަންތަ ކަލާނގެކަން އެއުރެންނަށް ނޭނގެނީހެއްޔެވެ؟ އެހެންނަކުންނޫނެވެ. ހަމަކަށަވަރުން، އެކަލާނގެއީ، ކޮންމެކަމެއްގެ މައްޗަށް ކުޅަދުންވަންތަ ރަސްކަލާނގެއެވެ.\n(34) كافرވިމީހުން ނަރަކަޔަށް ހުށަަހަޅުއްވާދުވަހު (އެއުރެންނަށް އަންގަވާނެތެވެ.) މިއީ حقތެދުކަމުގައި ނުވޭހެއްޔެވެ؟ އެއުރެން ބުނާނެތެވެ. އެހެންނަކުންނޫނެވެ! އަހަރެމެންގެ ވެރިރަސްކަލާނގެ ގަންދީބުނަމެވެ. (މިއީ حقތެދެވެ.) އެކަލާނގެ وحىކުރައްވާނެތެވެ. ފަހެ، ތިޔަބައިމީހުން كافرވެ އުޅުނުކަމަށްޓަކައި ވޭންދެނިވި عذابގެރަހަ ތިޔަބައިމީހުން ލިބިގަންނާށެވެ!\n(35) ފަހެ، رسولންގެ ތެރެއިން ގަދަހިތްވަރުފުޅުގެވެރި رسولން (އެބަހީ: أولوالعزمގެ ބޭކަލުން) ކެތްކުރެއްވި ފަދައިން ކަލޭގެފާނުވެސް ކެތްތެރިވެ ވަޑައިގަންނަވާށެވެ! އަދި އެއުރެންނަށް (عذاب) އަވަސްވުމަށް ކަލޭގެފާނު އެދިވަޑައިނުގަންނަވާށެވެ! އެއުރެންނަށް وعدކުރައްވާ ކަންތައް (އެބަހީ: عذاب) އެއުރެން ދެކޭދުވަހު، ދުވާލަކުން އެންމެގަޑިޔެއްގެ އިރުވެސް، ދުނިޔޭގައި ލަސްވެ ތިބިބަޔަކު ކަމުގައި އެއުރެން ނުވާފަދައެވެ. (މިއީ) ސާފުގޮތުގައި އިއްވަވާ އިއްވެވުމެކެވެ. ފަހެ، فاسقވިމީހުން މެނުވީ ހަލާކުވެގެން ނުދާނެތެވެ.


އެއް ކޮޓަރީގެ ފްލެޓުތައް ގެއްލުނު މީހުންނަށް އިތުރު ގޮތެއް ހޯދައިދޭން ޖެހޭ: މޭޔަރު މުޢިއްޒު – Dhen.mv\nމަރްޔަމް ވަޙީދާ June 16, 2021 - 4:25 pm\nއެއް ކޮޓަރީގެ ފްލެޓް ލިބުނު ކަމަށް ލިސްޓް ކުރި މީހުންނަށް އެހެން މަޝްރޫއުއަކުން ބޯހިޔާވަހިކަން ހޯދައިދޭން ޖެހޭނެ ކަމަށް މާލޭގެ މޭޔަރު ޑރ. މުހައްމަދު މުއިއްޒު ވިދާޅުވެއްޖެއެވެ.\nހައުސިންގ މިނިސްޓްރީގެ ފަރާތުން މިއަދު ބޭއްވި ނޫސްވެރިންގެ ބައްދަލުވުމެއްގައި ޑރ. މުޢިއްޒު ވިދާޅުވީ މި ސަރުކާރުން ގެނައި ބަދަލަކާ އެކު އެއް ކޮޓަރީގެ ފްލެޓްތައް އުނި ކުރި ނަމަވެސް އެމީހުންނަށް ބޯހިޔާވަހިކަން ހޯދައި ދިނުމަށް އިތުރު ގޮތެއް ސަރުކާރުން ހޯދައިދޭން ޖެހޭ ކަމަށެވެ.\nޑރ. މުޢިއްޒު ވިދާޅުވީ ސަރުކާރު ބަދަލުވެ ކުރީ ސަރުކާރުން ކުރިއަށް ގެންދިޔަ ބޯހިޔާވަހިކަމުގެ މަޝްރޫއު ބަދަލުކުރުމަކީ ބަލައިގަންނަ ކަމެއް ނޫން ނަމަވެސް އެފަދަ ގޮތަކަށް ބަދަލުކުރާ ނަމަ، އެމީހުންނަށް އެހެން ގޮތަކަށް ބޯހިޔާވަހިކަން ހޯދައިދޭން ޖެހޭނެ ކަމަށެވެ.\n"އޭރުގެ ސަރުކާރުން ނިންމީ އަލަތު ކައިވެނީގެ ކެޓަގަރީން ކުރިމަތިލި ހުރިހާ އެންމެނަށް ފްލެޓް ހައްގުވާ ކަމަށް ކަނޑައަޅައި ދާއިމީ ލިސްޓް ނެރެން،" ހިޔާ މަޝްރޫއު ތައާރަފްކުރި އިރު ހައުސިންގ މިނިސްޓަރު ކަމުގެ މަގާމުގައި ހުންނެވި ޑރ. މުއިއްޒު ވިދާޅުވިއެވެ.\nއެއް ކޮޓަރީގެ ފްލެޓްތަކަކީ އުމުރުން 18 އަހަރާއި 40 އަހަރާ ދެމެދު ކައިވެނިކޮށްގެން އުޅޭ މީހުންނަށް ޚާއްސަ އެޗް11 ކެޓަގަރީ އާއި މާލޭ މުނިސިޕަލްޓީ ދަފްތަރުގައި ރަޖިސްޓްރީވެފައިވާ މީހުންނަށް ޚާއްސަ އެޗް13 ކެޓަގަރީގެ އިތުރުން އަލަތު ކައިވެނިކޮށްގެން އުޅޭ ޒުވާނުންނަށް ޚާއްސަކުރި އެޗް15 ކެޓަގަރީއެވެ. އޭގެ ދަށުން އޭރުގެ ސަރުކާރުން ނިންމީ އެ ފްލެޓްތަކަށް ކުރިމަތިލި އެންމެނަށް ފްލެޓް ދޭށެއެވެ. އެއީ 1،000 އަށް ވުރެ ގިނަ މީހުންނެވެ. އެކަމަކު ފްލެޓްތައް ލިބުނު މީހުންގެ ލިސްޓް އުވައިލީ، އެކަށީގެންވާ ވަރަށް އެއް ކޮޓަރީގެ ފްލެޓް ލިބެން ނެތުމުން ކަމަށް ބުނެއެވެ.\nހިޔާ މަޝްރޫއު ޑރ. މުހައްމަދު މުއިއްޒު\n500 އަށްވުރެ ގިނަ މީހުންނަށް ހިޔާ ފްލެޓްތަކުގެ ތަޅުދަނޑި ހަވާލުކޮށްފި\nހިޔާ ފުލެޓުތަކުގެ އެއްބަސްވުމުގައި ސޮއިކުރުން އަލުން ފަށާނީ އާދީއްތަ ދުވަހު\nހިޔާ ފްލެޓުގެ ފިނިޝިންގަށް މަދުވެގެން9މަސް ދުވަސް ދޭން ޖެހޭ: މޭޔަރު\nހިޔާ ފްލެޓުތައް ހަވާލުކުރުމުގެ މަސައްކަތް ޢީދު ބަންދަށްފަހު ކުރިޔަށްދާނެ: އެޗްޑީސީ


Vazeefa Dhookohlaafai Gathee 20 Geri, Mihaaru Mahujaneh\nވާޒީފާ ދުކޮށްލާފައި ގަތީ 20 ގެރި، މިއީ މިހާރު މަހުޖަނެއް\n19 މޭ 2021 - 17:43:32\nއިންޑިއާގެ މެދުފަންތީގެ އާއިލާއަކަށް ނިސްބަތްވާ ކިޝޯރު އިންދުކުރީ އަކީ އެމެރިކާގެ އިންޓެލް ކުންފުނީގައި މަސައްކަތް ކުރަމުން ދިޔަ ޒުވާނެކެވެ. ނަމަވެސް6އަހަރު ދުވަހު ވަޒީފައިގާ އުޅުމަށްފަހު އޭނާ ބޭނުންވީ އެނބުރި ގައުމަށް ގޮސް ތަފާތުކަމެއް ކުރާށެވެ.\nކިޝޯރު ވަޒީފާ ދޫކޮށްލާފައިވާ އިންޑިއާއަށް ދިޔައީ 2012 ވަަނަ އަހަރު އެވެ. އަދަބުވެސް ދަނޑުވެރިކަމަށް ލޯބިކުރާ މީހެއް ކަމުގައިވާ ކިޝޯރު އޭނާ އަތުގައި އެއްކޮށްފައި ހުރި ލާރިން ގަތީ، 20 ގެރި އެވެ. އެ 20 ގެރިން އޭނާ ބޭނުންވީ އިންޑިއާގައި ބޮޑު ޑިމާންޑެއް އޮންނަ، ޑެއިރީ ޕްރޮޑަކްސްޓްގެ މަސައްކަތް ފެށުމަށެވެ.\nއިންޑިއާގެ ނޫސްތަކުން ރިޕޯޓް ކުރާ ގޮތުގައި އޭނާއަކީ ޕީއެޗްޑީ ފެންވަރަށް ކިޔަވައިގެން ހުރި މީހެއް ކަމުން މިވިޔާފާރިއަށް ނިކުތުމުން އޭނާއަށް ގިނަ ބައެއްގެ މަލާމާތާއި ފުރައްސާރަ ކުރިމަތިވިއެވެ. ނަމަވެސް ހިތްވަރާއެކު އޭނާ ދިއައީ ކުރިއަށެވެ. ނަތީޖާއެއްގެ ގޮތުން މިހާރު އޭނާގެ ކުންފުންޏަކީ ޑެއިރީ ޕްރޮޑަކްސްޓްސްގެ ވިޔަފާރީގައި ކުރިއަރާފައިވާ ކުންފުންޏެކެވެ.\nމީގެ9އަހަރު ކުރިން އިންޓެލްގައި އަދާކުރަމުން އައި ވަޒީފާދޫކޮށްލާފައިވާ ފެށި އާ ވިޔަފާރިން މިހާރު ކިޝޯރު ވަނީ މަހުޖަކަށް ވެފައެވެ. އެގޮތުން ރިޕޯޓްތައް ބުނާ ގޮތުގައި އޭނާގެ ކުންފުނީގައި މިހާރު 120 މީހުން މަސައްކަތް ކުރެއެވެ. އަދި އޭނާގެ ކަސްޓަމަރުންގެ ގޮތުގައި 10،000 އަށްވުރެ ގިނަ މީހުން އެބަތިއްބެވެވެ. އޭނާގެ ކުންފުންޏަށް އަހަރު 44 ކުރޯޑު އިންޑިއާ ރުޕީސްގެ ފައިދާއެއް ލިބޭ ކަމަށް އެގައުމުގެ މީޑިއާތަކުން ރިޕޯޓްކޮށްފައިވެއެވެ.\nކިޝޯރުގެ މި އާދަޔާ ހިލާފު ވާހަކަތައް އާއްމުންގެ ސަމާލުކަމަށް އައިސް ގިނަ ބަޔަކު ދަނީ ސޯޝަލް މީޑިއާގައި އޭނާއަށް ތައުރީފުކޮށް ޕޯސްޓު ކުރަމުންނެވެ.\nރާއްޖެއާއި އިންޑިއާގެ ގުޅުމަށް އަސަރުކޮށްފާނެ: އިންޑިއާ


Bainalagvaamee mujuthamaun Palestine rayyithunge ihusaasthah balaigathumah Raees govaalavvaifi | Jazeera\tބައިނަލްއަގްވާމީ މުޖުތަމައުން ފަލަސްތީން ރައްޔިތުންގެ އިހުސާސްތައް ބަލައިގަތުމަށް ރައީސް ގޮވާލައްވައިފި - Jazeera\nމުޙައްމަދު އަފްޒަލް November 29, 2020 195 views0\nބައިނަލްއަގްވާމީ މުޖުތަމައުން ފަލަސްތީން ރައްޔިތުންގެ އިހުސާސްތައް ބަލައިގަތުމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު ގޮވާލައްވައިފިއެވެ.\nރައީސް މި މޭރުމުން ޓްވީޓް ކުރައްވާފައިވަނީ ފަލަސްތީން ރައްޔިތުންނާ އެއްބައިވަންތަކަން ހާމަކުރުމުގެ ބައިނަލްއަގުވާމީ ދުވަހާއި ގުޅިގެންނެވެ. މި ޓްވީޓްގައި ރައީސް ވިދާޅުވީ، ދިވެހިރާއްޖެއިން އަބަދުވެސް ފަލަސްތީން ރައްޔިތުން އެމީހުންގެ އަމިއްލަ ބިމުގަ މިލްކުވެރިކަން ކަށަވަރުކުރުމަށް ކުރާ މަސައްކަތަށް ތާއީދުކުރާނެކަމަށެވެ.\nމީގެއިތުރުންވެސް، ބައިނަލްއަގްވާމީ މުޖުތަމައުން ފަލަސްތީން ރައްޔިތުންގެ އިހުސާސްތައް ބަލައިގަތުމަށް ރައީސް ގޮވާލެއްވިއެވެ. އަދި ފަލަސްތީނު ރައްޔިތުންގެ ބިމަކީ އެމީހުންގެ ހައްގެއްކަން ބައިނަލްއަގްވާމީ މުޖުތަމައުން ބަލައިގަންނަންވާނެ ކަމަށްވެސް ރައީސް ފާހަގަކުރެއްވިއެވެ.\nފަލަސްތީން ރައްޔިތުންނާ އެއްބައިވަންތަކަން ހާމަކުރުމުގެ ބައިނަލްއަގުވާމީ ދުވަސް އެންމެ ފުރަތަމަ ކަނޑައެޅުނީ 1977 ވަނަ އަހަރު ބޭއްވުނު އ.ދ ގެ ޖެނެރަލް އެސެމްބްލީގައެވެ. ނޮވެމްބަރު މަހުގެ 29 ވަނަ ދުވަސް ފަލަސްތީން ރައްޔިތުންނާ އެއްބައިވަންތަކަން ހާމަކުރުމުގެ ބައިނަލްއަގުވާމީ ދުވަސް ގޮތުގައި ފާހަގަކުރުމަށް ނިންމާފައިވަނީ އެއީ ފަލަސްތީން ބައިކުރުމުގެ ޕްލޭން 1947 ވަނަ އަހަރު އ.ދ ގެ ގަރާރަކުން ފާސްކުރި ދުވަސް ކަމަށްވާތީއެވެ.


މާލޭ ރިންގް ރޯޑް މަޝްރޫޢުއާއި ރަށްރަށުގެ މަގުހެދުމުގެ މަޝްރޫޢުތަކުގައި ބޭނުންކުރުމަށް މަގުބައްތި ސަޕްލައިކޮށް ޑެލިވަރީ ކުރުން\n1. މިނިސްޓްރީ އޮފް ހައުސިންގ އެންޑް އިންފްރާސްޓްރަކްޗަރގެ އެދިލެއްވުމުގެ މަތިން، މާލޭ ރިންގް ރޯޑް މަޝްރޫޢުއާއި ރަށްރަށުގެ މަގުހެދުމުގެ މަޝްރޫޢުތަކުގައި ބޭނުންކުރުމަށް މަގުބައްތި ސަޕްލައިކޮށް ޑެލިވަރީ ކޮށްދޭނެ ފަރާތެއް ހޯދުމަށް މިމިނިސްޓްރީ ކުރެވުނު އިޢުލާން (IUL)13-K/13/2018/93 ނަންބަރު ބާތިލުކޮށް އަލުން މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުޠުހަމަވާ ރާއްޖެއާއި ރާއްޖެއިން ބޭރުގެ ފަރާތްތަކަށް ހުޅުވާލަމެވެ.\n2. ބީލަމުގައި ބައިވެރިވުމަށް -/1500 (އެއްހާސްފަސްސަތޭކަ) ރުފިޔާގެ ނޮން-ރިފަންޑަބަލް ރަޖިސްޓްރޭޝަން ފީ އެއް ދައްކަވަންޖެހޭނެއެވެ. ފައިސާ ބަލައިގަންނާނީ 30 މޭ 20184ޖޫން 2018އަށް، ބަންދުނޫން ކޮންމެ ދުވަހަކު 10:30 އިން 12:30 އަށް މި މިނިސްޓްރީއިންނެވެ. މި މަސައްކަތްތަކާއި ބެހޭ އެންމެހައި ލިޔެކިޔުންތައް ސޮފްޓްކޮޕީ ފޯރމެޓުގައި މި މިނިސްޓްރީގެ ވެބްސައިޓް www.finance.gov.mv އިން ޑައުންލޯޑް ކުރެވެން ހުންނާނެއެވެ.\n3. ޕްރޮޖެކްޓުގެ ބިޑްސެކިޔުރިޓީގެ ގޮތުގައި -/50,000ރ (ފަންސާސްހާސް ރުފިޔާ ނުވަތަ އެ ޢަދަދާ އެއްވަރެއްގެ ޢަދަދެއްގެ ޔޫ.އެސް.ޑޮލަރު) ހުށަހަޅަން ޖެހޭނެއެވެ. ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީޚުންފެށިގެން 148 ދުވަހެވެ.\n4. ޕްރޮޖެކްޓާއި ގުޅޭގޮތުން އެއްވެސް ސުވާލެއްވާނަމަ،3ޖޫން 2018ވާ އާދިއްތަ ދުވަހުގެ 14:00ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާނެއެވެ.\n5. ބީލަން ހުޅުވުން އޮންނާނީ5ޖޫން 2018 ވާ އަންގާރަ ދުވަހުގެ 13:00 ގައި މި މިނިސްޓްރީގެ ނެޝަނަލް ޓެންޑަރ ޖަލްސާކުރާ މާލަމުގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\nއީ-މެއިލް : [email protected].gov.mv\nސުންގަޑި: 04 ޖޫން 2018 1230


ސިކުނޑީގެސަރޖަރީ ކުރިއަށް ދަނިކޮށް ބަލިމީހާ ވައަލިން ކުޅެފި | Jazeera\tސިކުނޑީގެސަރޖަރީ ކުރިއަށް ދަނިކޮށް ބަލިމީހާ ވައަލިން ކުޅެފި - Jazeera\nސިކުނޑީގެސަރޖަރީ ކުރިއަށް ދަނިކޮށް ބަލިމީހާ ވައަލިން ކުޅެފި\nއައިމިނަތު ޔުމްނާ February 19, 2020 72 views0\nއުމުރުން 53 އަަހަރުގެ ޑޮގްމަރ ޓަރނަރގެ ސިކުޑީގައި އުފެދިފައިވާ ޓިއުމަރ އެއް ނެގުމަށް ކުރެވުނު ސަރޖަރީގެ ކުރިއަށް ދިޔަ ވަގުތު ވައަލިން އިން މިއުޒިކް ކުޅުމަށް މެޑިކަލް ޓީމުން ބުނެފިއެވެ.\nލަންޑަންގެ ކިންގްސް ކޮލެޖް ހޮސްޕިޓަލުގައި ކުރެވުނު މި ސަރޖަރީގެ ތެރެއިން ބަލިމީހާގާތު ވައަލިން ކުޅުމަށް ލަފާދީފައިވަނީ "މިލިމީޓަރ-ޕްރިސައިޒް"ސަރޖަރީ އަކަށްވެފައި، އަތުގެ އެންމެ ނާޒުކު ހަރަކާތްތައް ކޮންޓްރޯލް ކޮށްދޭ ސިކުޑީގެ ބަޔަށް ގެއްލުން ވިޔަނުދިނުމަށް ޓަކައެވެ،\n2013 ވަނަ އަހަރު ބްރެއިން ޓިއުމަރެއް ސިކުޑީގައި ވާކަން ހޯދިފައިވާ މިސް ޓަރނަރ އަކީ އައިލް ވިޓް ސިންފަނީ އޯކެސްޓްރާގެ މެމްބަރެކެވެ. އޭނާ ވަނީ އޮޕަރޭޝަނަށް ފަހު، ވައަލިން ނުކުޅެވިދާނެތީ ވަރަށް ކަންބޮޑުވާކަމަށް ބުނެފައެވެ.\nޓަރނަރ ގެ ސިކުނޑީގައި ޓިއުމަރ އިނީ "ފްރަންޓަލް ލޯބް" ގެ ކަނާތް ފަރާތުގައި ކަމަށްވެފައި އެހިސާބަކީ ވާތުގެ ހަރަކާތްތަށް ކޮންޓްރޯލް ކޮށްދޭ ނާރު ތަކާ ކައިރި ހިސާބެކެވެ. އެހެންކަމުން ހޮސްޕިޓަލްގެ ގެ ނިއުރޯ ސަރޖަން، ޕްރޮފެސަރ ކެޔޫމާސް އަކްޝަން ވަނީ މިސް ޓަރނަރ ގެ މިއުޒިކް ކުޅުމުގެ ހުނަރު ސަލާމަތް ކުރަން ބެނުންވާވަރު ދެނެގަނެފައެވެ.\nމި އޮަޕަރޭޝަން ފެށުމުހެ ކުރިން ވައަލިން ކުޅެމުންދާ ވަގުތު ސިކުނޑީގަ މަސައްކަތް ކުރަމުންދާ ހިސާބުތަށް ދެނެގަނެ "މެޕިންގ" ހެދުމަށް ވަނީ2ގަޑިއިރު ހޭދަވެފައެވެ.\nސަރޖަރީ ކުރުމަށް ޑަކްޓަރުންގެ ޓީމު މިސް ޓަރނަރ ގެ ސިކުނޑި ހުޅުވުމަށް ބޮލުގެ ނާށިގަނޑު ކަފާލުމަށްފަހު އޮޕަރޭޝަން ކުރަމުން ދިޔައިރު އޭނާ ވަނި ވަރަށް އުނދަގޫ ނޯޓުތަކެއް ވައަލިން އިން ކުޅެފައެވެ. ޑޯކްޓަރުން މައުލޫމާތު ދިންގޮތުގައި މި ޓިއުމަރގެ 90 ޕަރސަންޓު އަދި ޓިއުމާ އިތުރަށް އުފެދިދާނެކަމަށް ބެލެވޭ ހިސާބުތައް ވަނީ ކާމިޔާބުކަމާ އެކު ނެގިފައެވެ. އަދި މިހާރު މިސް ޓަރނަގެ ވާތުގެ ހަރަކާތްތައް ވަނީ ފުރިހަމައަށް ލިބިފައެވެ.


ކޮސޯވޯގެ ރެކޯޑަށް އިންގްލެންޑުން ނިމުން ގެނެސްފި\nޔޫރޯ ކޮލިފައިންގެ ގްރޫޕް އޭގައި ރޭ ކޮސޯވޯ 5-2 އިން ބަލިކޮށް އެޓީމުގެ ބަލިނުވެ ދަމަހައްޓަމުން އަދި ރެކޯޑަށް އިންގްލެންޑުން ނިމުން ގެނެސްފި އެވެ. ފީފާގެ މެމްބަރަކަށް މީގެ ތިން އަހަރު ކުރިން ވި ކޮސޯވޯ ވަނީ ރޭގެ މެޗުގެ ކުރިން ކުޅުނު 15 މެޗުން ބަލިނުވެ ހިފަހައްޓައިފަ އެވެ. ފީފާގެ މެމްބަރަކަށް ވީ ފަހުން ވޭތުވެދިޔަ ތިން އަހަރުގެ ތެރެއިން ދެ އަހަރު ދުވަހު އެޓީމު ވަނީ މެޗަކުން ބަލިނުވެ ކުޅެފަ އެވެ.\nރޭގެ މެޗުގެ ކުރިން ކޮސޯވޯއިން ކުޅުނު 15 މެޗުގެ ތެރެއިން 10 މެޗުން މޮޅުވި އިރު ފަސް މެޗު ވަނީ އެއްވަރުވެފަ އެވެ. 2016 ވަނަ އަހަރު ފީފާގެ މެމްބަރަކަށް ކޯސޯވޯ ވެގެންދިޔައިރު ސާބިއާގެ ކިބައިން އެ ގައުމު މިނިވަން ވީ 2008 ވަނަ އަހަރު އެވެ. ދުނިޔޭގެ ރޭންކިންގެ 190 އިން ފެށި ކޮސޯވޯ މިހާރު އޮތީ ރޭންކިންގެ 120 ވަނައިގަ އެވެ.\nރޭގެ މޮޅާ އެކު އިންގްލެންޑުން ވަނީ ޔޫރޯ އަދި ވޯލްޑް ކަޕް ކޮލިފައިންގައި ބަލިނުވެ 43 މެޗު ހަމަކޮށްފަ އެވެ. ކޮލިފައިންގެ މެޗަކުން އިންގްލެންޑް އެންމެ ފަހުން ބަލިވީ 2009 ވަނަ އަހަރުގެ ފަހުކޮޅު ޔޫކްރޭން އަތުންނެވެ.\nމެޗު ފަށައިގެން ފުރަތަމަ މިނެޓުގައި ކޮސޯވޯއިން ލީޑު ނެގުމުން އިންގްލެންޑަށް މެޗު އުނދަގޫވާނެކަމަށް ބެލެވުނެވެ. ކޮސޯވޯގެ ފުރަތަމަ ގޯލު އިންގްލެންޑުގެ ޑިފެންޑަރު މައިކަލް ކީންއަށް ހެދުނު ގޯހެއްގެ ފައިދާ ނަގައި ކާމިޔާބުކޮށްދިނީ ވޭލަން ބެރީޝާ އެވެ. އެކަމަކު އޭގެފަހުން އިންގްލެންޑުން ވަނީ ކުޅުން ރަނގަޅުކޮށް ފުރަތަމަ ހާފު ނިމުމުގެ ކުރިން ފަސް ގޯލު ޖަހައިފަ އެވެ. ފުރަތަމަ ގޯލު ކީންގެ އެހީތެރިކަމާ އެކު ސްޓާލިން ޖެހިއިރު ދެ ވަނަ ގޯލު ޖެހީ ހެރީ ކޭން އެވެ. އިންގްލެންޑުގެ ތިން ވަނަ ގޯލަކީ ޖޭޑޮން ސަންޗޯ ނަގައިދިން ހުރަހަކުން ކޮސޯވޯގެ ޑިފެންޑަރު މާގިމް ވޮވޯޑޯ އަތުން ބައިކޮޅަށް ވަން ގޯލެކެވެ. ފުރަތަމަ ހާފު ނިމުމުގެ ކުރިން އިންގްލެންޑުގެ ހަތަރު ވަނަ ގޯލާއި ފަސް ވަނަ ގޯލު ކާމިޔާބުކޮށްދިނީ ޖަރުމަނުގެ ބޮރޫޝިއާ ޑޯޓްމަންޑަށް ކުޅޭ 19 އަހަރުގެ ސަންޗޯ އެވެ. ރޭގެ މެޗުގައި ޖެހި ދެ ގޯލާ އެކު ސަންޗޯ ވެފައިވަނީ ވޭން ރޫނީއަށް ފަހު އެއް މެޗެގައި އެ އަދަދަށް ގޯލު ޖަހައިދިން އިންގްލެންޑުގެ އެންމެ ޒުވާން ކުޅުންތެރިޔާއަށެވެ. 2004 ވަނަ އަހަރު ރޫނީ ކްރޮއޭޝިއާ ކޮޅަށް ދެ ގޯލު ޖެހީ އުމުރުން 18 އަހަރުގަ އެވެ.\nމެޗުގެ ދެ ވަނަ ހާފް ފެށިގެން ކޮސޯވޯއިން ވަނީ ކުޅުން ރަނގަޅުކޮށް ގާތްގާތުގައި ދެ ގޯލު ޖަހައި 5-3 އަށް ނަތީޖާ ބަދަލުކޮށްލާފަ އެވެ. އެޓީމުން މެޗުގައި ޖެހި ދެ ވަނަ ގޯލު ވެސް ކާމިޔާބުކޮށްދިނީ ފުރަތަމަ ގޯލު ޖަހައިދިން ބެރީޝާ އެވެ. ކޮސޯވޯއިން މެޗުގެ ތިން ވަނަ ގޯލު ޖެހީ ލިބުނު ޕެނަލްޓީއަކުން 55 ވަނަ މިނެޓުގައި ވެދާތު މުރީގީ އެވެ. މިއީ ޑިފެންޑަރު ހެރީ މެގުއާ ކުރި ފައުލަކަށް ކޮސޯވޯއަށް ލިބުނު ޕެނަލްޓީއެކެވެ. ދެ ގޯލުގެ ލީޑެއްގައި އޮތް އިންގްލެންޑަށް މެޗުގެ 65 ވަނަ މިނެޓުގައި ލިބުނު ޕެނަލްޓީ ކޭން އަތުން ވަނީ ބޭކާރުވެފަ އެވެ. ވާދަވެރި މެޗެއްގައި އިންގްލެންޑަށް ލިބުނު ޕެނަލްޓީއެއް އެންމެ ފަހުން ވައްދާނުލެވުނީ 2004 ވަނަ އަހަރުގެ ޔޫރޯގައި ފްރާންސާ ދެކޮޅަށް ކުޅުނު މެޗުގައި ޑޭވިޑް ބެކަމްއަށެވެ.\nރޭގެ މެޗުން ހޯދި މޮޅާ އެކު އެއް މެޗު މަދުން ކުޅޭ 12 ޕޮއިންޓް ހޯދައި އިންގްލެންޑް އޮތީ ގްރޫޕުގެ އެއް ވަނައިގަ އެވެ. މި ގްރޫޕުގެ ދެ ވަނައިގައި މިހާރު އޮތީ ރޭ ރަށުން ބޭރުގައި 3-0 އިން މޮންޓެނިގްރޯ ބަލިކުރި ޗެކްރިޕަބްލިކް އެވެ. އެޓީމަށް ނުވަ ޕޮއިންޓް ލިބިފައިވާއިރު މެޗުން ބަލިވުމުން އަށް ޕޮއިންޓާ އެކު ކޮސޯވޯ ވަނީ ތިން ވަނައަށް ވެއްޓިފަ އެވެ. މި ގްރޫޕުގައި އިންގްލެންޑުން ހަތަރު މެޗު ކުޅެފައިވާއިރު މޮންޓެނިގްރޯ އާއި ކޮސޯވޯ ވަނީ ފަސް މެޗު ކުޅެފަ އެވެ.\nޔޫރޯ ކޮލިފައިންގައި ރޭ ފްރާންސް ވަނީ އަމިއްލަ ދަނޑުގައި 3-0 އިން އެންޑޯރާ ބަލިކޮށްފަ އެވެ. މެޗުގައި ފްރާންސްގެ ގޯލުތައް ކާމިޔާބުކޮށްދިނީ ރަނގަޅު ފޯމެއްގައި ހުރި ކިންގްސްލީ ކޯމާން އާއި ޑިފެންޑަރު ކްލެމެންޓް ލެންގްލޭ އަދި ފޯވާޑް ވިސާމް ބެން ޔެޑާ އެވެ. ރޭގެ މެޗުގައި ވެސް ފްރާންސަށް ލިބުނު ޕެނަލްޓީ އޮންޓުއަން ގްރީޒްމަން އަތުން ވަނީ ބޭކާރުވެފަ އެވެ. މިއީ ހަތަރު ދުވަސްތެރޭ ގްރީޒްމަން އަތުން ބޭކާރުވި ދެ ވަނަ ޕެނަލްޓީ އެވެ. މި ހަފްތާ ކުޅުނު ކޮލިފައިންގެ ފުރަތަމަ މެޗުގައި އަލްބޭނިއާ ކޮޅަށް ގްރީޒްމަން ފޮނުވާލި ޕެނަލްޓީ އަމާޒުވީ ގޯލުގެ ހުރަސް ދަނޑިއަށެވެ.\nރޭގެ މެޗުން މޮޅުވި ނަމަވެސް ފްރާންސް އޮތީ ގްރޫޕް އެޗްގެ ދެ ވަނައިގަ އެވެ. ފްރާންސާ އެއްވަރަށް 15 ޕޮއިންޓް ހޯދައިގެން އެއް ވަނައިގައި އޮތީ ރޭ 4-0 އިން މޯލްޑޯވާ ބަލިކުރި ތުރުކީ އެވެ. ތުރުކީއަށް އެއް ވަނަ ލިބެނީ ހެޑް ޓު ހެޑުން ފްރާންސަށް ވުރެ ކުރި ލިބޭތީ އެވެ. މި ގްރޫޕުގެ ތިން ވަނައިގައި 12 ޕޮއިންޓާ އެކު އޮތް އައިސްލެންޑް ރޭ ވަނީ ރަށުން ބޭރުގައި އަލްބޭނިއާ އަތުން 4-2 އިން ބަލިވެފަ އެވެ.\nއިންގްލެންޑް, ޔޫރޯ ކޮލިފައިން 2020\nސްޕެއިން އާއި އިޓަލީ ހާސްކަމެއްނެތި ކުރިއަށް ތުރުކީން ދުނިޔޭގެ ޗެމްޕިއަން ފްރާންސް ބަލިކޮށްފި އިޓަލީ ފަހަތުން އަރައި މޮޅުވިއިރު ސްޕެއިން ސަލާމަތްކޮށްދިނީ ކެޕާ


125 ކޭސް ތެޔޮމަސް ސަޕްލައިކޮށްދޭނެ ފަރާތެއް ހޯދަން ބޭނުންވެއްޖެ\nމިއިދާރާއަށް 125 ކޭސް (ތެޔޮމަސް) ސަޕްލައި ކޮށްދޭނެ ފަރާތެއް ހޯދަން ބޭނުންވެއްޖެއެވެ. މިކަން ކޮށް ދެއްވުމަށް ޝައުޤުވެރިވެ ލައްވާ ފަރާތްތަކުން 29 އޭޕްރީލް 2018 ވާ އާދީއްތަ ދުވަހުގެ 13:30ށް މިއިދާރާއަށް ވަޑައިގެން މައުލޫމާތު ސާފު ކުރެއްވުމަށް ފަހު 06 މެއި 2018 ވާ އާދީއްތަ ދުވަހުގެ 13:30ށް މިއިދާރާއަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ. މަޢުލޫމާތު ސާފުކުރެއްވުމުގެ ބައްދަލުވުމުގައި ބައިވެރިވެ ނުލައްވާ ފަރާތްތަކަށް އަންދާސީ ހިސާބު ހުށަހެޅުއްވުމުގެ ފުރުސަތު ނޯންނާނެ ވާހަކަ މަޢުލޫމާތައްޓަކައި ދެންނެވީމެވެ.\nމިބިޑްގައި ބައިވެރިވުމުގެ ފުރުސަތު ހުޅުވާލެވިފައި ވަނީ ރަޖިސްޓްރީ ކޮށްގެން ހިންގާ ވިޔަފާރިތަކަށް އެކަންޏެވެ. އަންދާސީ ހިސާބު ހުށަހަޅުއްވާއިރު ވިޔަފާރި ރަޖިސްޓްރީ/ކުންފުނި ރަޖިސްޓްރީގެ ކޮޕީއެއް ހުށަހަޅުއްވަންވާނެއެވެ. ބަދަލުގައި މީހަކު ފޮނުއްވާނަމަ ކުންފުނި/ވިޔަފާރީގެ ފަރާތުން ފޮނުވާ މީހެއްކަން އަންގައިދޭ ސިޓީއެއް ހުށަހަޅުއްވަންވާނެއެވެ. މިއިޢުލާނާ ގުޅިގެން އިތުރު މަޢުލޫމާތު ސާފުކުރެއްވުމަށް ބޭނުންވެލައްވާނަމަ ސަރުކާރު ބަންދުނޫން ކޮންމެ ދުވަހެއްގެ ރަސްމީގަޑީގައި 6800724 މިނަންބަރަށް ގުޅުއްވުން އެދެމެވެ.\nޕަބްލިޝްކުރި ތާރީޚު: 22 އޭޕްރިލް 2018\nސުންގަޑި: 29 އޭޕްރިލް 2018 1330